Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
fb6c3edd-7214-4959-aab7-e0ed6df164d9	រដ្ឋមន្ត្រីថាមពលអះអាងថា តម្រូវការអគ្គិសនីនៅកម្ពុជានឹងកើនឡើងខ្ពស់ឡើងវិញ ក្រោយជំងឺកូវីដ១៩ថមថយ	លោក ស៊ុយ សែម រដ្ឋមន្ត្រីក្រសួងរ៉ែ និងថាមពល នៅថ្ងៃទី១៦ ខែកញ្ញា ឆ្នាំ២០២១នេះ បានអះអាងថា តម្រូវការថាមពលអគ្គិសនីរបស់កម្ពុជា នឹងមានការកើនឡើងខ្ពស់ ក្នុងអាត្រាមួយប្រហាក់ប្រហែល ទៅនឹងកម្រិតមុនពេលកូវីដ-១៩ ឬក៏ខ្ពស់ជាងនេះ នៅឆ្នាំ២០២២ខាងមុខនេះ។ ការអះអាងរបស់លោក ស៊ុយ សែម ធ្វើឡើងក្នុងកិច្ចប្រជុំកំពូលរដ្ឋមន្ត្រីថាមពលអាស៊ីបូព៌ា លើកទី១៥ ក្រោមប្រធានបទ តាមប្រព័ន្ធអនឡាញ នាព្រឹកថ្ងៃទី១៦ ខែកញ្ញា ឆ្នាំ២០២១នេះ។ លោក ស៊ុយ សែម បានបញ្ជាក់យ៉ាងដូច្នេះថា ។ លោក ស៊ុយ សែម បានលើកឡើងថា ថ្វីត្បិតតែសេដ្ឋកិច្ចពិភពលោក ត្រូវបានគេរំពឹងថា នឹងងើបឡើងវិញក៏ដោយ យើងនៅតែប្រឈមមុខ នឹងភាពមិនច្បាស់លាស់ នៃការរីករាលដាលនៃជំងឺរាតត្បាតកូវីដ១៩ ជាពិសេស គឺការវិវឌ្ឍនៃជំងឺនេះ ទៅជាប្រភេទផ្សេងៗទៀតលឿនជាង ការរំពឹងទុកដែលកត្តានេះ នៅតែបន្តរំខាន ដល់ការងើបឡើងវិញ នៃសេដ្ឋកិច្ចសកល។ មុនវត្តមាននៃជំងឺរាតត្បាតកូវីដ១៩ សេដ្ឋកិច្ចកម្ពុជាមានកំណើនជាមធ្យម ៧% ក្នុងមួយឆ្នាំ ហើយតម្រូវការប្រើប្រាស់អគ្គិសនី បានកើនឡើងពីចន្លោះ ១៥% ទៅ២៣%។ រដ្ឋមន្ត្រី ស៊ុយ សែម បានបន្ថែមទៀតថា យោងតាមបរិបទនេះ រាជរដ្ឋាភិបាលកម្ពុជាទទួលស្គាល់ថា ការពង្រីកលទ្ធភាពទទួលបាន ថាមពលអគ្គិសនីមួយ ដែលទំនើប មានតម្លៃសមរម្យ និងអាចជឿទុកចិត្តបាន ក្នុងពេលជាមួយគ្នានោះ អាចកាត់បន្ថយដង់ស៊ីតេ នៃការបញ្ចេញឧស្ម័នផ្ទះកញ្ចក់ គឺជាការចាំបាច់ណាស់សម្រាប់កម្ពុជា ក្នុងការសម្រេចគោលដៅ និងរបៀបវារៈនៃការអភិវឌ្ឍសង្គម និងសេដ្ឋកិច្ចកម្ពុជាផង និងគោលដៅអន្តរកាលថាមពលឆ្ពោះ ទៅកាន់ការកាត់បន្ថយឧស្ម័នកាបូនផង។ ទន្ទឹមគ្នានេះ លោក ស៊ុយ សែម បានឲ្យដឹងថា នៅក្នុងគោលដៅឆ្ពោះទៅរកការកាត់បន្ថយឧស្ម័នកាបោន លោកជឿជាក់ថា មានការចាំបាច់ក្នុងការបង្កើនល្បឿន នៃការរួមបញ្ចូលគ្នានៃបច្ចេកវិទ្យាឌីជីថល ឥន្ធនៈស្អាត ថាមពលកកើតឡើងវិញ និងបច្ចេកវិទ្យា ថាមពលស្អាតនានា និងការអនុម័តដាក់ឲ្យប្រើប្រាស់ ក្នុងប្រព័ន្ធថាមពលរបស់ប្រទេសនីមួយៗ។ លោកបានលើកឡើងទៀតថា ជារួមកម្ពុជាបានប្តេជ្ញាចិត្តក្នុងការកាត់បន្ថយឧស្ម័នផ្ទះកញ្ចក់ ក្នុងការផលិតថាមពលរបស់ខ្លួន។ ដើម្បីសម្រេចបានគោលដៅនេះ យើងរំពឹងថា នឹងមានការផលិតថាមពលពីប្រភពថាមពល កកើតឡើងវិញជាច្រើន និងគម្រោងប្រសិទ្ធិភាពថាមពលនាពេលខាងមុខនេះ។ ពិតណាស់ វាជាឱកាសសម្រាប់ វិស័យឯកជន និងរដ្ឋាភិបាល ដើម្បីសហការជាមួយគ្នាក្នុងការកៀងគរការវិនិយោគ និងហិរញ្ញប្បទាន ដើម្បីសម្រេចឲ្យបាននូវការផ្លាស់ប្តូរមួយនេះ៕	2021-09-16T18:43:00+07:00	freshnewsasia.com	https://m.freshnewsasia.com/index.php/en/business/213074-2021-09-16-04-43-47.html
74ef1c6b-e8a0-4909-b650-0016236a98a4	ថៃ៖ មនុស្ស ១៣,៨៩៧នាក់ទៀតឆ្លងកូវីដ-១៩ និងអ្នកជំងឺ ១៨៨នាក់ស្លាប់ ក្នុងរបាយការណ៍ថ្ងៃព្រហស្បតិ៍នេះ	ក្រសួងសុខាភិបាលថៃនៅព្រឹកថ្ងៃព្រហស្បតិ៍ ទី១៦ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៣,៨៩៧ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៣,៥០៣ករណី ត្រូវបានរកឃើញនៅលើប្រជាជនថៃទូទៅ និង ៣៩៤ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៨៨នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៣,៥២៧នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៤៣៤,២៣៧ករណី ក្នុងនោះមានអ្នកស្លាប់ ១៤,៩៥៣នាក់ និងអ្នកជាសះស្បើយឡើងវិញ ១,២៩០,៥៥៦នាក់។ គិតត្រឹមថ្ងៃទី១៣ ខែកញ្ញា ឆ្នាំ២០២១ ប្រទេសថៃសម្រេចបានការចាក់វ៉ាក់សាំងសរុប ៤០.៣លានដូស ក្នុងនោះប្រជាជន ១២.៤លាននាក់ (១៧.៧% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-16T18:31:00+07:00	freshnewsasia.com	https://m.freshnewsasia.com/index.php/en/internationalnews/213070-2021-09-16-04-31-08.html
573d0890-a38b-480d-845b-1dc1fd866953	រដ្ឋបាលខេត្តបន្ទាយមានជ័យ នឹងបើកយុទ្ធនាការចាក់វ៉ាក់សាំងការពារជំងឺកូវីដ-១៩ ជូនដល់កុមារ មានអាយុចាប់ពី ៦ឆ្នាំ ដល់អាយុក្រោម ១២ឆ្នាំ នៅថ្ងៃទី១៨ ខែកញ្ញា	រដ្ឋបាលខេត្តបន្ទាយមានជ័យ នៅថ្ងៃទី១៦ ខែកញ្ញា ឆ្នាំ២០២១នេះ បានចេញសេចក្ដីជូនដំណឹងពីការចាក់វ៉ាក់សាំងការពារជំងឺកូវីដ-១៩ ជូនដល់កុមារដែលមានអាយុចាប់ពី ៦ឆ្នាំ ដល់អាយុក្រោម ១២ឆ្នាំ នៅក្នុងទីតាំងភូមិសាស្ដ្រខេត្ដ ចាប់ពីថ្ងៃទី១៨ ខែកញ្ញា ឆ្នាំ២០២១ខាងមុខនេះតទៅ ដើម្បីបង្កើតភាពស៊ាំ ទប់ស្កាត់ការរីករាលដាលនៃជំងឺកូវីដ-១៩។ នេះបើយោងតាមសេចក្ដីជូនដំណឹង ដែលបណ្ដាញព័ត៌មាន Fresh News ទទួលបាន។ ទី១៖ ក្រុងសិរីសោភ័ណ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៩ ខែកញ្ញា ឆ្នាំ២០២១)។ ទី២៖ ក្រុងប៉ោយប៉ែត (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី០៦ ខែតុលា ឆ្នាំ២០២១)។ ទី៣៖ ស្រុកអូរជ្រៅ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២២ ខែកញ្ញា ឆ្នាំ២០២១)។ ទី៤៖ ស្រុកមង្គលបូរី (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី៣០ ខែកញ្ញា ឆ្នាំ២០២១)។ ទី៥៖ ស្រុកម៉ាឡៃ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៧ ខែកញ្ញា ឆ្នាំ២០២១)។ ទី៦៖ ស្រុកស្វាយចេក (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៨ ខែកញ្ញា ឆ្នាំ២០២១)។ ទី៧៖ ស្រុកថ្មពួក (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី០៤ ខែវិច្ឆិកា ឆ្នាំ២០២១)។ ទី៨៖ ស្រុកភ្នំស្រុក (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៤ ខែកញ្ញា ឆ្នាំ២០២១)។ និងទី៩៖ ស្រុកព្រះនេត្រព្រះ (ពីថ្ងៃទី១៨ ខែកញ្ញា ឆ្នាំ២០២១ ដល់ថ្ងៃទី២៨ ខែកញ្ញា ឆ្នាំ២០២១)។ រដ្ឋបាលខេត្ដបានបញ្ជាក់ដែរថា សម្រាប់ទីកន្លែងដែលត្រូវមកទទួលការចាក់វ៉ាក់សាំង រួមមាន៖ មណ្ឌលសុខភាព ស្ថិតនៅក្នុងឃុំ/សង្កាត់ របស់ ក្រុង/ស្រុក ទូទាំងខេត្តរៀងរាល់ថ្ងៃចន្ទ ដល់ថ្ងៃអាទិត្យ ពេលព្រឹកចាប់ពីម៉ោង ៧៖៣០នាទី ដល់ម៉ោង១១៖៣០នាទី ពេលរសៀលចាប់ពីម៉ោង ១៣៖០០នាទី ដល់ម៉ោង ១៦៖០០នាទី។ បន្ថែមពីនេះទៀត រដ្ឋបាលខេត្តបន្ទាយមានជ័យ ក៏បានបញ្ជាក់ជូនឪពុក ម្តាយ ឬអាណាព្យាបាល ត្រូវភ្ជាប់មកនូវឯកសារសម្រាប់ការចាក់វ៉ាក់សាំងការពារជំងឺកូវីដ១៩ រួមមាន ៖ ១៖ សំបុត្រកំណើត ឬសៀវភៅគ្រួសារ ឬសៀវភៅស្នាក់នៅ ឬលិខិតឆ្លងដែន ឬលិខិតបញ្ជាក់ ផ្សេងៗពីអាជ្ញាធរមូលដ្ឋាន *២៖ ត្រូវមានមាតា បិតា ឬអាណាព្យាបាល នាំកុមារមកទទួលវ៉ាក់សាំងការពារជំងឺកូវីដ-១៩ ការចាក់វ៉ាក់សាំងនេះ ដោយការស្ម័គ្រចិត្ត និងមិនមានបង់ថវិកាឡើយ។ រដ្ឋបាលខេត្ត អំពាវនាវដល់ប្រជាពលរដ្ឋទាំងអស់ សូមចូលរួមអនុវត្តឱ្យបានខ្ជាប់ខ្ជួននូវវិធានការសុខាភិបាល «៣កុំ និង៣ការពារ» ដើម្បីបង្ការ និងទប់ស្កាត់ការចម្លងវីរុសកូវីដ-១៩៕ ខាងក្រោមនេះ ជាសេចក្ដីជូនដំណឹងរបស់រដ្ឋបាលខេត្ដបន្ទាយមានជ័យ៖	2021-09-16T18:19:00+07:00	freshnewsasia.com	https://m.freshnewsasia.com/index.php/en/localnews/213069-2021-09-16-04-19-59.html
706b597b-6226-4b01-a34e-42741ea10526	ក្រសួងសុខាភិបាល ទទួលជំនួយជាសម្ភារការពារ ទប់ស្កាត់ និងឆ្លើយតបការរាតត្បាតជំងឺកូវីដ ពីក្រុមហ៊ុនចំនួន ៣	លោកស្រីវេជ្ជបណ្ឌិត យក់ សម្បត្តិ រដ្ឋលេខាធិការក្រសួងសុខាភិបាល និងជាប្រធានអនុគណៈកម្មការផ្គត់ផ្គង់ និងហិរញ្ញវត្ថុ នៃគណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ-១៩ បានអញ្ជើញទទួលជំនួយជាសម្ភារការពារ ទប់ស្កាត់ និងឆ្លើយតបការត្បាតជំងឺកូវីដ១៩ ពីក្រុមហ៊ុនចំនួន៣ រួមមាន៖ ក្រុមហ៊ុន LHR Asean Investment Co.,Ltd, ក្រុមហ៊ុន CC blue Sea Travel Tour Co.,Ltd និងក្រុមហ៊ុន KN Marble Co.,Ltd។ ពិធីប្រគល់ និងទទួលនេះ បានធ្វើឡើងនាទីស្ដីការក្រសួងសុខាភិបាល នៅថ្ងៃទី១៦ ខែកញ្ញា ឆ្នាំ២០២១នេះ មានការអញ្ជើញចូលរួមដោយផ្ទាល់ លោកឧកញ៉ា ឡេង ហួរ ដែលជាថ្នាក់ដឹកនាំក្រុមហ៊ុនទាំង៣។ ១៖ ម៉ាស៊ីនប្លូស៊ី ចំនួន ២៥,០០០ ២៖ ទឹកសម្លាប់មេរោគ LH Clean Anolyte ចំណុះ៥លីត្រ ចំនួន៣០០ពីដុង ស្មើនឹង១,៥០០លីត្រ និងចំណុះ ៥០ពីដុង ស្មើនឹង១,៥០០លីត្រ ៣៖ ស្ព្រាយដបទឹកសម្លាប់មេរោគចំណុះ០.៥លីត្រ ចំនួន២៤០ដប, ៤៖ ទឹកបរិសុទ្ធប្លូស៊ី អង់ទីអុកស៊ីដង់ ចំនួន២៣០កេស (ចំណុះ ៥០០មីលីលីត្រ ចំនួន២០០កេស និងចំណុះ១,៥០០មីលីលីត្រ ចំនួន ៣០កេស) ៥៖ ម៉ាស៊ីនផ្សែងសម្លាប់មេរោគចំនួន ៦០គ្រឿង ( ម៉ាស៊ីនធំចំនួន ២០គ្រឿង និងម៉ាស៊ីនតូចចំនួន ៤០គ្រឿង)។ ក្នុងឱកាសនោះ លោកឧកញ៉ា ឡេង ហួរ បានសម្ដែងនូវការកោតសរសើរចំពោះរាជរដ្ឋាភិបាលកម្ពុជា និងក្រសួងសុខាភិបាល ដែលបានខិតខំប្រឹងប្រែងមិនខា្លចនឿយហត់ ក្នុងការទប់ស្កាត់ការរាតត្បាតជំងឺកូវីដ១៩ ក៏ដូចជាការការពារសុខភាពរបស់ប្រជាជនកម្ពុជាទាំងមូល។ លោកបន្ដថា ។ ទន្ទឹមនឹងនោះ លោកស្រីវេជ្ជបណ្ឌិត យក់ សម្បត្ដិ ក៏បានគូសបញ្ជាក់ថា ទឹកចិត្តសប្បុរសធម៌ដ៏ថ្លៃថ្លារបស់លោកឧកញ៉ា និងក្រុមហ៊ុនទាំង៣ ត្រូវបានចងចាំទុកដោយរាជរដ្ឋាភិបាលកម្ពុជា និងមន្ត្រីសុខាភិបាល ព្រមទាំងអ្នករងគ្រោះដោយជំងឺកូវីដ១៩។ លោកស្រីវេជ្ជបណ្ឌិត យក់ សម្បត្ដិ ក៏បានថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សធម៌ដ៏ថ្លៃថ្លារបស់ក្រុមហ៊ុន គឺជាកាយវិការនៃវប្បធម៌ចែករំលែកជាមួយ រាជរដ្ឋាភិបាល ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ជាពិសេសក្នុងកាលៈទេសៈបច្ចុប្បន្ន ដែល យើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាលដាលនៃជំងឺកូវីដ១៩ នៃព្រឹត្តិការណ៍សហគមន៍ ២០កុម្ភៈ៕	2021-09-16T18:15:00+07:00	freshnewsasia.com	https://m.freshnewsasia.com/index.php/en/localnews/213066-2021-09-16-04-15-44.html
8951dda8-64b3-41ab-90b0-253b61b627a3	វ៉ាក់សាំង កូវីដ-១៩ ចាក់ឲ្យកុមារ ចាប់ពីអាយុ៦-១២ឆ្នាំ គឺស៊ីណូវ៉ាក់	សេចក្តីជូនដំណឹង បានឲ្យដឹងបន្តថា យុទ្ធនាការចាក់វ៉ាក់សាំង ស៊ីណូវ៉ាក់ ជូនដល់កុមារ ចាប់ពីអាយុ៦ឆ្នាំ ដល់អាយុក្រោម១២ឆ្នាំ ធ្វើឡើងចាប់ពីរាជធានីភ្នំពេញ ខេត្តកណ្ដាល ខេត្តព្រះសីហនុ និងខេត្តកោះកុង ចាក់ពីថ្ងៃទី១៧ កញ្ញា ខណៈខេត្តទាំង២១ទៀត នឹងត្រូវចាប់ផ្ដើម បើកយុទ្ធនាការ ចាប់ពីថ្ងៃទី១៨ កញ្ញា ៕	2021-09-16T17:48:00+07:00	dap-news.com	https://dap-news.com/national/2021/09/16/184805/
940607c7-c8c0-4da3-8463-cf3e365d9868	BREAKING: សហរដ្ឋអាមេរិក៖ មនុស្សជាង ១៦៤,០០០នាក់ឆ្លងកូវីដ-១៩ និងអ្នកជំងឺ ២,២៨២នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៦៤,៥០៩នាក់ទៀតបានឆ្លងជំងឺ COVID-19 ខណៈអ្នកជំងឺ ២,២៨២នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី១៦ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤២,៤៧៩,៧៨០ករណី ក្នុងនោះមានអ្នកស្លាប់សរុបចំនួន ៦៨៥,០២៣នាក់ និងជាសះស្បើយឡើងសរុប ៣២.២៧លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅក្នុងសប្តាហ៍នេះដែរ សហរដ្ឋអាមេរិកបានរាយការណ៍ អំពីកំណើនយ៉ាងគំហុកនៃករណីឆ្លង COVID-19 និងអត្រាអ្នកចូលសម្រាកក្នុងមន្ទីរពេទ្យនានា ទូទាំងប្រទេសតែម្តង។ របាយការណ៍ដោយអាជ្ញាធរសុខាភិបាល កាលពីថ្ងៃចន្ទដើមសប្តាហ៍នេះបានឲ្យដឹងថា មណ្ឌលថែទាំសុខភាពនៅទូទាំងសហរដ្ឋអាមេរិក ភាគច្រើនបំផុតគឺពេញដោយអ្នកជំងឺចាប់ពី ៩០% រហូតដល់ ៩៥% ឯណោះ។ គួរបញ្ជាក់ថា គិតត្រឹមថ្ងៃទី១៥ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨១លានដូស ក្នុងនោះប្រជាជន ២០៩.៩៨លាននាក់ (៦៤% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧៩.២៩លាននាក់ (៥៤.៦%) បានទទួលការចាក់គ្រប់ដូស៕	2021-09-16T17:46:00+07:00	freshnewsasia.com	https://m.freshnewsasia.com/index.php/en/internationalnews/213061-2021-09-16-03-46-10.html
2a32fd33-93bd-47a6-b9b6-34844e56fa2e	កុមារអាយុ៦-១២ឆ្នាំ អាចចាក់វ៉ាក់សាំងកូវីដ១៩ បានពីថ្ងៃ១៧កញ្ញា នៅទីតាំងជាង ៤០កន្លែង ជុំវិញរាជធានីភ្នំពេញ	លិខិតបញ្ជាក់ថា ដើម្បីនាំកុមារ អាយុ៦ដល់ក្រោម១២ឆ្នាំ មកទទួលវ៉ាក់សាំង មាតាបិតា ឬអាណាព្យាបាល ត្រូវមានឯកសារ ភ្ជាប់មកជាមួយ សំបុត្រកំណើត ឬសំបុត្របញ្ជាក់កំណើត ឬលិខិតឆ្លងដែន ឬសៀវភៅស្នាក់នៅ ឬសៀវភៅគ្រួសារ ៕	2021-09-16T17:39:00+07:00	dap-news.com	https://dap-news.com/national/2021/09/16/184789/
ee5ca202-fff3-4479-bf66-0ac6d8350273	រដ្ឋបាលខេត្តឧត្តរមានជ័យ កំណត់មួយផ្នែកនៃភូមិអូរស្មាច់ និងភូមិគីរីវ័ន្ត ក្នុងក្រុងសំរោងជា «តំបន់ក្រហម» ដើម្បីទប់ស្កាត់ជំងឺកូវីដ១៩	រដ្ឋបាលខេត្តឧត្តរមានជ័យ បានចេញសេចក្តីសម្រេចកំណត់មួយផ្នែកនៃភូមិអូរស្មាច់ សង្កាត់អូរស្មាច់ និងភូមិគីវ័ន្ត សង្កាត់កូនគ្រៀល ក្រុងសំរោង ជា ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ យោងសេចក្តីសម្រេចរបស់រដ្ឋបាលខេត្តឧត្តរមានជ័យ ដែលអង្គភាពព័ត៌មាន Fresh News ទទួលបាននៅព្រឹកថ្ងៃទី១៦ ខែកញ្ញា ឆ្នាំ២០២១នេះ បានបញ្ជាក់ថា៖ ៕	2021-09-16T17:28:00+07:00	freshnewsasia.com	https://m.freshnewsasia.com/index.php/en/localnews/213058-2021-09-16-03-28-51.html
c0af0b98-2a52-4dd2-930d-e18f90369fcb	BREAKING: រដ្ឋបាលរាជធានីភ្នំពេញ ចេញសេចក្តីជូនដំណឹងអំពីការចាក់វ៉ាក់សាំងជំងឺកូវីដ១៩ ជូនកុមារអាយុពី០៦ ដល់អាយុក្រោម១២ឆ្នាំ នៅក្នុងភូមិសាស្រ្តរាជធានីភ្នំពេញ	រដ្ឋបាលរាជធានីភ្នំពេញ នៅថ្ងៃទី១៦ ខែកញ្ញានេះ បានជូនដំណឹងពីការចាក់វ៉ាក់សាំងបង្ការជំងឺកូវីដ១៩ ដល់កុមារដែលមានអាយុចាប់ពី ៦ឆ្នាំ ដល់ ១២ឆ្នាំ ក្នុងភូមិសាស្ត្ររាជធានីភ្នំពេញ។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន៕	2021-09-16T17:11:00+07:00	freshnewsasia.com	https://m.freshnewsasia.com/index.php/en/localnews/213055-2021-09-16-03-11-27.html
ea199d90-446e-42e3-9bfc-b606ebdef137	បះសក់ច្រូង ! កូវីដ«ដែលតា» ឆ្លងរាលដាលដល់ផ្សារវាលយន្ត រកឃើញឆ្លងអ្នកលក់មាសម្នាក់	ខេត្តស្វាយរៀង ៖ នៅមុននេះបន្តិច រដ្ឋបាលខេត្តស្វាយរៀង បានចេញចក្តីជូនដំណឹងដល់បងប្អូនប្រជាពលរដ្ឋ អាជីវករ កម្មករ-កម្មការិនីដែលធ្លាប់ទៅផ្សារវាលយន្ត ស្ថិតនៅភូមិវាលយន្ត សង្កាត់ស្វាយរៀង ក្រុងស្វាយរៀង ជ្រាបថា មានអាជីវករលក់មាសម្នាក់ទៀត ត្រូវបានរកឃើញមេរោគកូវីដ១៩ បំប្លែងថ្មី Delta ។ សូមបងប្អូនដែលពាក់ព័ន្ធទាំងផ្ទាល់ និងប្រយោល សូមធ្វើចត្តាឡីស័កតាមដានសុខភាព អនុវត្តតាមវិធានការណែនាំរបស់ក្រសួងសុខាភិបាល និងវិធានការ៣ការពារ ៣កុំ របស់សម្ដេចតេជោហ៊ុនសែន នឹងស្ម័គ្រចិត្តទៅយកវត្ថុវិភាគសំណាកនៅតាមទីតាំងយកសំណាកនៅជិតផ្ទះ។ ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យ សូមមេត្តាប្រញាប់ ទៅធ្វើតេស្តរកមេរោគ កូវីដ-១៩ ឬផ្ដល់ព័ត៌មានទៅអាជ្ញាធរមូលដ្ឋាន ឬទំនាក់ទំនងមកក្រុមការងារស្រាវជ្រាវ និងតាមដានបុគ្គលសង្ស័យថា មានផ្ទុកជំងឺកូវីដ-១៩ ខេត្ត 088 783 6666 ឬ 097 503 4567 ដើម្បីមានវិធានការណ៍បន្ត ។សម្រាប់អ្នកដែលគ្មានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ២១ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ។ សូមបញ្ជាក់ថា នៅព្រឹកថ្ងៃទី១៦ ខែកញ្ញា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៩៣នាក់ ខណៈមានអ្នកជំងឺចំនួន៤៤៣នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតត្រឹមថ្ងៃទី១៦ ខែកញ្ញា ឆ្នាំ២០២១ កម្ពុជាយើងបានរកឃើញអ្នកឆ្លងជំងឺកូវីដ-១៩សរុបចំនួន១០២ ១៣៦នាក់ អ្នកជាសះស្បើយសរុបចំនួន ៩៥ ៨១០នាក់ និងអ្នកស្លាប់សរុបចំនួន២ ០៧៨នាក់៕	2021-09-16T16:32:55+07:00	kbnnews.com	https://kbn.news/archives/238078
2ae569f9-99f1-4f53-8358-4993dba837a5	កម្ពុជាគ្រោងលុបបំបាត់ជំងឺគ្រុនចាញ់ប្រភេទសន្ធំមុនផែនការ	ប្រទេសកម្ពុជាគ្រោងនឹងលុបបំបាត់ជំងឺគ្រុនចាញ់ប្រភេទសន្ធំនាពេលឆាប់ៗខាងមុខនេះ ខណៈបច្ចុប្បន្ននៅសល់អ្នកជំងឺប្រភេទនេះប្រមាណ ៧ភាគរយទៀតប៉ុណ្ណោះ។ លោកវេជ្ជបណ្ឌិត ហ៊ុយ រ៉េកុល ប្រធានមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ត្រ និងបាណកសាស្ត្រ បានមានប្រសាសន៍នៅព្រឹកថ្ងៃទី១៦ ខែកញ្ញានេះថា តាមផែនការក្រសួងសុខាភិបាលនឹងលុបបំបាត់ជំងឺគ្រុនចាញ់ប្រភេទសន្ធំ ឬហ្វាស៊ីបារ៉ូមនៅឆ្នាំ២០២៣ ខាងមុខនេះ។ ប៉ុន្តែបច្ចុប្បន្ននេះយើងលុបបំបាត់បាន ៩៣ភាគរយហើយ នៅសល់ ៧ភាគរយទៀតប៉ុណ្ណោះ ស្មើនឹងមនុស្ស ១៥៩នាក់ក្នុងចំណោមអ្នកឆ្លងជំងឺគ្រុនចាញ់សរុបចំនួន ២៤២៨ករណីគិតត្រឹម៨ខែឆ្នាំនេះ។ លោកវេជ្ជបណ្ឌិតរំពឹងថា យើងអាចនឹងឈានសម្រេចបានជោគជ័យ ១០០ភាគមុនផែនការ ខណៈយើងបានលប់បំបាត់អ្នកស្លាប់ដោយសារជំងឺគ្រុនចាញ់តាំងពីឆ្នាំ២០១៨ មកម៉្លេះ ដែលនាំឱ្យកម្ពុជាជាប្រទេសទទួលបានជោគជ័យក្នុងការកាត់បន្ថយអត្រាស្លាប់ដោយសារជំងឺគ្រុនចាញ់មុនគោលដៅ៣ឆ្នាំ។ លោកវេជ្ជបណ្ឌិត ហ៊ុយ រ៉េកុល បានបន្តទៀតថា ជំងឺគ្រុនចាញ់នៅកម្ពុជាមាន ៤ប្រភេទ ក្នុងនោះមានប្រភេទវីវ៉ាក់ និងប្រភេទហ្វាស៊ីបារ៉ូម។ ចំណែកពីរប្រភេទទៀតមិនដែលបានជួបទេ។ យ៉ាងណាក៏លោកវេជ្ជបណ្ឌិតសង្ឃឹមថា កម្ពុជានឹងអាចលប់បំបាត់ជំងឺគ្រុនចាញ់គ្រប់ទម្រង់ឱ្យអស់ទាំងស្រុងនៅឆ្នាំ២០២៥ ខាងមុខនេះ ដោយសារពីមួយឆ្នាំទៅមួយឆ្នាំបានកាត់បន្ថយករណីជំងឺគ្រុនចាញ់ថយចុះស្ទើរមួយរយភាគរយ និងមិនមានអ្នកស្លាប់ដោយសារជំងឺនេះទេ។ លោកវេជ្ជបណ្ឌិត បានជំរុញដល់ភាគីពាក់ព័ន្ធទាំងអស់ត្រូវរួមគ្នាបន្ដការងារប្រយុទ្ធនឹងជំងឺគ្រុនចាញ់ឱ្យកាន់តែសកម្មថែមទៀតដើម្បីឈានទៅលុបបំបាត់ជំងឺគ្រុនចាញ់នៅឆ្នាំ២០២៥ ខាងមុខនេះ សំដៅចូលរួមលើកកម្ពស់សុខុមាលភាព និងសុខភាពប្រជាពលរដ្ឋកម្ពុជា។ លោកវេជ្ជបណ្ឌិតបានបញ្ជាក់ថា ជាងនេះទៅទៀតប្រសិនបើមានការសង្ស័យកើតជំងឺគ្រុនចាញ់ ត្រូវប្រញាប់ស្វែងរកសេវាធ្វើតេស្តឈាមនៅមូលដ្ឋានសុខាភិបាលសាធារណៈឱ្យបានឆាប់រហ័សដែលនៅជិតបំផុតតាមរយៈ អ្នកស្ម័គ្រចិត្តភូមិ មណ្ឌលសុខភាព និងមន្ទីរពេទ្យ ដើម្បីពិនិត្យព្យាបាលជំងឺគ្រុនចាញ់ទាន់ពេលវេលា។ គួរបញ្ជាក់ថា ក្នុងរយៈពេល៨ខែឆ្នាំ២០២១នេះ មានអ្នកឆ្លងជំងឺគ្រុនចាញ់ចំនួន ២,៤២៨ករណី ថយចុះប្រមាណ ៦២ភាគរយ បើធៀបនឹងរយៈពេលដូចគ្នាកាលពីឆ្នាំ២០២០កន្លងទៅ មានរហូតដល់ទៅ ៦,៣១៣ករណី៕ អត្ថបទ៖ សំអឿន	2021-09-16T16:26:00+07:00	kampucheathmey.com	https://www.kampucheathmey.com/health/199926
fbe97ba3-9a5d-4d43-bf53-a56f9f2872b7	វីវរខ្លាំងបាត់ ! ស្ត្រីម្ចាស់ហាងលក់គ្រឿងសមុទ្រ ឲ្យអ្នកស្រុកហូប កើតជំងឺកូវីដបំប្លែងថ្មី Delta ហើយ	ខេត្តស្វាយរៀង ៖ ក្រុមការងារស្រាវជ្រាវ និងស្វែងរកអ្នកប៉ះពាល់អ្នកជំងឺកូវីដ១៩ ខេត្តស្វាយរៀង បានចេញសេចក្ដីជូនដំណឹងថា រកឃើញមេរោគកូវីដ១៩ បំប្លែងថ្មី Delta ទៅលើម្ចាស់ហាង «ស្រីណែត លក់គ្រឿងសមុទ្រ» នៅភូមិមេភ្លើង សង្កាត់ស្វាយរៀង ក្រុងស្វាយរៀង។ ពេលនេះ ក្រុមការងារស្រាវជ្រាវ និងស្វែងរកអ្នកប៉ះពាល់អ្នកជំងឺកូវីដ១៩ ខេត្តស្វាយរៀង សូមអំពាវនាវដល់ប្រជាពលរដ្ឋ អាជីវករ កម្មករ កម្មការិនីដែលធ្លាប់ទៅហាង «ស្រីណែត លក់គ្រឿងសមុទ្រ» សូមបងប្អូនដែលពាក់ព័ន្ធទាំងផ្ទាល់ និងប្រយោល សូមធ្វើចត្តាឡីស័កតាមដានសុខភាព អនុវត្តតាមវិធានការណែនាំរបស់ក្រសួងសុខាភិបាល និងវិធានការ «៣ការពារ និង៣កុំ» របស់សម្ដេចតេជោ ហ៊ុន សែន និងស្ម័គ្រចិត្តទៅយកវត្ថុវិភាគសំណាកនៅតាមទីតាំងយកសំណាកនៅជិតផ្ទះ។ សូមបញ្ជាក់ថា នៅព្រឹកថ្ងៃទី១៦ ខែកញ្ញា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៩៣នាក់ ខណៈមានអ្នកជំងឺចំនួន៤៤៣នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតត្រឹមថ្ងៃទី១៦ ខែកញ្ញា ឆ្នាំ២០២១ កម្ពុជាយើងបានរកឃើញអ្នកឆ្លងជំងឺកូវីដ-១៩សរុបចំនួន១០២ ១៣៦នាក់ អ្នកជាសះស្បើយសរុបចំនួន ៩៥ ៨១០នាក់ និងអ្នកស្លាប់សរុបចំនួន២ ០៧៨នាក់៕	2021-09-16T16:14:14+07:00	kbnnews.com	https://kbn.news/archives/238075
94024981-92bc-4964-aca7-e6fe28d858cf	តើអ្នកមានដឹងទេ! យកម្រាមដៃលូកចូលក្នុងរន្ធច្រមុះ អាចនាំឱ្យកើតជំងឺរលាកទៅជាធ្ងន់ធ្ងរ	យើងទាំងអស់គ្នាមានពេលខ្លះ យកម្រាមដៃលូកចូលក្នុងរន្ធច្រមុះពីពេលមួយទៅពេលមួយ។ យើងមានអារម្មណ៍រមាស់ ឬចង់សំអាតវា ហើយរឿងបន្ទាប់ដែលយើងដឹងថា យើងកំពុងដាក់ម្រាមដៃរបស់យើងចូលក្នុងច្រមុះ។ ប៉ុន្ដែតើវាធ្លាប់កើតឡើងចំពោះអ្នក ថាវាអាចមានគ្រោះថ្នាក់ឬទេ? អានអត្ថបទខាងក្រោមដើម្បីរកឱ្យឃើញថា ហេតុអ្វីបានជាអ្នកត្រូវគិតទ្វេដងមុននឹងយកម្រាមដៃលូកចូលក្នុងរន្ធច្រមុះ … បាក់តេរីគ្រោះថ្នាក់ដូចជា Staphylococcus aureus អាចចូលក្នុងខ្លួនរបស់អ្នក។ មេរោគទាំងនេះ រស់នៅក្នុងប្រហោងឆ្អឹងរបស់អ្នក ហើយវាអាចចំលងរាល់ពេល ដែលលូកដាក់ម្រាមដៃរបស់អ្នកទៅក្នុងច្រមុះរបស់អ្នក។ ភាពស្មុគស្មាញមួយទៀត: ជញ្ជាំងច្រមុះមានការរលាក និងអាចក្លាយទៅជាជំងឺរ៉ាំរ៉ៃ។ ការយកម្រាមដៃលូកចូលក្នុងរន្ធច្រមុះ អាចធ្វើឱ្យរបួសភ្នាសរំអិល និងធ្វើឲ្យមានការហូរឈាម។ យកម្រាមដៃលូកចូលក្នុងរន្ធច្រមុះ គឺជារបៀបនៃការចម្លងវីរុស បាក់តេរី និងផ្សិត ដែលស្ថិតនៅក្រោមក្រចករបស់អ្នក ចូលក្នុងចរន្តឈាមរបស់អ្នក ហើយធ្វើឱ្យអ្នកឈឺ៕	2021-09-16T15:39:00+07:00	kampucheathmey.com	https://www.kampucheathmey.com/health/199894
a18d8548-3147-4aab-8570-e7c17608a58f	រដ្ឋបាលខេត្តព្រះសីហនុបន្តដាក់ចេញវិធានការរដ្ឋបាលរយៈពេល១៤ថ្ងៃទៀត ដើម្បីទប់ស្កាត់ជំងឺកូវីដ១៩	ខេត្តព្រះសីហនុ : ឯកឧត្តម គួច ចំរើន អភិបាលខេត្តព្រះសីហនុ បានចេញសេចក្តីសម្រេចបន្តអនុវត្តវិធានការរដ្ឋបាលជាបណ្តោះអាសន្នរយៈពេល១៤ថ្ងៃបន្ថែមទៀត គិតចាប់ពីម៉ោងសូន្យ នាថ្ងៃទី១៧ ដល់ថ្ងៃទី៣០ ខែកញ្ញា ឆ្នាំ២០២១ ដើម្បីទប់ស្កាត់ការឆ្លងរីករាលដាលជំងឺកូវីដ១៩ ក្នុងភូមិសាស្ត្រខេត្ត៕ ប្រភព:	2021-09-16T15:22:22+07:00	kbnnews.com	https://kbn.news/archives/238052
4c98b59e-1d44-450c-9423-484039243bc7	ជិតដល់ថ្ងៃកាន់បិណ្ឌផង ! រកឃើញព្រះសង្ឃជាង១០ អង្គឆ្លងកូវីដ-១៩ ក្នុង រយៈពេល៧ថ្ងៃចុងក្រោយនេះ	រាជធានីភ្នំពេញ ៖ គិតចាប់ពីថ្ងៃទី៦ រហូតដល់ថ្ងៃទី១២ ខែកញ្ញា ឆ្នាំ២០២១ មានព្រះព្រះពុទ្ធសាសនានៅទូទាំងប្រទេសចំនួន១២អង្គបានឆ្លងជំងឺកូវីដ-១៩ ជាសះស្បើយចំនួន១២អង្គ កំពុងសម្រាកព្យាបាលជំងឺចំនួន៤អង្គ និងកំពុងធ្វើចត្តាឡីស័កចំនួន ១៥៩អង្គ។ លោក សេង សុមុនី អ្នកនាំពាក្យក្រសួងធម្មការ និងសាសនា បានឲ្យដឹងថា ក្នុងចំណោមព្រះសង្ឃឆ្លង ១២អង្គនោះ នៅខេត្តសៀមរាប ឆ្លង៦អង្គ, ខេត្តតាកែវឆ្លង១អង្គ ,ខេត្តកណ្តាលឆ្លង៤អង្គ និងខេត្តបន្ទាយមានជ័យឆ្លង១អង្គ។ ចំណែកព្រះសង្ឃចំនួន៤អង្គ កំពុងព្យាបាល នៅខេត្តតកែវ។ ចំពោះព្រះសង្ឃកំពុងធ្វើចត្តាឡីស័ក១៥៩អង្គ នៅខេត្តបន្ទាយមានជ័យ ចំនួន១១១អង្គ , ខេត្តតាកែវចំនួន៤អង្គ , ខេត្តកណ្តាលចំនួន៣៧អង្គ និងខេត្តសៀមរាបចំនួន១១អង្គ។ ចំណែក ព្រះសង្ឃជាសះស្បើយមានចំនួន១២អង្គ ក្នុងនោះនៅភ្នំពេញ៨អង្គ និងខេត្តតាកែវចំនួន៤អង្គ។ លោកសេង សុមុនី បញ្ជាក់ថា មូលហេតុដែលបណ្តាលឱ្យព្រះសង្ឃឆ្លងជំងឺកូវីដ-១៩ គឺមានព្រះសង្ឃខ្លះបានឆ្លងពីក្មេងវត្តចេញទៅធ្វើជាកម្មករនៅខាងក្រៅ ហើយបានមកចម្លងជំងឺដល់ព្រះសង្ឃ និងព្រះសង្ឃខ្លះទៀតបានឆ្លងជំងឺកូវីដ-១៩ ពេលព្រះអង្គចេញនិមន្តបិណ្ឌបាត្រនៅខាងក្រៅ ដែលករណីទាំងនេះកើតនៅរាជធានីភ្នំពេញ។ ចំណែកព្រះសង្ឃតាមខេត្តឆ្លងជំងឺកូវីដ-១៩វិញ ភាគច្រើនព្រះអង្គបានចូលរួមពិធីបុណ្យទានផ្សេងៗ។ សូមបញ្ជាក់ថា នៅព្រឹកថ្ងៃទី១៦ ខែកញ្ញា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៩៣នាក់ ខណៈមានអ្នកជំងឺចំនួន៤៤៣នាក់ជាសះស្បើយ និងអ្នកស្លាប់ថ្មីចំនួន១១នាក់។ បើគិតត្រឹមថ្ងៃទី១៦ ខែកញ្ញា ឆ្នាំ២០២១ កម្ពុជាយើងបានរកឃើញអ្នកឆ្លងជំងឺកូវីដ-១៩សរុបចំនួន១០២ ១៣៦នាក់ អ្នកជាសះស្បើយសរុបចំនួន ៩៥ ៨១០នាក់ និងអ្នកស្លាប់សរុបចំនួន២ ០៧៨នាក់៕	2021-09-16T15:12:07+07:00	kbnnews.com	https://kbn.news/archives/238048
764fd233-0c67-443b-ad6a-4e68382565b0	ថ្ងៃនេះ កម្ពុជាបន្តរកឃើញអ្នកឆ្លងកូវីដថ្មីជិត ៧០០នាក់	ជម្ងឺកូវីដ១៩ នៅកម្ពុជា បន្តជាប្រធានបទដ៏ក្តៅគគុកទៀត ក្រោយចំនួនអ្នកឆ្លងកើនដល់១០២ ១៣៦ នាក់ បន្ទាប់ពីក្រសួងសុខាភិបាលបន្តរកឃើញករណីថ្មីចំនួន ៦៩៣នាក់ និងមានអ្នកបាត់បង់ជីវិត ១១នាក់ បន្ថែមទៀតនៅក្នុងថ្ងៃនេះ។ គួរបញ្ជាក់ផងដែរថា បើគិតត្រឹមថ្ងៃទី១៦ ខែកញ្ញានេះ កម្ពុជា មានអ្នកឆ្លងកូវីដ-១៩ សរុប១០២ ១៣៦ នាក់ ក្នុងនោះអ្នកព្យាបាលជាសះស្បើយ ៩៥ ៨១០នាក់ និងអ្នកបាត់បង់ជីវិតឡើងដល់ ២ ០៧៨នាក់៕	2021-09-16T13:33:37+07:00	kbnnews.com	https://kbn.news/archives/238004
b3e2ab2f-a32a-46d6-ad9d-d409a670b0f5	ក្រសួងសុខាភិបាល រកឃើញអ្នកជំងឺកូវីដ-១៩ ថ្មី ចំនួន ៦៩៣នាក់, ជាសះស្បើយ ចំនួន ៤៤៣នាក់ និងស្លា.ប់ ចំនួន ១១នាក់	ភ្នំពេញ ៖ ក្រសួងសុខាភិបាល នៅថ្ងៃទី១៦ ខែកញ្ញា ឆ្នាំ២០២១នេះ ប្រកាសរកឃើញអ្នកកើតជំងឺកូវីដ-១៩ ថ្មី ចំនួន ៦៩៣នាក់, ករណីជាសះស្បើយ ចំនួន ៤៤៣នាក់, និងករណី ស្លា.ប់ ចំនួន១១នាក់ និងមានករណីនាំចូលពីក្រៅប្រទេសចំនួន ១១២នាក់។ យោងតាមសេចក្តីប្រកាសព័ត៌មានរបស់ក្រសួងសុខាភិលបាល បានឲ្យដឹងថា កាលពីថ្ងៃទី១៥ ខែកញ្ញា ឆ្នាំ២០២១ ស្ថានភាពជំងឺកូវីដ-១៩ នៅក្នុងប្រទេសកម្ពុជា មាន៖ ករណីឆ្លងសរុប៖ ១០២,១៣៦នាក់, ជាសះស្បើយសរុប៖ ៩៥,៨១០នាក់, ករណីស្លា.ប់សរុប៖ ២,០៧៨នាក់, និងករណីនាំចូលពីក្រៅប្រទេសសរុបៈ១៧,៤២៨នាក់ ៕រក្សាសិទ្ធិដោយ៖បញ្ញាស័ក្តិ	2021-09-16T12:09:06+07:00	cen.com.kh	https://cen.com.kh/archives/389589.html
4881b964-4319-4a7f-9a60-0febfaf2d427	រដ្ឋបាលរាជធានីភ្នំពេញជូនដំណឹងអំពីការចាក់វ៉ាក់សាំងជំងឺកូវីដ១៩ ជូនកុមារអាយុពី០៦ ដល់អាយុក្រោម១២ឆ្នាំ	រាជធានីភ្នំពេញ: រដ្ឋបាលរាជធានីភ្នំពេញ បានចេញសេចក្ដីជូនដំណឹង ស្ដីពីការចាក់វ៉ាក់សាំងបង្ការជំងឺកូវីដ-១៩ ជូនកុមារ ដែលមានអាយុចាប់ពី ០៦ឆ្នាំ ដល់ក្រោម ១២ឆ្នាំ ក្នុងភូមិសាស្ត្ររាជធានីភ្នំពេញ សម្រាប់ដូសទី១ ចាប់ផ្ដើមពីថ្ងៃទី១៧ ខែកញ្ញា ដល់ថ្ងៃទី០៣ ខែតុលា ឆ្នាំ២០២១ និងសម្រាប់ដូសទី២ ចាប់ផ្ដើមពីថ្ងៃទី០៨ ដល់ថ្ងៃទី២៤ ខែតុលា ឆ្នាំ២០២១ រៀងរាល់ម៉ោង ៨:០០នាទីព្រឹក ដល់ម៉ោង ១៧:០០នាទីរសៀល តាមរយៈការអញ្ជើញ និងទំនាក់ទំនងជាមួយអាជ្ញាធរមូលដ្ឋានដែលមានទីតាំងចំនួន ៤២ទីតាំង ដែលបានកំណត់ជូនដូចមានក្នុងឧបសម្ព័ន្ធនៃសេចក្ដីជូនដំណឹងនេះ៕	2021-09-16T10:35:38+07:00	kbnnews.com	https://kbn.news/archives/237988
8d3bcfc1-ea5a-4693-a63f-d0fe7764d0db	មានសេចក្តីរាយការណ៍ថា ឥណ្ឌាជិតបន្តការនាំចេញវ៉ាក់សាំងបង្ការជំងឺកូវីដ១៩	នៅពេលមានគំនាបពីពិភពលោកកើនឡើង ប្រទេសឥណ្ឌានិយាយថា ខ្លួនកំពុងពិនិត្យមើលយ៉ាងដិតដល់អំពីការបន្តការនាំចេញវ៉ាក់សាំងកូវីដ១៩ទៅប្រទេសផ្សេងៗ ជាពិសេសទៅទ្វីបអាហ្វ្រិក ដែលត្រូវការវ៉ាក់សាំងយ៉ាងខ្លាំង។ ឥណ្ឌាជាប្រទេសផលិតវ៉ាក់សាំងដ៏ច្រើនបង្អស់ ក៏ប៉ុន្តែប្រទេសនេះបានឈប់នាំវ៉ាក់សាំងចេញ កាលពីខែមេសាដើម្បីប្រយុទ្ធការឆ្លងកើនឡើងយ៉ាងខ្លាំងនៃវីរុសដែលឥឡូវនេះត្រូវបានទប់ស្កាត់ភាគច្រើន។ ប្រភពមួយដែលបានដឹងអំពីការសម្រេចនេះបានស្នើសុំមិនបញ្ចេញឈ្មោះ ពីព្រោះលោកមិនត្រូវបានអនុញ្ញាតឱ្យនិយាយជាមួយបណ្តាញព័ត៌មាន។ លោកបានប្រាប់ទីភ្នាក់ងារព័ត៌មាន Reuters ថា ដោយប្រជាពលរដ្ឋឥណ្ឌាយ៉ាងតិច៦១ភាគរយនៃប្រជាជនសរុប៩៤៤លាននាក់បានចាក់វ៉ាក់សាំងយ៉ាងតិចមួយដូសហើយនោះដូច្នេះប្រទេសនេះឥឡូវនេះមានវ៉ាក់សាំងលើសតម្រូវការ។ ការសម្រេចចាប់ផ្តើមបញ្ចេញវ៉ាក់សាំងឡើងវិញនេះធ្វើឡើងនៅពេលនាយករដ្ឋមន្ត្រីឥណ្ឌាលោក Narendra Modi បានប្រុងប្រៀបមកបំពេញទស្សនកិច្ចនៅរដ្ឋធានីវ៉ាស៊ីនតោននៅសប្តាហ៍ក្រោយដើម្បីចូលរួមសន្និសីទកំពូលរបស់មេដឹកនាំនៃប្រទេសចតុភាគី ឬ Quad ដែលមានសហរដ្ឋអាមេរិក ឥណ្ឌា ជប៉ុន និងអូស្ត្រាលី។ ប្រភពនោះបានបញ្ជាក់ថា «ការសម្រេចបញ្ចេញវ៉ាក់សាំង គឺចប់ហើយ។ឥណ្ឌាចង់ជួយទ្វីបអាហ្វ្រិកទាំងវ៉ាក់សាំង និងគម្រូប្រតិបត្តិការប្រឆាំងជំងឺកូវីដ»។ កាលពីថ្ងៃអង្គារ អង្គការសុខភាពពិភពលោកបាននិយាយថា ខ្លួនកំពុងពិភាក្សាជាមួយក្រុមមន្ត្រីឥណ្ឌាដើម្បីបន្តការបញ្ចេញវ៉ាក់សាំងលើសតម្រូវការទៅប្រទេសផ្សេងៗតាមរយៈកម្មវិធី COVAX។ កាលពីថ្ងៃអង្គារអង្គការសុខភាពពិភពលោកបាននិយាយថា ខ្លួនកំពុងពិភាក្សាជាមួយមន្ត្រីឥណ្ឌាដើម្បីបន្តការផ្គត់ផ្គង់តាមរយៈកម្មវិធីCOVAXចែករំលែកវ៉ាក់សាំងសកល។ មន្រ្តីជាន់ខ្ពស់អង្គការសុខភាពពិភពលោក លោក Bruce Aylward បាននិយាយថា «យើងត្រូវបានធានាថា ការផ្គត់ផ្គង់នឹងចាប់ផ្តើមឡើងវិញនៅឆ្នាំនេះ»។ ទន្ទឹមនឹងនេះ សហភាពអាហ្វ្រិកបានស្តីបន្ទោសអ្នកផលិតវ៉ាក់សាំងដោយនិយាយថា ពួកគេមិនផ្តល់ឱកាសគ្រប់គ្រាន់ដល់សហភាពអាហ្វ្រិកក្នុងការទិញវ៉ាក់សាំងទេ។ សហភាពអាហ្វ្រិកបានសុំឱ្យប្រទេសផលិតវ៉ាក់សាំងជាពិសេសឥណ្ឌាដកចេញការត្រួតពិនិត្យការនាំចេញ។ ក្នុងចំណោមវ៉ាក់សាំងវីរុសកូរ៉ូណាចំនួន៥,៧ ពាន់លានដូសចាក់នៅទូទាំងពិភពលោកមានតែ២%ប៉ុណ្ណោះចាក់នៅទ្វីបអាហ្វ្រិក៕	2021-09-16T07:00:00+07:00	khmer.voanews.com	https://khmer.voanews.com/a/india-reportedly-close-to-resuming-exports-of-covid19-vaccine/6230974.html
8b649205-0a0f-44cc-ab47-0fc33c2e4318	សហភាពអឺរ៉ុបសន្យាផ្តល់វ៉ាក់សាំងកូវីដ១៩ចំនួន២០០លានដូសដល់ប្រទេសដែលមានប្រាក់ចំណូលទាប	សហភាពអឺរ៉ុបបានសន្យាថា ខ្លួននឹងផ្តល់វ៉ាក់សាំងកូវីដ១៩ចំនួន២០០លានដូសដល់ប្រទេសដែលមានប្រាក់ចំណូលទាបនៅត្រឹមពាក់កណ្តាលឆ្នាំក្រោយ។ ប្រធានគណៈកម្មការសហភាពអឺរ៉ុបលោកស្រី Ursula von der Leyen បានធ្វើការសន្យាយ៉ាងដូចនេះកាលពីថ្ងៃពុធម្សិលមិញក្នុងទីក្រុង Strasbourg ប្រទេសបារាំងនៅក្នុងសុន្ទរកថាប្រចាំឆ្នាំរបស់លោកស្រីនៅមុខសភាសហភាពអឺរ៉ុប។ លោកស្រីបន្តថា វ៉ាក់សាំងកូវីដ១៩ ចំនួន២០០លានដូសដែលសហភាពអឺរ៉ុបគ្រោងនឹងបរិច្ចាគនេះគឺជាចំនួនបន្ថែមទៅលើវ៉ាក់សាំងចំនួន២៥០លានដូស ដែលសហភាពអឺរ៉ុបបានសន្យារួចហើយកាលពីលើកមុន។ លោកស្រីបានពណ៌នាពីការផ្តល់ជំនួយវ៉ាក់សាំងនោះថា «ជាការវិនិយោគមួយនៅក្នុងចំណងសាមគ្គីភាពនិងជាការវិនិយោគសម្រាប់សុខភាពជាសាកល»។ លោកស្រី von der Leyen លើកឡើងថា «ទំហំនៃភាពអយុត្តិធម៌និងកម្រិតនៃតម្រូវការជាបន្ទាន់ មានភាពច្បាស់លាស់ណាស់» ដោយប្រទេសដែលមានប្រាក់ចំណូលទាបនិងមធ្យមចាក់វ៉ាក់សាំងតិចជាង១%នៃវ៉ាក់សាំងដែលត្រូវបានចាក់សរុបទាំងអស់នៅទូទាំងពិភពលោក។ ទន្ទឹមនឹងនេះដែរ មន្ត្រីកងទ័ពអាមេរិកបានដាក់ចេញនូវបទបញ្ជាមួយដល់បុគ្គលិកកងកម្លាំងអាមេរិកទាំងអស់ត្រូវតែចាក់វ៉ាក់សាំងជំងឺកូវីដ១៩។ មន្ត្រីយោធាអាមេរិកនិយាយថា ទាហានសកម្មអាមេរិកទាំងអស់ ត្រូវគេរំពឹងថានឹងចាក់វ៉ាក់សាំងជំងឺកូវីដ១៩គ្រប់ដូសនៅត្រឹមថ្ងៃទី១៥ ខែធ្នូខាងមុខនេះ ហើយកាលបរិច្ឆេទមួយត្រូវបានដាក់ចេញសម្រាប់កងកម្លាំងឆ្មាំការពារជាតិនិងកងកម្លាំងបម្រុងទាំងអស់ដើម្បីចាក់ឲ្យរួចរាល់នៅត្រឹមថ្ងៃទី៣០ ខែមិថុនា ឆ្នាំ២០២២ខាងមុខ។ សេចក្តីថ្លែងការណ៍បានបញ្ជាក់ថា កងទ័ពដែលបដិសេធពុំចាក់វ៉ាក់សាំង«នឹងត្រូវពិគ្រោះដោយបញ្ជាការដ្ឋាននិងក្រុមគ្រូពេទ្យរបស់ពួកគេ» ក៏ប៉ុន្តែបានព្រមានថា ប្រសិនបើពួកគេបន្តបដិសេធហើយមិនបានទទួលការលើកលែងពីការចាក់វ៉ាក់សាំងទេ ពួកគេនឹងត្រូវផ្អាកពីការងាររបស់ខ្លួនឬថែមទាំងបណ្តេញចេញពីការងារ៕	2021-09-16T07:00:00+07:00	khmer.voanews.com	https://khmer.voanews.com/a/eu-pledges-200-million-doses-of-covid19-vaccines-to-low-income-nations/6230026.html
d9162d9e-9e91-429e-a7d6-e7537c175641	OPEC ព្យាករណ៍ថា តម្រូវការប្រេងនឹងកើនខ្លាំងនៅឆ្នាំក្រោយ ខ្ពស់ជាងមុនពេលមានការរាតត្បាតជំងឺកូវីដ១៩	អង្គការនៃប្រទេសអ្នកនាំចេញប្រេង (OPEC) បានព្យាករណ៍ថា តម្រូវប្រេងនៅឆ្នាំក្រោយនឹងកើនឡើងខ្ពស់ជាងមុនពេលមានជំងឺរាតត្បាត នៃជំងឺកូវីដ១៩ទៅទៀត។ ការកើនឡើងនេះ ដោយសារការចាក់វ៉ាក់សាំងបង្ការជំងឺកូវីដ១៩ នឹងជំរុញឱ្យមនុស្សចាប់ផ្តើមធ្វើដំណើរឡើងវិញ។ នេះបើតាមការចុះផ្សាយរបស់ BangkokPost នៅថ្ងៃទី១៥ ខែកញ្ញានេះ។ នៅក្នុងរបាយការណ៍មួយ ដែលចេញផ្សាយកាលពីដើមសប្តាហ៍នេះ អង្គការ OPEC បានព្យាករណ៍ពីតម្រូវការប្រេងសកល សម្រាប់ឆ្នាំ២០២២ នឹងកើនឡើងដល់១០០.៨លានបារ៉ែលក្នុងមួយថ្ងៃ ខ្ពស់ជាងកម្រិតតម្រូវការឆ្នាំ២០១៩ ដែលមានត្រឹមតែ១០០.៣ លានបារ៉ែលក្នុងមួយថ្ងៃប៉ុណ្ណោះ ។ អង្គការ OPEC បាននិយាយថា ប្រទេសទាំងអស់ក្នុងពិភពលោក ត្រូវបានគេរំពឹងថានឹងរួមចំណែកដល់ការស្ទុះងើបឡើងវិញ នៃតម្រូវការការប្រើប្រាស់ប្រេង ដើម្បីជំរុញដល់ការអភិវឌ្ឍន៍សេដ្ឋកិច្ច ។ ជាមួយគ្នានេះ ក្រុមអ្នកនាំចេញបានបង្កើនការព្យាករណ៍ ពីការស្ទុះងើបឡើងវិញនៃតម្រូវការរបស់ខ្លួន សម្រាប់ប្រទេសកំពុងអភិវឌ្ឍន៍ទ្វេដង ពោលគឺ ៦០០ ០០០បារ៉ែលក្នុងមួយថ្ងៃ៕	2021-09-16T01:39:00+07:00	freshnewsasia.com	https://m.freshnewsasia.com/index.php/en/internationalnews/213020-2021-09-15-11-39-47.html
f3b50549-c235-4bb8-8e8f-040300a3f697	ពលរដ្ឋរងគ្រោះដោយសារជំងឺកូវីដ១៩ ជិត១០០គ្រួសារ នៅស្រុកទឹកឈូ ខេត្តកំពត ទទួលបានអំណោយពីសប្បុរសជន	លោកឧកញ៉ា ឆាយ សុធា ទីប្រឹក្សាសម្តេចក្រឡាហោម ស ខេង រួមនឹងអ្នកឧកញ៉ា កូមីន អានណា នឹងក្រុមការងារនាព្រឹកថ្ងៃទី១៥ ខែកញ្ញា ឆ្នាំ២០២១នេះ បាននាំយកអំណោយមួយចំនួនធំ ចុះប្រគល់ជូន ប្រជាពលរដ្ឋខ្វះខាត និងជួបការលំបាកដោយសារជំងឺកូវីដ១៩ ចំនួន៩៥គ្រួសារ នៅឃុំកំពុងគ្រែង និងឃុំម៉ាក់ប្រាំ ក្នុងស្រុកទឹកឈូ ខេត្តកំពត។ អ្នកឧកញ៉ា កូមីន អានណា បានឱ្យដឹងដែរថា អំណោយដែលបានចែកជូនប្រជាពលរដ្ឋនេះ ដ្បិតតែមិនច្រើនសម្រាប់ប្រជាពលរដ្ឋ ប្រើប្រាស់បានយូរអង្វែងក៏ពិតមែន តែអាចជួយសម្រាលទុក្ខលំបាករបស់ប្រជាពលរដ្ឋបានមួយគ្រា ហើយការចែកអំណោយនេះក៏ជាការចូលរួមចំណែកតិចតួចជាមួយរាជរដ្ឋាភិបាល ក្នុងការជួយ ដល់ប្រជាពលរដ្ឋ ក្នុងពេលដែលជួបប្រទះនូវជំងឺកូវីដ១៩នេះផងដែរ។ លោកឧកញ៉ា ឆាយ សុធា ក៏លើកឡើងពីផលលំបាកនៃជំងឺកូវីដ១៩ ដែលរាជរដ្ឋាភិបាលកំពុងជួបប្រទះនាពេលបច្ចុប្បន្ននេះប្រាប់ដល់ប្រជាពលរដ្ឋ និងបានជំរុញដល់ ប្រជាពលរដ្ឋ ទាំងអស់ខិតខំថែទាំសុខភាពឱ្យបានល្អ ជាពិសេសត្រូវអនុវត្តឱ្យបានត្រឹមត្រូវ តាមការណែនាំរបស់ក្រសួងសុខាភិបាល និងអនុវត្តឱ្យបាន តាមអនុសាសន៍របស់សម្តេចតេជោ ហ៊ុន សែន ដែលមាន ៣កាពារ និង៣កុំ ដើម្បីទប់ស្កាត់ជំងឺកូវីដ១៩កុំឱ្យកើតក្នុងគ្រួសារ និងសហគមន៍ និងចូលរួមទៅចាក់វ៉ាក់សាំង ឱ្យបានគ្រប់ៗផងដែរ។ ជាមួយគ្នានោះដែរលោកឧកញ៉ា ឆាយ សុធា ក្នុងនាមលោកជាទីប្រឹក្សាសម្តេចក្រឡាហោម ស ខេង ក៏បានលើកឡើងទៅកាន់ប្រជាពលរដ្ឋដែរថា រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន តែងតែគិតគូរពីសុខទុក្ខរបស់ប្រជាពលរដ្ឋជានិច្ច មិនដែលទុកឱ្យប្រជាពលរដ្ឋណាម្នាក់មានទុក្ខ ដោយគ្មានការជួយនោះឡើយ និងបានសំណូមពរឱ្យប្រជាពលរដ្ឋទាំងអស់បន្តបោះឆ្នោតឱ្យគណបក្សប្រជាជនកម្ពុជាបន្តទៀត ដើម្បីឱ្យសម្តេចបានបន្តដឹកនាំប្រទេសឱ្យកាន់តែមានភាពរីកចំរើន បន្ថែមទៀត។ សូមបញ្ជាក់ដែរថា អំណោយដែលពលរដ្ឋរងគ្រោះទាំង៩៥គ្រួសារ រួមទាំងប្រជាការពារប្រមាណ៧០នាក់ ទាំង២ឃុំ ទទួលបានទទួលបាន អង្ករ ២៥គីឡូក្រាម, មី ១កេស, ត្រីខ ២យួរ រួមទាំងថវិកា២ម៉ឺនរៀល និងបានប្រគល់ ថវិកាដល់មន្ត្រីសុខាភិបាលដែលផ្តល់ការចាក់វ៉ាក់សាំងជូនប្រជាពលរដ្ឋក្នុងឃុំនេះ ម្នាក់២ម៉ឺនផងដែរ៕	2021-09-16T01:03:00+07:00	freshnewsasia.com	https://m.freshnewsasia.com/index.php/en/localnews/213011-2021-09-15-11-03-23.html
9451281d-a8c7-45ff-b747-fde5a9bae593	ជូនដំណឹង! មន្ទីរពេទ្យបង្អែកខេត្តតាកែវ មានទទួលចាក់វ៉ាក់សាំងបង្ការជំងឺឆ្កែឆ្កួត	មន្ទីរពេទ្យបង្អែកខេត្តតាកែវ នៅថ្ងៃទី១៥ ខែកញ្ញា ឆ្នាំ២០២១ បានបញ្ជាក់ថា ខ្លួនមានទទួលសេវាចាក់វ៉ាក់សាំងបង្ការជំងឺឆ្កែឆ្កួត សម្រាប់សាធារណជន ដែលមានបញ្ហាសត្វខាំ ឬខ្វាច ដោយសត្វឆ្កែ ឬឆ្មា។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន៕	2021-09-16T00:28:00+07:00	freshnewsasia.com	https://m.freshnewsasia.com/index.php/en/localnews/213001-2021-09-15-10-28-02.html
047fcc22-3533-45f9-a51f-87578422c39e	កាកបាទក្រហមកម្ពុជា ទទួលអំណោយសម្រាប់ប្រយុទ្ធនឹងជំងឺកូវីដ១៩ ពីក្រុមហ៊ុន អភិរូហ៍ អ៊ិនវេសម៉ិន (Video inside)	កាកបាទក្រហមកម្ពុជា ទទួលអំណោយជាសម្ភារសម្រាប់ប្រយុទ្ធនឹងជំងឺកូវីដ១៩ ពីក្រុមហ៊ុន អភិរូហ៍ អ៊ិនវេសម៉ិន ឯ.ក (APHIRU INVESTMENT CO.,LTD) នៅថ្ងៃទី១៥ ខែកញ្ញា ឆ្នាំ២០២១នេះ ដែលប្រព្រឹត្ដទៅនាទីស្នាក់កណ្ដាលកាកបាទក្រហមកម្ពុជា។ ពិធីប្រគល់ និងទទួលនេះ បានធ្វើឡើងក្រោមអធិបតីភាព លោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា និងលោក PAN DECHENG ប្រធានក្រុមហ៊ុន អភិរូហ៍ អ៊ិនវេសម៉ិន ឯ.ក (APHIRU INVESTMENT CO.,LTD)។ ក្នុងឱកាសនោះ លោកស្រី ពុំ ចន្ទីនី បានថ្លែងអំណរគុណយ៉ាងជ្រាលជ្រៅចំពោះសប្បុរសជនគ្រប់មជ្ឈដ្ឋាន ដែលបានឧបត្ថម្ភអំណោយជាស្បៀង សម្ភារ និងថវិកា ជូនកាកបាទក្រហមកម្ពុជាជាបន្តបន្ទាប់ ដែលនេះបានបង្កលក្ខណៈដល់កាកបាទក្រហមកម្ពុជា ក្នុងការចូលរួមទទួលខុសត្រូវទប់ស្កាត់ការចម្លងវីរុសកូវីដ-១៩។ សូមបញ្ជាក់ថា អំណោយដែលទទួលបានរួមមាន៖ ម៉ាស៊ីនវាស់កម្តៅចំនួន ៤០ប្រអប់, ម៉ាស៣០កាតុង, របាំងមុខ ២០០សម្រាប់ និងឧបករណ៍ធ្វើតេស្តរហ័សចំនួន ៤០ប្រអប់៕	2021-09-15T23:53:00+07:00	freshnewsasia.com	https://m.freshnewsasia.com/index.php/en/localnews/212992-2021-09-15-09-53-22.html
87779d5f-e719-4402-a28f-ffe7d49ae3ce	អភិបាលខេត្តស្ទឹងត្រែង វាយតម្លៃចំពោះអាជ្ញាធរគ្រប់លំដាប់ថ្នាក់ លើទទួលខុសត្រូវខ្ពស់ក្នុងការដោះស្រាយបញ្ហាប្រឈមនានា ក្នុងដំណាក់កាលរាតត្បាតជំងឺកូវីដ១៩	លោក ម៉ុម សារឿន ឣភិបាលខេត្តស្ទឹងត្រែង បានកោតសរសើរ និងវាយតម្លៃខ្ពស់ចំពោះអាជ្ញាធរគ្រប់លំដាប់ថ្នាក់ ដែលបានយកចិត្តទុកដាក់ខិតខំប្រឹងប្រែងបំពេញការងារប្រកបដោយការទទួលខុសត្រូវខ្ពស់ និងកិច្ចខិតខំប្រឹងប្រែងក្នុងការដោះស្រាយបញ្ហាប្រឈមនានា ដែលកើតមានឡើងកន្លងមកទទួលបានលទ្ធផលល្អប្រសើរជាពិសេសការផ្សព្វផ្សាយ អំពីការទប់ស្កាត់នៃការរីករាលដាលនៃជំងឺកូវីដ១៩ ក្នុងមូលដ្ឋានរបស់ខ្លួនបានយ៉ាងមានប្រសិទ្ធភាព។ ការវាយតម្លៃបែបនេះរបស់លោកអភិបាលខេត្ត បានធ្វើឡើងនៅក្នុងឱកាសលោកបានបើកកិច្ចប្រជុំគណៈបញ្ជាការឯកភាពរដ្ឋបាលខេត្ត ជាមួយឣភិបាលរងខេត្ត លោកស្នងការនគរបាលខេត្ត មេបញ្ជាការកងរាជឣាវុធហត្ថ មេបញ្ជាការតំបន់ ប្រតិបត្តិការសឹករងខេត្ត លោកឣភិបាល ក្រុង ស្រុក និងប្រធានមន្ទីរឣង្គភាពជុំវិញខេត្ត ព្រមទាំងមន្រ្តីពាក់ព័ន្ធជាច្រើនរូប នៅព្រឹកថ្ងៃទី១៥ ខែកញ្ញា ឆ្នាំ២០២១នេះ តាមប្រព័ន្ធវីដេអូ។ ក្នុងឱកាសនោះដែរ លោកអភិបាលខេត្ត ក៏បានជំរុញ និងលើកទឹកចិត្តបន្ថែមទៀតដល់អាជ្ញាធរ និងកងកម្លាំងសមត្ថកិច្ចគ្រប់លំដាប់ថ្នាក់ទាំងអស់ ត្រូវបង្កើនការខិតខំយកចិត្តទុកដាក់បន្តទៀត លើការរក្សាសន្តិសុខ សណ្តាប់ធ្នាប់ និងពង្រឹងការអនុវត្តគោលនយោបាយភូមិ-ឃុំមានសុវត្ថិភាពនៅតាមក្រុង/ស្រុក នានាក្នុងខេត្តស្ទឹងត្រែង និងបង្រ្កាបទប់ស្កាត់បទល្មេីសព្រៃខុសច្បាប់គ្រប់រូបភាព និងការពារឱ្យបានធនធានធម្មជាតិ ព្រមទាំងបង្ក្រាបឱ្យបាននូវល្បែងសុីសងគ្រប់ប្រភេទផងដែរ។ លោកអភិបាលខេត្តបានជំរុញបន្ថែមដល់កងកម្លាំងនគរបាលនៃស្នងការនគរបាលខេត្តស្ទឹងត្រែង ត្រូវត្រៀមលក្ខណៈរួចរាល់ក្នុងការរៀបចំការពារសុខសន្តិភាព និងសណ្ដាប់ធ្នាប់នៅក្នុងពិធីបុណ្យកាន់បិណ្ឌ និងពិធីបុណ្យភ្ជុំបិណ្ឌប្រពៃណីជាតិដែលនឹងខិតជិតមកដល់នៅថ្ងៃខាងមុខ ព្រមទាំងរៀបចំការពារសុខសន្តិភាព និងសណ្ដាប់ធ្នាប់អំឡុង ពិនិត្យបញ្ជីឈ្មោះ និងចុះឈ្មោះបោះឆ្នោត ឆ្នាំ២០២១ នៅថ្ងៃខាងមុខនេះ។ ជាមួយគ្នានោះ លោក ម៉ុម សារឿន ក៏បានជំរុញឱ្យអាជ្ញាធរមូលដ្ឋាន ថ្នាក់ដឹកនាំមន្ទីរ និងការិយាល័យអប់រំក្រុងស្រុក ត្រូវផ្សព្វផ្សាយ និងលើកទឹកចិត្តដល់មាតាបិតា ឬអាណាព្យាបាលអំពីគោលការណ៍ណែនាំ ចំពោះកិច្ចដំណើរការសាកល្បងបើកសាលាឡើងវិញ ដោយគិតគូរពីអនាម័យ និងវិធានការការពាររបស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា ឱ្យបានគ្រប់ៗគ្នា គឺ «៣កុំ និង៣ការពារ» និងការរៀបចំប្រព័ន្ធសិក្សាតាមគោលការណ៍របស់ក្រសួងអប់រំ យុវជន និងកីឡា ដែលបានដាក់ចេញឱ្យអនុវត្ត៕	2021-09-15T23:30:00+07:00	freshnewsasia.com	https://m.freshnewsasia.com/index.php/en/localnews/212987-2021-09-15-09-30-10.html
2446f828-2fe5-4a30-ab05-fd411ff20e95	យុទ្ធនាការចាក់វ៉ាក់សាំងជំងឺកូវីដ១៩ នៅក្នុងខេត្តតាកែវ គ្រោងបញ្ចប់នៅថ្ងៃទី២០ ខែកញ្ញា ខាងមុខនេះ	យុទ្ធនាការចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋ នៅទូទាំងខេត្តតាកែវ គ្រោងបិទបញ្ចប់នៅថ្ងៃទី២០ ខែកញ្ញា ឆ្នាំ២០២១ ខាងមុខនេះ ប៉ុន្តែបើទោះបីជាយុទ្ធនាការនេះ ត្រូវបានបិទបញ្ចប់យ៉ាងណាក៏ដោយ ក៏ប្រជាពលរដ្ឋ ក៏ដូចជាកុមារ និងយុវ័យដែលមិនទាន់បានចាក់វ់ាក់សាំងបង្ការជំងឺកូវីដ១៩ អាចអញ្ជើញទៅចាក់វ៉ាក់សាំង នៅតាមមន្ទីរពេទ្យបង្អែករបស់រដ្ឋបានគ្រប់ពេល និងដោយមិនមានការគិតថ្លៃនោះទេ។ ជាក់ស្តែងនៅព្រឹកថ្ងៃទី១៥ ខែកញ្ញា ឆ្នាំ២០២១នេះ លោក អ៊ូច ភា អភិបាលខេត្តតាកែវ បានបើកកិច្ចប្រជុំពិភាក្សាការងារជាមួយតំណាងក្រសួងសុខាភិបាល គណៈកម្មការចំពោះកិច្ចចាក់វ៉ាក់សាំងកូវីដ១៩ ក្នុងក្របខណ្ឌទូទាំងប្រទេស ដើម្បីគ្រោងបិទបញ្ចប យុទ្ធនាការចាក់វ៉ាក់សាំងបង្ការជំងឺកូវីដ១៩ នាពេលឆាប់ៗខាងមុខនេះ ដល់ប្រជាពលរដ្ឋនៅភូមិសាស្រ្តខេត្តតាកែវ។ ថ្លែងនៅក្នុងឱកាសនោះ លោក អ៊ូច ភា ក៏បានថ្លែងអំណរគុណយ៉ាងជ្រាលជ្រៅបំផុតចំពោះសម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាប្រធានគណៈកម្មការជាតិប្រយុទ្ធនឹងជំងឺកូវីដ១៩ (គ.ប.ក) ដែលសម្តេច តែងតែយកចិត្តទុកដាក់ខ្ពស់ ចពោះសុខមាលភាពប្រជាពលរដ្ឋ ដោយសម្ដេចបានបង្ហាញនូវសមត្ថភាព និងឆន្ទៈដ៏មុតស្រួចក្នុងការឆ្លើយតបតាមគ្រប់មធ្យោបាយ ដើម្បីបង្កា និងគ្រប់គ្រងការចម្លងរាតត្បាតក្នុងសហគមន៍ នៃជំងឺកូវីដ១៩ ដោយបានដាក់ចេញនូវវិធានការសមស្រប និងចាំបាច់នានា បានទាន់ពេលវេលា ជាពិសេសម្ដេចតេជោ បានសម្រេចធ្វើការចាក់វ៉ាក់សាំងបង្ការជំងឺកូវីដ១៩ ជូនប្រជាពលរដ្ឋក្នុងក្របខណ្ឌទូទាំងប្រទេសដោយឥតគិតថ្លៃ។ លោកវិជ្ជបណ្ឌិត នុត ស៊ីណាត ប្រធានមន្ទីរសុខាភិបាល ខេត្តតាកែវ ការបិទបញ្ចប់យុទ្ធនាការចាក់វ៉ាក់សាំងបង្ការជំងឺកូវីដ១៩ នៅក្នុងខេត្តតាកែវ និងធ្វើឡើងនៅថ្ងៃច័ន្ទទី២០ ខែកញ្ញា ឆ្នាំ២០២១ ខាងមុខនេះ ហើយបើទោះបី ជាយុទ្ធនាការនេះ ត្រូវបានបិទបញ្ចប់យ៉ាងណាក៏ដោយ ក៏បងប្អូនប្រជាពលរដ្ឋក៏ដូចជាកុមារ និងយុវ័យដែលមិនទាន់បានចាក់វ់ាក់សាំងបង្ការជំងឺកូវីដ១៩ អាចអញ្ជើញទៅចាក់វ៉ាក់សាំង នៅតាមមន្ទីរពេទ្យបង្អែករបស់រដ្ឋបានគ្រប់ពេល និងដោយមិនមានការគិតថ្លៃនោះទេ៕	2021-09-15T23:12:00+07:00	freshnewsasia.com	https://m.freshnewsasia.com/index.php/en/localnews/212980-2021-09-15-09-12-00.html
1386cc3c-3adc-4282-8eaf-483f0e82f342	អាជ្ញាធរខេត្តស្វាយរៀង អំពាវនាវពលរដ្ឋអនុវត្តន៍វិធានការសុខាភិបាលឱ្យបានខ្ជាប់ខ្ជួន ខណៈស្ថានភាពជំងឺកូវីដ១៩ មិនទាន់ថយចុះ	អាជ្ញាធរខេត្តស្វាយរៀង បានបន្តអំពាវនាវដល់ប្រជាពលរដ្ឋ សូមអនុវត្តតាមវិធានការសុខាភិបាល និងវិធានការរបស់រាជរដ្ឋាភិបាល «៣កុំ និង៣ការពារ» ឱ្យបានខ្ជាប់ខ្ជួន បន្ទាប់ក្រុមគ្រូពេទ្យបានធ្វើតេស្តលើបុគ្គលិកក្រុមហ៊ុន M.M production ចំនួន១៥នាក់ វិជ្ជមានជំងឺកូវីដ១៩ នាថ្ងៃទី១៤ ខែកញ្ញា នៅភូមិមេភ្លើង សង្កាត់ស្វាយរៀង ក្រុងស្វាយរៀង។ ទោះបីយ៉ាងណាបើតាមការបញ្ជាក់ពីអាជ្ញាធរខេត្តស្វាយរៀង សព្វថ្ងៃនៅខេត្តស្វាយរៀង នៅតែមានប្រជាពលរដ្ឋឆ្លងជំងឺកូវីដ១៩ ជាបន្តបន្ទាប់ ប៉ុន្តែមិនច្រើនដូចកាលពីប៉ុន្មានខែមុននោះទេ តួយ៉ាងដោយសារប្រជាពលរដ្ឋនៅក្នុងខេត្ត បានចូលរួមអនុវត្តកាតព្វកិច្ចក្នុងការចាក់វ៉ាក់សាំងការពារជំងឺកូវីដ១៩ បានច្រើនដែលធ្វើឱ្យស្ថានភាពការឆ្លងជំងឺកូវីដនេះ គឺមានការធូរស្រាលបន្តិច តែសូមចូលរួមអនុវត្តវិធានការសុខាភិបាល ឱ្យបានល្អថែមទៀតផងដែរ។ បើតាមលោកវេជ្ជៈបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង បានឱ្យដឹងថា «ស្ថានភាពជំងឺកូវីដ១៩ នៅក្នុងខេត្តធូរស្រាលហើយតែដោយសាមានការផ្ទុះជំងឺនេះ នៅក្រុមហ៊ុនកាត់តរូបភាពស្ថិតភូមិមេភ្លើង សង្កាត់ស្វាយរៀង ហក់ឡើងវិញដោយរកឃើញការឆ្លងកូវីដ១៩ ចំនួន៣០នាក់ កាលពីម្សិលមិញ ក្នុងចំណោម៣០នេះ គឺរកឃើញបុគ្គលិក ក្រុមហ៊ុនកាត់តរូបភាពចំនួន ១៥នាក់។ មូលហេតុដែលនាំឱ្យឆ្លងច្រើន ដោយបុគ្គលិកធ្វើការងារនៅក្នុងបន្ទប់ម៉ាសុីនត្រជាក់បិទជិត»។ បើតាមរបាយការណ៍របស់សាលាសង្កាត់ស្វាយរៀង បានឱ្យដឹងថា កាលថ្ងៃទី១៤ ខែកញ្ញា ឆ្នាំ២០២១ ម្សិលមិញ មានករណីផ្ទុះជំងឺកូវីដ១៩ នៅក្រុមហ៊ុនកាត់តរូបភាព M.M production ស្ថិតនៅក្នុងភូមិមេភ្លើង សង្កាត់ស្វាយរៀង ក្រុងស្វាយរៀង ដោយមានបុគ្គលិកចំនួន២នាក់ រស់នៅភូមិរូបគោ សង្កាត់ព្រៃឆ្លាក់មានវិជ្ជមានកូវីដ១៩ ក្រោយពីការក្រុមការងារសួរព័ត៌មាន បុគ្គលិកដែលប៉ះពាល់ផ្ទាល់ និងប្រយោល ក្នុងក្រុមហ៊ុនបុគ្គលិកសរុបចំនួន ៦៣នាក់ស្រី ២១នាក់ទាំងសន្តិសុខ និងអ្នកអនាម័យការវាយតម្លៃរបស់មន្ត្រីជំនាញត្រូវយកសំណាកទាំងអស់គ្នា សរុប៦១នាក់ ស្រី២០នាក់ ក្រោយពីយកសំណាកលទ្ធផលរកឃើញវិជ្ជមាន ចំនួន១៥នាក់ ស្រី៨នាក់ ត្រូវទៅព្យាបាលនៅមន្ទីរពេទ្យបាវិត។ ចំណែកអ្នកអវិជ្ជមាន ត្រូវដាក់ឱ្យធ្វើចត្តាឡីស័កនៅក្នុងក្រុមហ៊ុនរង់ចាំលទ្ធផលពីប៉ាស្ទ័រចំនួន ៤៦នាក់។ សូមបញ្ជាក់ថា ទិដ្ឋភាពជារួមនៅតាមទីប្រជុំជននានាក្នុងខេត្តស្វាយរៀង នាពេលបច្ចុប្បន្ននេះ គឺមានការប្រកបរបររកស៊ីទទួល ទានជាធម្មតា ហើយក្នុងនោះប្រជាពលរដ្ឋបានអនុវត្តនូវវិធានការសុខាភិបាលដូចជាពាក់ម៉ាស់ បាញ់អាល់កុល រក្សាគម្លាត ដោយរៀនរស់តាមបែបគន្លងថ្មីនៃបរិបទជំងឺកូវីដ១៩៕	2021-09-15T22:48:00+07:00	freshnewsasia.com	https://m.freshnewsasia.com/index.php/en/localnews/212978-2021-09-15-08-48-11.html
7613a0e0-d60e-437d-8362-50cf5e0259de	ក្រុមប្រឹក្សាភិបាល ប.ស.ស. បើកកិច្ចប្រជុំ ពិភាក្សាលើកទី៨ អាណត្តិទី១ របស់ខ្លួន ស្តីពីការកែសម្រួល អត្រាភាគទាន ផ្នែកថែទាំសុខភាព ពាក់ព័ន្ធកូវីដ១៩	លោកបណ្ឌិត អ៊ិត សំហេង រដ្ឋមន្រ្តីក្រសួងការងារ និងបណ្តុះបណ្តាលវិជ្ជាជីវៈ និងជាប្រធានក្រុមប្រឹក្សាភិបាល នៃ ប.ស.ស. ក្នុងឱកាសអញ្ជើញជាអធិបតីភាព ក្នុងកិច្ចប្រជុំដ៏សំខាន់នេះ ដោយក្នុងនោះបណ្ឌិតរដ្ឋមន្រ្តី បានស្នើដល់សមាជិក ក្រុមប្រឹក្សាភិបាលទាំងអស់ ត្រូវបន្តពិភាក្សា ឱ្យបានគ្រប់ជ្រុងជ្រោយ និងស៊ីជម្រៅបន្ថែមទៀត ក្នុងន័យប្រមូលបាន នូវធាតុចូលសំខាន់ៗ ដើម្បីឱ្យការកែសម្រួល អត្រាភាគទាន ផ្នែកថែទាំសុខភាព ពាក់ព័ន្ធនឹងករណីកូវីដ១៩ សម្រាប់បុគ្គលទាំងឡាយ ដែលស្ថិតនៅក្រោមបទប្បញ្ញត្តិ នៃច្បាប់ស្តីពីការងារ ប្រកបដោយភាពត្រឹមត្រូវ និងកាន់តែមានលក្ខណៈល្អឡើង ធ្វើយ៉ាងណាឱ្យការអនុវត្ត ស្របទៅតាមគោលការណ៍នានា របស់រាជរដ្ឋាភិបាល ធានាបាននូវសុខុមាលភាព និងជីវភាពរស់នៅ របស់ប្រជាពលរដ្ឋ ពិសេសបងប្អូនកម្មករនិយោជិត ប្រកបដោយចីរភាព ។ គួរឱ្យដឹងដែរថា ក្រោមការចង្អុលបង្ហាញ និងតម្រង់ទិសលើការអនុវត្ត សកម្មភាពការងារ ពីសំណាក់ក្រុមប្រឹក្សាភិបាល តាំងពីដើមរហូតមកដល់ពេលនេះ បេឡាជាតិសន្តិសុខសង្គម សម្រេចបាននូវលទ្ធផល ផ្លែផ្កាជាច្រើន ស្របទៅតាមគោលនយោបាយជាតិ គាំពារសង្គមកម្ពុជា ។ ជាមួយគ្នានេះ រាជរដ្ឋាភិបាលកម្ពុជា ក្រោមការដឹកនាំ ប្រកបដោយគតិបណ្ឌិត និងឈ្លាសវៃបំផុត ពីសំណាក់សម្តេចតេជោ ហ៊ុន សែន នាយករដ្ឋមន្រ្តី នៃព្រះរាជាណាចក្រកម្ពុជា ដែលបានផ្តល់ទំនុកចិត្ត និងប្រគល់ភារកិច្ច ដល់ស្ថាប័នមួយនេះ ជាប្រតិបត្តិករតែមួយគត់ ក្នុងការផ្តល់សេវារបបសន្តិសុខសង្គម ជូនបងប្អូនកម្មករនិយោជិតផងដែរ។ សូមបញ្ជាក់ថា ៖ កិច្ចប្រជុំរបស់ក្រុមប្រឹក្សាភិបាលនៃ ប.ស.ស. ពេញមួយព្រឹកនេះ ប្រព្រឹត្តទៅនៅទីស្តីការក្រសួងការងារ និងបណ្តុះបណ្តាលវិជ្ជាជីវៈ តាមរយៈប្រព័ន្ធវីដេអូ (Zoom Meeting) ដែលមានសមាសភាពចូលរួម សរុបចំនួន ១១រូប៕	2021-09-15T22:12:00+07:00	dap-news.com	https://dap-news.com/national/2021/09/15/184575/
175186ff-d74b-4522-b5c5-bec459057591	ការប្រើប្រាស់ ថាមពល អគ្គិសនី នៅកម្ពុជាធ្លាក់ចុះ ដោយសារឥទ្ធិពល នៃជំងឺកូវីដ-១៩	ក្នុងវេទិកាធុរកិច្ច ថាមពលអាស៊ាន (ASEAN Energy Business Forum) ក្រោមមូលបទ «ផែនទីបង្ហាញផ្លូវរបស់កម្ពុជា ស្តីពីអន្តរកាលថាមពល និងកាលានុវត្តភាព ថាមពលព្រះអាទិត្យ និងហេដ្ឋារចនាសម្ព័ន្ធថាមពល» នាថ្ងៃទី១៥ ខែកញ្ញា ឆ្នាំ២០២១ តាមប្រព័ន្ធវិដេអូ លោក ស៊ុយ សែម បានឲ្យដឹងថា បច្ចុប្បន្នកម្ពុជា បានចូលរួមចំណែកយ៉ាងច្រើន ក្នុងការបញ្ជូលប្រភពថាមពលកកើតឡើងវិញ ទៅតាមល្បាយ នៃប្រភពថាមពលរបស់ខ្លួន។ លោក បានបន្ដថា ជាក់ស្តែងនៅឆ្នាំ២០២០កន្លងទៅនេះ ក្នុងល្បាយ នៃប្រភពថាមពល នៃកម្ពុជា មានថាមពល៦០ % ដែលបានមកពីប្រភព ឥណទានផូស៊ីល ដែលមានធ្យូងថ្ម និងប្រេង និងថាមពល៤០%ទៀត បានមកពីប្រភព ថាមពលកកើតឡើងវិញ ដែលមាន វារីអគ្គិសនី ថាមពលដើរដោយពន្លឺព្រះអាទិត្យ និងថាមពលជីវម៉ាស ។ លោក បានបញ្ជាក់ថា «មុនឆ្នាំ២០២០ សេដ្ឋកិច្ចកម្ពុជា មានកំណើនជាមធ្យមក្នុងរង្វង់៧% ក្នុងមួយឆ្នាំដែលបាន ធ្វើឲ្យកំណើនតម្រូវការ ថាមពលអគ្គិសនីមានជាមធ្យម២០% ក្នុងមួយឆ្នាំ ។ ទោះបីជាក្នុងឆ្នាំ២០២០ នឹងបន្តចូលមកឆ្នាំ២០២១នេះ កំណើនតម្រូវការ ថាមពលអគ្គិសនី របស់កម្ពុជាបានធ្លាក់ ដោយសារឥទ្ធិពល នៃជំងឺរាតត្បាតកូវីដ-១៩យ៉ាងក្តី ប៉ុន្តែមូលដ្ឋាន នៃការព្យាករណ៍របស់ មូលធិរូបិយវត្ថុពិភពលោកថា សេដ្ឋកិច្ចកម្ពុជានឹងមានសន្ទុះឡើងវិញលឿន ក្រោយកូវីដ-១៩ ថមថយ កម្ពុជារំពឹងថា នឹងតម្រូវការថាមពលរបស់កម្ពុជា នឹងកើនឡើងខ្ពស់ សារជាថ្មីម្តងទៀត»។ លោក បានបន្ថែមថា ក្នុងបរិការណ៍នេះ ទោះបីជាកម្ពុជា មានកាតព្វកិច្ចត្រូវធានា ឲ្យសង្គម និងសេដ្ឋកិច្ចកម្ពុជា ទទួលបាននូវការផ្គត់ផ្គង់ ថាមពលមួយដែលគ្រប់គ្រាន់ មាននិរន្តភាព ស្ថេរភាព និងក្នុងតម្លៃសមរម្យ ក៏ដោយ ក៏កម្ពុជាមិនភ្លេច ក្នុងការបង្កើនល្បឿនអន្តរកាល ថាមពលកម្ពុជាឆ្ពោះទៅរកការកាត់បន្ថយ ការបញ្ចេញកាបូន និងអព្យាក្រឹត្យភាពកា បូននៅពេលអនាគតផងដែរ។ លោក បានអះអាងថា ក្រសួងបានសហការជាមួយ ធនាគារអភិវឌ្ឍន៍អាស៊ី ធ្វើការសិក្សារៀបចំផែនការ មេនូវវិស័យថាមព លអគ្គិសនីនៅកម្ពុជា រហូតដល់ឆ្នាំ២០៤០ ៕	2021-09-15T22:00:00+07:00	dap-news.com	https://dap-news.com/national/2021/09/15/184570/
a8378e12-376b-4613-bc0e-9b952f892563	ក្មេងស្រីអាយុ២ឆ្នាំម្នាក់ មានជំងឺចំហថតបេះដូង និងស្វិតសួត បានទទួលការវះកាត់ភ្ជិតជោគជ័យ	គ្រូពេទ្យគន្ធបុប្ផា បានប្រកាសនៅបណ្តាញសង្គមនៅព្រឹកថ្ងៃទី១៥ ខែសីហា ឆ្នាំ២០២១នេះថា មានកូនស្រីតូចអាយុ២ឆ្នាំ មានជំងឺចំហថតបេះដូង និងស្វិតសួតស្តាំពីកំណើត បានទទួលការវះកាត់ភ្ជិតប្រហោងបេះដូង បានដោយជោគជ័យ។ សូមអរគុណក្រុមគ្រូពេទ្យឯកទេសវះកាត់បេះដូងកម្ពុជា រាល់ការព្យាបាលទាំងអស់ គឺឥតគិតថ្លៃ សម្រាប់គ្រប់ៗគ្នា ដោយគ្មានការរើសអើង រាល់ការបរិច្ចាគតូចឬធំ គឺពិតជាបានជួយព្យាបាល សង្គ្រោះ និងការពារជីវិត និងអរគុណគន្ធបុប្ផា អរគុណមូលនិធិគន្ធបុប្ផាកម្ពុជា-មូលនិធិគន្ធបុប្ផាស្វីស៕	2021-09-15T21:52:00+07:00	kampucheathmey.com	https://www.kampucheathmey.com/health/199557
d1d0a5f0-1ea9-4dac-9fa1-b3d41aad8e2c	អាហារមិនល្អ ស្ថិតក្នុងចំណោមករណីធ្វើឲ្យមនុស្សស្លាប់ច្រើនបំផុតលើពិភពលោក	អង្គការសហប្រជាជាតិប៉ាន់ស្មានថា មនុស្សជិត ទូទាំងពិភពលោក កំពុងមានបញ្ហាខ្វះជីវជាតិ និងជិត ទៀតមានបញ្ហាលើសជីវជាតិជ្រុល។ ប៉ុន្ដែការសិក្សាចុងក្រោយអំពីនិន្នាការរបបអាហារជាសកល ដែលចេញផ្សាយដោយគេហទំព័រសុខភាព The Lancet បង្ហាញថា ការស្ទង់មតិក្នុង ១៩៥ ប្រទេស មនុស្សមានរបបអាហារមិនគួរច្រើនហួសកម្រិត និងញ៉ាំអាហារសុខភាពមានកម្រិតទាបមែនទែន។ ការសិក្សាដែលពិនិត្យលើទិន្នាការញ៉ាំអាហាររូបត្ថម្ភ និងជំងឺ ចន្លោះឆ្នាំ ១៩៩០-២០១៧ ដដែលនេះ ក៏បានព្រមានដែរថា មនុស្សជាច្រើនញ៉ាំធញ្ញជាតិ ផ្លែឈើ និងគ្រាប់ផ្លែឈើ ក្នុងកម្រិតតិចតួច នាំឲ្យទម្លាប់រស់នៅគ្មានសុខភាពល្អ។ ក្នុងចំណោមអ្នកស្លាប់ ដែលបណ្តាលមកពីរបបអាហារមិនល្អ ភាគច្រើនមានជំងឺសរសៃឈាមបេះដូង ដោយសារធាត់៕ ចុចអាន៖ ចុចអាន៖	2021-09-15T21:29:00+07:00	kampucheathmey.com	https://www.kampucheathmey.com/health/199526
27d0961f-77bd-4eb6-a393-d07dad03ac88	ជំងឺកូវីដ-១៩នៅតែបន្តឆ្លង អាជ្ញាធរអំពាវនាវ ដល់ពលរដ្ឋខេត្តស្វាយរៀង អនុវត្តន៍វិធានការ សុខាភិបាល ឲ្យបានខ្ជាប់ខ្ជួន	ទិដ្ឋភាពជារួមនៅតាមទីប្រជុំជននានា ក្នុងខេត្តស្វាយរៀង នាពេលបច្ចុប្បន្ននេះ គឺមានការប្រកបរបរ រកស៊ីទទួលទានជាធម្មតា សម្រាប់ផ្សារវាលយន្ត ក្នុងក្រុងវិញ ក៏បានបិទតូប អស់មួយចំនួនដោយសារមានការពាក់ពន្ធ័ និងប៉ះពាល់ អ្នកឆ្លងកូវីដ១៩ ហើយក្នុងនោះទាំងអាជីវករ និង អ្នកទិញទំនិញក៏បានអនុវត្តនូវវិធានការ សុខាភិបាល ដូចជាពាក់ម៉ាស់ បាញ់អាកុល រក្សាគម្លាត ដោយរៀនរស់តាមបែបគន្លងថ្មី នៃបរិបទជំងឺកូវីដ-១៩។ ទោះបីយ៉ាងណា បើតាមការបញ្ជាក់ពីអាជ្ញាធរ ខេត្តស្វាយរៀង បានឲ្យដឹងថា សព្វថ្ងៃនៅ ខេត្តស្វាយរៀង គឺនៅតែមានប្រជាពលរដ្ឋ ឆ្លងជំងឺកូវីដ១៩ ជាបន្តបន្ទាប់ ប៉ុន្តែមិនច្រើនដូច កាលពីប៉ុន្មាន ខែមុននោះទេ តួយ៉ាងដោយសារប្រជាពលរដ្ឋ នៅក្នុងខេត្ត បានចូលរួមអនុវត្តកាតព្វកិច្ច ក្នុងការចាក់វ៉ាក់សាំង ការពារជំងឺកូវីដ១៩ បានច្រើន ដែលធ្វើឱ្យស្ថានភាពការ ឆ្លងជំងឺកូវីដនេះ គឺមានការធូរស្រាលបន្តិច តែសូមចូលរួមអនុវត្ត វិធានការសុខាភិបាល ឲ្យបានល្អថែមទៀតផងដែរ ។ លោកវេជ្ជបណ្ឌិតកែរ រដ្ឋា ប្រធានមន្ទីរ សុខាភិបាល ខេត្តស្វាយរៀង បានឲ្យដឹងថាស្ថានភាពជំងឺកូវីដ-១៩ នៅក្នុងខេត្តធូរស្រាល ហើយតែដោយសាមានការផ្ទុះជំងឺនេះនៅក្រុមហ៊ុនកាត់តរូបភាពស្ថិតភូមិមេភ្លើង សង្កាត់ស្វាយរៀង រាំងហក់ឡើងវិញ ដោយរកឃើញ ការឆ្លងកូវីដ៣០នាក់ កាលពីម្សិលមិញ ក្នុងចំណោម៣០នេះ រកឃើញក្រុមហ៊ុន កាត់តរូបភាព១៥នាក់ ។ មូលហេតុដែលនាំឲ្យឆ្លងច្រើន ដោយបុគ្គលិកធ្វើការងារនៅក្នុងបន្ទប់ម៉ាស៊ីនត្រជាក់បិទជិត។ បើតាមរបាយការណ៍ របស់សាលាសង្កាត់ស្វាយរៀង បានឲ្យដឹងថាកាលថ្ងៃទី១៤ ខែកញ្ញាឆ្នាំ២០២១ម្សិលមិញនេះ មានករណីផ្ទុះជំងឺកូវីដ-១៩នៅក្រុមហ៊ុនកាត់តរូបភាព M.M production ស្ថិតនៅក្នុងភូមិមេភ្លើង សង្កាត់ស្វាយរៀង ក្រុងស្វាយរៀង ដោយមានបុគ្គលិកចំនួន២នាក់ រស់នៅភូមិរូបគោ សង្កាត់ព្រៃឆ្លាក់មានវិជ្ជមានកូវិដ១៩ ក្រោយពីការក្រុមការងារសួរព៌ត័មាន បុគ្គលិកដែលប៉ះពាល់ផ្ទាល់ និងប្រយោល ក្នុងក្រុមហ៊ុនបុគ្គលិកសរុប ៦៣នាក់ស្រី ២១នាក់ទាំងសន្តិសុខ និងអ្នកអនាម័យការវាយតម្លៃរបស់មន្ត្រីជំនាញត្រូវយកសំណាកទាំងអស់គ្នា សរុប ៦១នាក់ស្រី២០នាក់ ក្រោយពីយកសំណាកលទ្ធផល រកឃើញវិជ្ជមាន ចំនួន១៥នាក់ស្រី ៨នាក់ ត្រូវទៅព្យាបាលនៅមន្ទីរបាវិត ។ ចំណែកអ្នកអវិជ្ជមាន ត្រូវដាក់អោយធ្វើចត្តាឡីស័ក នៅក្នុងក្រុមហ៊ុនរង់ចាំលទ្ធផល ពីប៉ាស្ទ័រចំនួន ៤៦នាក់ ៕	2021-09-15T21:24:00+07:00	dap-news.com	https://dap-news.com/national/2021/09/15/184562/
d6d5d0fa-9fa7-4366-9dce-32e82fcac36b	លោកស្រី ឱ វណ្ណឌីន ៖ ពលរដ្ឋ ពិបាកធ្វើដំណើរ មកចាក់វ៉ាក់សាំងកូវីដ-១៩ ក្រុមគ្រូពេទ្យ នឹងទៅចាក់ដល់ផ្ទះតែម្ដង	ក្នុងពិធីបិទបញ្ចប់យុទ្ធនាការ ចាក់វ៉ាក់សាំងការពារជំងឺកូវីដ-១៩ ជុំទី១ ទូទាំងខេត្តកោះកុង ដែលប្រារព្ធធ្វើឡើង នៅមន្ទីរសុខាភិបាលខេត្តកោះកុង នាថ្ងៃទី១៥ ខែកញ្ញា ឆ្នាំ២០២១ លោកស្រី ឱ វណ្ណឌីន បានថ្លែងថា គោលដៅចាក់វ៉ាក់សាំង ១០លាននាក់ បានរំកិលខ្លួនជិតគោលដៅហើយ។ ដូច្នេះ នៅសល់ប្រជាពលរដ្ឋបន្ដិចបន្ដួច ខណៈ គ.វ.ក-១៩ ជំរុញរដ្ឋបាលថ្នាក់ក្រោមជាតិ សម្រង់ស្ថិតប្រជាពលរដ្ឋ មកចាក់វ៉ាក់សាំង និងមិនទាន់មកចាក់វ៉ាក់សាំង ឲ្យបានច្បាស់លាស់ ។ លោកស្រីរៀបរាប់ថា មានប្រជាពលរដ្ឋមួយចំនួន មិនអាចចាក់វ៉ាក់សាំងបាន ដោយសារស្ថានភាព និងសុខភាពរបស់គាត់ និងកត្ដាផ្សេងៗជាដើម ទើបពួកគាត់មិនអាច ធ្វើដំណើរមកវ៉ាក់សាំងបាន ដូចជា ផ្ទះគាត់ឆ្ងាយពេក ឬខ្វះមធ្យោបាយ ធ្វើដំណើរ។ លោកស្រីបញ្ជាក់ថា «គ.វ.ក-១៩ បានណែនាំរួចទៅហើយ សូមឲ្យរដ្ឋបាលខេត្ដទាំងអស់ ធ្វើកិច្ចការនេះដោយ យកចិត្ដទុកដាក់ ដើម្បីជំរុញធ្វើយ៉ាងម៉េច ឲ្យយើងគ្រប់ តាមគោលដៅកំណត់របស់យើង (គោលដៅ១០នាក់) ដោយយើងចេះបន់បែន ។ ទន្ទឹមនឹងយើងមាន ទីតាំងចល័តហើយ ក៏ប៉ុន្ដែយើងត្រូ ។ យោងតាមរបាយការណ៍របស់ ក្រសួងសុខាភិបាល បានឲ្យដឹងថា គិតត្រឹមថ្ងៃទី១៤ ខែកញ្ញា ឆ្នាំ២០២១ ក្រសួងសុខាភិបាល និងក្រសួងការពារជាតិ បានចាក់វ៉ាក់សាំងការពារកូវីដ-១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធ នៅទូទាំងប្រទេស ចំនួន ១១,៤៨៩,៦៦១នាក់៕	2021-09-15T20:59:00+07:00	dap-news.com	https://dap-news.com/national/2021/09/15/184551/
1336fe51-f6f9-44db-871b-c7eb4bd3e864	រដ្ឋបាលខេត្តកំពង់ចាម ត្រៀមឧបត្ថម្ភសម្ភារសម្រាប់ការពារជំងឺកូវីដ១៩ តាមបណ្តាសាលារៀន នៅពេលបើកឲ្យសិស្សចូលរៀនវិញនៅថ្ងៃទី២០ ខែកញ្ញា	រដ្ឋបាលខេត្តកំពង់ចាម បានត្រៀមឧបត្ថម្ភសម្ភារសម្រាប់ការពារ ការឆ្លងជំងឺកូវីដ១៩ ដល់គ្រប់សាលារៀន នាពេលបើកឲ្យសិស្សចូលរៀននៅថ្ងៃទី២០ ខែកញ្ញា ខាងមុខនេះ។ អភិបាលខេត្តកំពង់ចាមលោក អ៊ុន ចាន់ដា បានថ្លែងដូច្នេះ នៅព្រឹកថ្ងៃទី១៥ ខែកញ្ញា ឆ្នាំ២០២១ នៅវិទ្យាល័យជួនណាត ស្ថិតក្នុងឃុំក្រឡា ស្រុកកំពង់សៀម ខណ:ពេលជួបសំណេះសំណាល ជាមួយអាណាព្យាបាលសិស្ស និងសិស្ស នៃវិទ្យាល័យជួនណាត៩១រូប ដែលបានទទួលអាហារូបករណ៍សិក្សាបន្ត។ លោកអភិបាលខេត្ត បានលើកឡើងថា បើទោះជាប្រទេសជាតិកំពុងស្ថិតនៅក្នុងបរិបទកូវីដ១៩ យ៉ាងណាក៏ដោយ ក៏រាជរដ្ឋាភិបាលនៅតែយកចិត្តទុកដាក់ លើកកំពស់លើវិស័យសិក្សាធិការនេះ ឱ្យនៅតែបន្តដំណើរការ ដោយបានបង្កើតជាកម្មវិធី ឱ្យសិស្សសិក្សាតាមប្រព័ន្ធអនឡាញ។ លោកអភិបាលខេត្ត បានបញ្ជាក់ថា វិស័យបណ្ដុះបណ្ដាលធនធានមនុស្សនេះជាអទិភាព ដើម្បីលើកកម្ពស់គុណភាពសិក្សាសម្រាប់យុវជនយើង ដែលជាទំពាំងស្នងឬស្សី និងជាថ្នាលបណ្ដុះធនធានមនុស្ស សម្រាប់ការអភិវឌ្ឍន៍ប្រទេសជាតិរបស់យើងទៅថ្ងៃអនាគតផងដែរ ដូច្នេះសូមឲ្យក្មួយៗទាំងអស់ ដែលបានទទួលអាហារូបករណ៍នាពេលនេះ ត្រូវខិតខំប្រឹងប្រែងរៀនសូត្រ ឱ្យសាកសមទៅហ្នឹងការលើកទឹកចិត្ត របស់រាជរដ្ឋាភិបាលក៏ដូចជាក្រសួងអប់រំបានផ្តល់ជូន។ លោកអភិបាលខេត្ត បានឲ្យដឹងផងដែរថា ការបើកឲ្យសិស្សចូលរៀននៅក្នុងថ្ងៃទី២០ ខែកញ្ញា ខាងមុខនេះ រដ្ឋបាលខេត្តបានចែកចេញជាពីរដំណាក់កាល គឺទី១ បើកចាប់ពីកម្រិតអនុវិទ្យាល័យឡើង ដែលមានចំនួន១២៣ សាលាទូទាំងខេត្តកំពង់ចាម។ ទន្ទឹមនឹងនេះ រដ្ឋបាលខេត្ត ក៏បានត្រៀមឧបត្ថម្ភគាំទ្រនូវសុំភារៈសម្រាប់ការពារ ការឆ្លងជំងឺកូវីដ១៩ មានដូចជា៖ ម៉ាស, អាល់កុល និងសម្ភារផ្សេងៗទៀតជាបន្តបន្ទាប់ ក្នុងពេលដែលចាប់ផ្ដើមដំណើរការនាពេលខាងមុខនេះ។ ចំណែកផ្នែកបឋមសិក្សា គឺបើកនៅដំណាក់កាលទី២ នៅថ្ងៃទី១១ ខែតុលា ពេលបុណ្យភ្ជុំបិណ្ឌរួច។ ក្នុងថ្ងៃដដែលនេះលោកអភិបាលខេត្ត បានដឹកនាំក្រុមការងារ ចុះពិនិត្យ ធ្វើការពន្លឿនការរៀបចំមន្ទីរពេទ្យព្យាបាលជំងឺកូវីដ១៩ កម្រិតស្រាល នៅឃ្លាំងពាណិជ្ជកម្ម ក្នុងស្រុកកំពង់សៀម ដើម្បីផ្ទេរអ្នកជំងឺ ពីវិទ្យាល័យសីហនុ ដើម្បីយកសាលាឲ្យសិស្សចូលរៀនវិញ៕	2021-09-15T20:01:00+07:00	freshnewsasia.com	https://m.freshnewsasia.com/index.php/en/localnews/212959-2021-09-15-06-01-58.html
d9d4906c-ec11-48c1-b2a4-c6db02063d68	អាជ្ញាធរខេត្តកំពង់ចាម ត្រៀមឧបត្ថម្ភសម្ភារៈ សម្រាប់ការពារជំងឺកូវីដ១៩ គ្រប់បណ្តាសាលារៀន ទូទាំងខេត្ត	អភិបាលខេត្តកំពង់ចាម លោក អ៊ុន ចាន់ដា បានថ្លែងដូច្នេះ នៅព្រឹកថ្ងៃទី១៥ ខែកញ្ញា ឆ្នាំ២០២១ នៅវិទ្យាល័យជួនណាត ស្ថិតក្នុងឃុំក្រឡា ស្រុកកំពង់សៀម ខណ:ពេលជួបសំណេះសំណាល ជាមួយអាណាព្យាបាលសិស្ស និងសិស្ស នៃវិទ្យាល័យជួនណាត ៩១រូប ដែលបានទទួលអាហារូបករណ៍សិក្សាបន្ត ។ លោកអភិបាលខេត្តបានមានប្រសាសន៍ថា បើទោះជាប្រទេសជាតិកំពុង ស្ថិតនៅក្នុងបរិបទកូវីដ១៩ យ៉ាងណាក៏ដោយ ក៏រាជរដ្ឋាភិបាលនៅតែយកចិត្តទុកដាក់ លើកកំពស់លើវិស័យសិក្សាធិការនេះ ឱ្យនៅតែបន្តដំណើរការ ដោយបានបង្កើតជាកម្មវិធី ឱ្យសិស្សសិក្សាតាមប្រព័ន្ធអនឡាញ។ លោកអភិបាលខេត្តបានបញ្ជាក់ថា វិស័យបណ្ដុះបណ្ដាល ធនធានមនុស្សនេះ ជាអទិភាព ដើម្បីលើកកម្ពស់គុណភាព សិក្សាសម្រាប់យុវជនយើង ដែលជាទំពាំងស្នងឬស្សី និងជាថ្នាលបណ្ដុះធនធានមនុស្ស សម្រាប់ការអភិវឌ្ឍន៍ប្រទេសជាតិ របស់យើងទៅថ្ងៃអនាគតផងដែរ ដូច្នេះសូមឲ្យក្មួយៗទាំងអស់ ដែលបានទទួលអាហារូបករណ៍នាពេលនេះ ត្រូវខិតខំប្រឹងប្រែងរៀនសូត្រ ឱ្យសាកសមទៅហ្នឹងការ លើកទឹកចិត្តរបស់រាជរដ្ឋាភិបាល ក៏ដូចជាក្រសួងអប់រំបានផ្តល់ជូន។ លោកអភិបាលខេត្ត បានឲ្យដឹងផងដែរថា ការបើកឲ្យសិស្សចូលរៀននៅក្នុងថ្ងៃទី២០ ខែកញ្ញា ខាងមុខនេះ រដ្ឋបាលខេត្តបានចែកចេញ ជាពីរដំណាក់កាល គឺទី១ បើកចាប់ពីកម្រិតអនុវិទ្យាល័យឡើង ដែលមានចំនួន ១២៣ សាលាទូទាំងខេត្តកំពង់ចាម ដែលទន្ទឹមនឹងនេះ រដ្ឋបាលខេត្ត ក៏បានត្រៀមឧបត្ថម្ភគាំទ្រ នូវសុំភារៈសម្រាប់ការពារ ការឆ្លងជំងឺកូវីដ១៩ មានដូចជា ម៉ាស, អាល់កុល និងសម្ភារៈផ្សេងៗទៀតជាបន្តបន្ទាប់ ក្នុងពេលដែលចាប់ផ្ដើមដំណើរការ នាពេលខាងមុខនេះ ។ ចំណែកផ្នែកបឋមសិក្សា គឺបើកនៅដំណាក់កាលទី២ នៅថ្ងៃទី ១១ ខែតុលា ពេលបុណ្យភ្ជុំបិណ្ឌរួច ។ សូមបញ្ជាក់ថា ក្នុងថ្ងៃដដែលនេះដែរ លោកអភិបាលខេត្ត បានដឹកនាំក្រុមការងារ ចុះពិនិត្យ ធ្វើការពន្លឿនការរៀបចំ មន្ទីរពេទ្យព្យាបាលជំងឺកូវីដ១៩ កម្រិតស្រាល នៅឃ្លាំងពាណិជ្ជកម្ម ក្នុងស្រុកកំពង់សៀម ដើម្បីផ្ទេរអ្នកជំងឺ ពីវិទ្យាល័យសីហនុ ដើម្បីយកសាលាឲ្យសិស្សចូលរៀនវិញ ៕	2021-09-15T19:58:00+07:00	dap-news.com	https://dap-news.com/national/2021/09/15/184509/
15a78176-dfff-4cf2-827f-eae58ac50adf	លោកស្រី ឱ វណ្ណឌីន ណែនាំដល់ក្រុមគ្រូពេទ្យយកវ៉ាក់សាំងការពារជំងឺកូវីដ១៩ ទៅចាក់ជូនប្រជាពលរដ្ឋនៅតាមខ្នងផ្ទះ ដែលពិបាកធ្វើដំណើរមកទីតាំងទទួលវ៉ាក់សាំង	លោកស្រី ឱ វណ្ណឌីន រដ្ឋលេខាធិការក្រសួងសុខាភិបាល និងជាប្រធានគណៈកម្មការចំពោះកិច្ចចាក់វ៉ាក់សាំងកូវីដ១៩ នៅព្រឹកថ្ងៃទី១៥ ខែកញ្ញា ឆ្នាំ២០២១នេះ បានផ្ដល់បទសម្ភាសជូនអ្នកសារព័ត៌មាន ណែនាំដល់ក្រុមគ្រូពេទ្យត្រូវនាំយកវ៉ាក់សាំងការពារជំងឺកូវីដ១៩ ទៅចាក់ជូនប្រជាពលរដ្ឋតាមខ្នងផ្ទះណា ដែលពិបាកធ្វើដំណើរ ដើម្បីមកទីតាំងចាក់វ៉ាក់សាំងចល័ត ដែលអាជ្ញាធរខេត្ដបានរៀបចំ។ លោកស្រីបានថ្លែងបន្ដថា ។ លោកស្រីបញ្ជាក់ថា ។ ការថ្លែងដូច្នេះរបស់លោកស្រី ឱ វណ្ណឌីន បន្ទាប់ពីបិទបញ្ចប់យុទ្ធនាការចាក់វ៉ាក់សាំងការពារជំងឺកូវីដ-១៩ ជុំទី១ ទូទាំងខេត្តកោះកុង ដែលបានប្រារព្ធពិធីនៅមន្ទីរសុខាភិបាល ខេត្តកោះកុង៕	2021-09-15T19:50:00+07:00	freshnewsasia.com	https://m.freshnewsasia.com/index.php/en/localnews/212958-2021-09-15-05-50-57.html
13205da1-5403-401f-906a-bac2683d761b	អ្នកជំងឺកូវីដ-១៩ ចំនួន ៩នាក់ទៀតស្លាប់ និងឆ្លងថ្មីជាង៦០០នាក់	អ្នកកើតជំងឺកូវីដ-១៩ ចំនួន ៩នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២ពាន់៦៧នាក់(២.០៦៧)ហើយ នៅថ្ងៃទី១៥ ខែកញ្ញា។ ចំពោះករណីឆ្លងថ្មីវិញមានចំនួន ៦៥៣នាក់ នៅថ្ងៃដដែលនេះ ក្នុងនោះ ១៣០នាក់ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី១៥ ខែកញ្ញា កម្ពុជាមានអ្នកកើតជំងឺកូវីដ-១៩ ជាង ១សែន១ពាន់នាក់(១០១.៤៤៣) ក្នុងនោះអ្នកជាសះស្បើយមានជាង ៩ម៉ឺន ៥ពាន់នាក់(៩៥.៣៦៧)។ ចំពោះការចាក់វ៉ាក់សាំងវិញ ក្រសួងសុខាភិបាលប្រកាសថា គិតត្រឹមថ្ងៃទី១៤ ខែកញ្ញា រដ្ឋាភិបាលចាក់ជូនពលរដ្ឋកាន់តែជិតសម្រេចផែនការណ៍ ១០០ភាគរយហើយ ក្នុងចំណោមប្រជាពលរដ្ឋដែលត្រូវចាក់វ៉ាក់សាំងសរុបជិត ១២លាននាក់។ ជាមួយគ្នានេះ លោកនាយករដ្ឋមន្ត្រី ហ៊ុន សែន បានបញ្ជាឱ្យក្រសួងសុខាភិបាលត្រៀមចាក់វ៉ាក់សាំងការពារជំងឺកូវីដ-១៩ ជូនដល់កុមារអាយុពី ៦ ទៅ ១១ ឆ្នាំ បន្តទៀត ដើម្បីបើកសាលាបឋមឱ្យកុមារចូលរៀនឡើងវិញ ហើយរដ្ឋាភិបាលបានប្រកាសយកថ្ងៃទី១៧ ខែកញ្ញា ជាថ្ងៃបើកយុទ្ធនាការចាក់វ៉ាក់សាំងនេះ។ ទោះបីជារដ្ឋាភិបាលចាក់វ៉ាក់សាំងជិតសម្រេចផែនការយ៉ាងនេះក្ដី ក៏អ្នកស្លាប់ដោយសារជំងឺកូវីដ-១៩ និងអ្នកឆ្លងថ្មីនៅតែមានចំនួនច្រើន គួរឱ្យព្រួយបារម្ភដដែល។ រយៈពេល ១សប្ដាហ៍ចុងក្រោយនេះ មានអ្នកស្លាប់ដោយសារជំងឺនេះចន្លោះពី ៩ ទៅ ២០ នាក់ ក្នុងមួយថ្ងៃនិងអ្នកឆ្លងថ្មីមានជាង៦០០នាក់ក្នុងមួយថ្ងៃ៕	2021-09-15T18:40:44+07:00	rfa.org	https://www.rfa.org/khmer/news/health/9-more-died-653-tested-positive-for-covid-19-09152021074024.html
3538031d-7b3d-4e3a-a258-1e312d85782b	ថៃ៖ មនុស្ស ១៣,៧៩៨នាក់ទៀតឆ្លងកូវីដ-១៩ និងអ្នកជំងឺ ១៤៤នាក់ស្លាប់ ក្នុងរបាយការណ៍ថ្ងៃពុធនេះ	ក្រសួងសុខាភិបាលថៃនៅព្រឹកថ្ងៃពុធ ទី១៥ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១៣,៧៩៨ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១៣,៣៤៧ករណី ត្រូវបានរកឃើញនៅលើប្រជាជនថៃទូទៅ និង ៤៥១ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៤៤នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៤,១៣៣នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៤២០,៣៤០ករណី ក្នុងនោះមានអ្នកស្លាប់ ១៤,៧៦៥នាក់ និងអ្នកជាសះស្បើយឡើងវិញ ១,២៧៧,០២៩នាក់។ គិតត្រឹមថ្ងៃទី១៣ ខែកញ្ញា ឆ្នាំ២០២១ ប្រទេសថៃសម្រេចបានការចាក់វ៉ាក់សាំងសរុប ៤០.៣លានដូស ក្នុងនោះប្រជាជន ១២.៤លាននាក់ (១៧.៧% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-15T18:25:00+07:00	freshnewsasia.com	https://m.freshnewsasia.com/index.php/en/internationalnews/212942-2021-09-15-04-25-37.html
4c91ed6c-7d36-4787-9407-9f796842122d	រដ្ឋមន្ត្រីសុខាភិបាល ទទួលជំនួយម៉ូតូចំនួន ៤០០គ្រឿង ពី JICA សម្រាប់ចែកជូនមន្ដ្រីសុខាភិបាលជួរមុខទូទាំង២៥រាជធានី-ខេត្ដ ប្រើប្រាស់ក្នុងការងារទប់ស្កាត់ការរីករាលដាលជំងឺកូវីដ១៩	រដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅព្រឹកថ្ងៃទី១៥ ខែកញ្ញា ឆ្នាំ២០២១ បានអញ្ជើញទទួលជំនួយម៉ូតូចំនួន ៤០០គ្រឿង ពីទីភ្នាក់ងារសហប្រតិបត្តិការអន្តរជាតិនៃប្រទេសជប៉ុន (JICA) ដើម្បីចែកចែកជូនមន្ត្រីសុខាភិបាលជួរមុខនៅតាមបណ្ដារាជធានី-ខេត្ដទាំង២៥ សម្រាប់ប្រើប្រាស់ក្នុងការងារទប់ស្កាត់ការរីករាលដាលជំងឺកូវីដ១៩។ ពិធីប្រគល់នឹងទទួលនេះ បានធ្វើឡើងនៅឃ្លាំងឱសថកណ្ដាលនៃក្រសួងសុខាភិបាល ដែលមានការអញ្ជើញចូលរួមដោយផ្ទាល់ពីលោកស្រី កាមេយ ហារូកុ ប្រធានតំណាងការិយាល័យ JICA ប្រចាំប្រទេសកម្ពុជា។ លោកស្រីប្រធានតំណាងការិយាល័យ JICA ប្រចាំកម្ពុជា បានសម្ដែងនូវការកោតសរសើរចំពោះរាជរដ្ឋាភិបាលកម្ពុជា និងក្រសួងសុខាភិបាល ដែលបានខិតខំប្រឹងប្រែងមិនខ្លាចនឿយហត់ ក្នុងការទប់ស្កាត់ការរាលត្បាតជំងឺកូវីដ១៩ ក៏ដូចជាការពារសុខភាពរបស់ប្រជាជនទាំងមូល។ លោកស្រីក៏បានសម្ដែងអំណរគុណយ៉ាងជ្រាលជ្រៅ ដល់រាជរដ្ឋាភិបាលកម្ពុជា ដែលបានផ្ដល់វ៉ាក់សាំងកូវីដ១៩ ដល់ជនជាតិជប៉ុនទាំងអស់រស់នៅលើទឹកដីកម្ពុជា។ រដ្ឋមន្ត្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង បានគូសបញ្ជាក់ពីទឹកចិត្តសប្បុរសធម៌ដ៏ថ្លៃថ្លារបស់ទីភ្នាក់ងារសហប្រតិបត្តិការអន្តរជាតិនៃប្រទេសជប៉ុន ត្រូវបានចងចាំទុកដោយរាជរដ្ឋាភិបាលកម្ពុជា និងមន្រី្ដសុខាភិបាល ព្រមទាំងអ្នករងគ្រោះដោយជំងឺកូវីដ-១៩។ ជាមួយគ្នានេះដែរ រដ្ឋមន្ត្រីក្រសួងសុខាភិបាល បានថ្លែងអំណរគុណយ៉ាងជ្រាលជ្រៅចំពោះជំនួយមនុស្សធម៌ដ៏ថ្លៃថ្លារបស់ទីភ្នាក់ងារសហប្រតិបត្តិការអន្តរជាតិនៃប្រទេសជប៉ុន គឺជាកាយវិការនៃវប្បធម៌ចែករំលែកជាមួយរាជរដ្ឋាភិបាលកម្ពុជា ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្ត្រីកម្ពុជា ជាពិសេសក្នុងកាលៈទេសៈបច្ចុប្បន្ន ដែលយើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាលដាលនៃជំងឺកូវីដ១៩ នៃព្រឹត្តិការណ៍សហគមន៍ ២០កុម្ភៈ៕	2021-09-15T18:05:00+07:00	freshnewsasia.com	https://m.freshnewsasia.com/index.php/en/localnews/212938-2021-09-15-04-05-26.html
eb88ca8b-b2f9-4cec-a0f1-32e3c6b77a27	BREAKING: សហរដ្ឋអាមេរិក៖ មនុស្សជាង ១៤២,០០០នាក់ឆ្លងកូវីដ-១៩ និងអ្នកជំងឺ ១,៩៣២នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៤២,០៥៩នាក់ទៀតបានឆ្លងជំងឺ COVID-19 ខណៈអ្នកជំងឺ ១,៩៣៤នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី១៥ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤២,២៨៨,២០៥ករណី ក្នុងនោះមានអ្នកស្លាប់សរុបចំនួន ៦៨២,៣៤១នាក់ និងជាសះស្បើយឡើងសរុប ៣២.១៧លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ នៅក្នុងសប្តាហ៍នេះដែរ សហរដ្ឋអាមេរិកបានរាយការណ៍ អំពីកំណើនយ៉ាងគំហុកនៃករណីឆ្លង COVID-19 និងអត្រាអ្នកចូលសម្រាកក្នុងមន្ទីរពេទ្យនានា ទូទាំងប្រទេសតែម្តង។ របាយការណ៍ដោយអាជ្ញាធរសុខាភិបាល កាលពីថ្ងៃចន្ទដើមសប្តាហ៍នេះបានឲ្យដឹងថា មណ្ឌលថែទាំសុខភាពនៅទូទាំងសហរដ្ឋអាមេរិក ភាគច្រើនបំផុតគឺពេញដោយអ្នកជំងឺចាប់ពី ៩០% រហូតដល់ ៩៥% ឯណោះ។ គួរបញ្ជាក់ថា គិតត្រឹមថ្ងៃទី១៣ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨១លានដូស ក្នុងនោះប្រជាជន ២០៩.៧លាននាក់ (៦៣.៩% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧៨.៩៨លាននាក់ (៥៤.៥%) បានទទួលការចាក់គ្រប់ដូស៕	2021-09-15T17:53:00+07:00	freshnewsasia.com	https://m.freshnewsasia.com/index.php/en/internationalnews/212936-2021-09-15-03-53-54.html
f27aebff-b1c7-42fe-a1b5-425d809e53df	វីវរបាត់ ! គិតត្រឹមល្ងាចថ្ងៃទី១៤កញ្ញា អ្នកផ្សារខេអឌី ឆ្លងកូវីដកើនឡើងដល់៤០៧នាក់	ខេត្តបាត់ដំបង៖ អាជ្ញាធរស្រុកកំរៀង និងកុ្រមគ្រូពេទ្យ បានជូនដំណឹងដល់ប្រជាពលរដ្ឋ និងអាជីវករដែលពាក់ព័ន្ធផ្សារខេអឌី (KRD) ត្រូវប្រញាប់មកយកសំណាក រកមេរោគកូវីដ១៩ ឱ្យមានលឿន ដើម្បីបញ្ចៀសការឆ្លងចូលសហគមន៍កាន់តែច្រើនថែមទៀត។លោកសុខ គឹមខុនអភិបាល ស្រុកកំរៀង បានឲ្យដឹងថា គិតត្រឹមល្ងាចថ្ងៃ ទី១៤ខែកញ្ញា តួលេខអ្នកពាក់ព័ន្ធនឹងផ្សារខេអឌី មានអ្នកឆ្លងកើនឡើងដល់ ៤០៧នាក់ ក្នុងនោះស្រ្តី២៣២នាក់ ក្នុងចំណោមអ្នកមកយកសំណាកចំនួន ១១៧៦នាក់ ស្រ្តី៦៣៩ នាក់ ។ ពេលនេះ អាជ្ញាធរនិងមន្រ្តីសុខាភិបាលកំពុងបន្ត យកសំណាកលើអ្នកពាក់ព័ន្ធបន្ថែមទៀត ខណៈដែលប្រជាពលរដ្ឋខ្លះកំពុងសម្ងំនៅក្នុងផ្ទះ មិនព្រមចេញមកយកសំណាក ។ លោកអភិបាលស្រុកកំរៀង បញ្ជាក់ថា មូលហេតុដែលមានការផ្ទុះជំងឺកូវីដ១៩ ក្នុងផ្សារKRD ក្នុងភូមិអូដារលើ ស្រុកកំរៀង និងរាលដាលដល់ភូមិទាំងមូលនេះ ដោយសារតែប្រជាពលរដ្ឋម្នាក់បានចូលទៅទិញទំនិញនៅទឹកដីថៃ យកមកលក់នៅផ្សារKRD នេះរហូត ដល់ថ្ងៃទី០៧ ខែកញ្ញា គាត់មានអាការខុសធម្មតា ក៏ពិនិត្យសំណាកឃើញមានកូវីដ១៩ និង ក្រោយមករកឃើញ ប្រជាពលរដ្ឋម្នាក់ទៀតដែលទៅទិញទំនិញនៅផ្សារថៃដែរ មានវិជ្ជមានកូវីដ១៩ ដែរ ។ សូមបញ្ជាក់ថា នៅព្រឹកថ្ងៃទី១៥ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៥៣នាក់។ អ្នកជំងឺចំនួន៤៦៣នាក់ជាសះស្បើយ និងអ្នកស្លាប់ថ្មីចំនួន៩នាក់។ បើគិតត្រឹមថ្ងៃទី១៥ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០១ ៤៤៣នាក់។ អ្នកជាសះស្បើយសរុបចំនួន ៩៥ ៣៦៧នាក់ និងអ្នកស្លាប់សរុបចំនួន២ ០៦៧នាក់៕	2021-09-15T16:39:22+07:00	kbnnews.com	https://kbn.news/archives/237916
37665b20-6f13-4624-b8d4-96b98dfc89e4	វិបត្តិនៃការហូបអាហារ និងទឹក អាចស្ទះដាច់សរសៃឈាមខួរក្បាល	ជាទូទៅអ្នកជំងឺស្ទះ ឬដាច់សរសៃឈាមខួរក្បាល តែងតែមានវិបត្តិនៃការហូបអាហារ (ឈ្លក់) ។ ការឈ្លក់អាហារ គឺនៅពេលលេបចូលទៅ ធ្វើឲ្យអាហារ ឬទឹកធ្លាក់ចូលក្នុងបំពង់ខ្យល់ ដោយសារការខ្សោយសាច់ដុំបិទមិនជិតនៃរន្ធបំពង់ខ្យល់ នៅចំហៀងខាងណាមួយ។ នៅពេលមានកាកសំណល់ធ្លាក់ចូលតាមបំពង់ខ្យល់ទៅដល់សួត វាធ្វើឲ្យមានការរលាកសួត ឬអាចស្លាប់បាននៅពេលឈ្លក់អាហារធ្ងន់ធ្ងរ។ អ្នកជំនាញខាងចលនាបង្ហាត់បង្រៀនការលេបអាហារ និងទឹកឲ្យមានសុវត្ថិភាព ចំពោះអ្នកជំងឺស្ទះ ឬដាច់សរសៃឈាមខួរក្បាល នៃមន្ទីរពេទ្យកាល់ម៉ែត សូមចូលរួមផ្តល់ចំណេះដឹងសំខាន់ៗដូចខាងក្រោម៖ ១) យើងត្រូវធ្វើតេស្តឲ្យអ្នកជំងឺផឹកទឹក៩០ម.ល បើសិនគាត់ឈ្លក់ ចាំបាច់ត្រូវដាក់សុងក្រពះដើម្បីផ្ដល់អាហារជូនគាត់ ២) ធ្វើលំហាត់ចលនានៅមាត់ ដូចជាបូញមាត់ទៅមុខ ទាញមកក្រោយវិញ ខ្ជឹបមាត់ ហាមាត់ ធ្វើចលនាថ្គាមក្រោមងាកទៅចំហៀង (ស្ដាំ ឬឆ្វេង) ៣) ធ្វើលំហាត់អណ្ដាតដូចជា លៀនអណ្ដាតចេញក្រៅ ទាញចូលមកវិញ ក្រលៀសអណ្ដាតក្នុងមាត់ ដើម្បីពង្រឹងកម្លាំងសាច់ដុំអណ្ដាតឲ្យខ្លាំងក្នុងការជួយរុញច្រានអាហារចូលទៅក្នុងបំពង់ក ៤) ធ្វើលំហាត់ដោយស្រែក អាហ៏ៗៗៗៗៗ ឲ្យវែងដើម្បីពង្រឹងសាច់ដុំខាងក្នុងបំពង់ក និងបង្កើនកំលាំងដកដង្ហើម។ ៥) ស្រែក អ៊ីៗៗៗៗ ឲ្យវែង ដើម្បីបង្កើនកម្លាំងសាច់ដុំខ្ជឹបបំពង់ខ្យល់ សម្រាប់ទប់អាហារ ឬទឹកកុំឲ្យធ្លាក់ចូលបំពង់ខ្យល់ពេលលេបអាហារ។ ៦) យុទ្ធសាស្ត្រពិសាអាហារ និងទឹកឲ្យមានសុវត្ថិភាព៖ – ត្រូវតែអង្គុយឲ្យត្រង់ខ្លួន – បញ្ចុក ឬហូបអាហារតាមមាត់ – ឈប់ផ្ដល់អាហារ និងទឹក បើសិនអ្នកជំងឺក្អក ឬអស់កម្លាំង – បន្តអង្គុយត្រង់ខ្លួនយ៉ាងហោចណាស់ ៣០នាទីទៀតក្រោយពិសារួច – សូមប្រាកដថា អ្នកជំងឺលេបអាហារអស់ពីក្នុងមាត់សិនមុនឲ្យពិសាទៀត – សំអាតមាត់ ដុសធ្មេញឲ្យបានទៀងទាត់ «ប្រសិនបើលោកអ្នកមានអ្នកជំងឺស្ទះ ឬដាច់សរសៃឈាមខួរក្បាល ហើយមានវិបត្តិក្នុងការពិសាអាហារ (ហូបឈ្លក់) សូមមេត្តាអញ្ជើញមកមន្ទីរពេទ្យកាល់ម៉ែត ដើម្បីជួបពិគ្រោះ និងប្រឹក្សាជាមួយគ្រូពេទ្យជំនាញៗបន្ថែមទៀត ដោយល្អិតល្អន់បំផុត»៕	2021-09-15T15:52:00+07:00	kampucheathmey.com	https://www.kampucheathmey.com/health/199211
8c9e5a4a-a2bc-4c11-800c-047cadc46698	ស្ត្រីអស់រដូវចាប់ពីអាយុ៥០ឆ្នាំទៅ សូមប្រយ័ត្នកើតជំងឺពុកឆ្អឹង	ជំងឺពុកឆ្អឹង ជាជំងឺរ៉ាំរ៉ៃបណ្តាលមកពីការថយចុះនូវកំហាប់ឆ្អឹង ដែលធ្វើឲ្យអ្នកជំងឺងាយរងនូវការបាក់ឆ្អឹងជាងមនុស្សទូទៅ។ ជំងឺនេះ ច្រើនកើតលើមនុស្សអាយុច្រើនចាប់ពី៥០ឆ្នាំឡើងទៅ និងក្រុមស្ត្រីក្រោយអស់រដូវ។ យើងក៏ជួបផងដែរ លើមនុស្សវ័យក្មេង ដោយសារកត្តាតំណពូជ និងកត្តាផ្សេងៗ ដែលធ្វើឲ្យកំហាប់ឆ្អឹងថយចុះ ដូចជា៖ – កង្វះអ័រម៉ូន អ៊ឺស្ត្រូហ្សែន – កត្តាហ្សេនេទិច – ស្គម – មិនសូវហាត់កីឡា – បរិភោគអាហារដែលមានសារជាតិកាល់ស្យូមតិច – ការជក់បារី និងពិសាស្រា ១) ហេតុអ្វីយើងគួរស្វែងយល់ពីជំងឺនេះ? – វាបង្កឲ្យមានការឈឺចាប់ – វាងាយនឹងបាក់ឆ្អឹង – វាបង្កពិការភាពយូរអង្វែង ២) រោគសញ្ញាសំខាន់ៗ៖ – បាក់ឆ្អឹង ក្រោយពីរងគ្រោះថ្នាក់ស្រាល – ឈឺឆ្អឹងកងចង្កេះ (ឈឺបន្តិចម្ដងៗ ច្រើនខែ) – បាក់ក្បាលឆ្អឹងភ្លៅ ក្រោយរអិលដួលតិចតួច ឬបាក់កដៃក្រោយច្រត់ រឺទប់ខ្លួន – ប៉ុន្តែពាក់កណ្ដាលនៃករណី អ្នកជំងឺពុំមានរោគសញ្ញាគួរឲ្យចាប់អារម្មណ៍ទេ ៣) ការធ្វើរោគវិនិច្ឆ័យ៖ – ធើ្វរោគវិនិច្ឆ័យ ដោយម៉ាស៊ីនវាស់កំហាប់ឆ្អឹង – ថតកាំរស្មីពិនិត្យឆ្អឹង – ពិនិត្យឈាម (កម្រិតជាតិកាល់ស្យូម កម្រិតជាតិផូសស្វ័រ អ័រម៉ូនទីរ៉ូអ៊ីត ប៉ារ៉ាទីរ៉ូអ៊ីត…..) – ពិគ្រោះយោបល់ជាមួយគ្រូពេទ្យឯកទេស ៤) តើយើងអាចការពារ និងព្យាបាលជំងឺនេះបានដែរឬទេ? – ជំងឺនេះអាចការពារ និងព្យាបាលបាន ដោយទទួលការណែនាំ និងពិសាថ្នាំ – ការព្យាបាលទៅតាមមូលហេតុរបស់វា ៥) ការណែនាំសម្រាប់អ្នកជំងឺឆ្អឹងពុក៖ – បរិភោគអាហារដែលសំបូរជាតិកាល់ស្យូម វីតាមីន D3 (កូនត្រីតូចៗ ទឹកដោះគោស្រស់ អាហារបំប៉ន….) – ទទួលនូវកម្ដៅថ្ងៃបានគ្រប់គ្រាន់ – ឈប់ពិសាស្រា និងបារី – ព្យាបាលជំងឺរួមផ្សំ ដែលបណ្តាលឲ្យកំហាប់ឆ្អឹងថយ – ជៀសវាងការដួល បុក ប៉ះទង្គិច – ជៀសវាងការប្រើថ្នាំផ្តេសផ្តាស (ស្តេរ៉ូអ៊ីត) បើលោកអ្នកមានបញ្ហាដូចបានរៀបរាប់ខាងលើ សូមលោកអ្នកអញ្ជើញមកពិគ្រោះជាមួយគ្រូពេទ្យឯកទេស នៃមន្ទីរពេទ្យកាល់ម៉ែត ដើម្បីទទួលបាននូវការការពារ និងព្យាបាលដ៏មានប្រសិទ្ធភាព និងប្រកបដោយគុណភាព៕	2021-09-15T15:45:00+07:00	kampucheathmey.com	https://www.kampucheathmey.com/health/199190
6cf3d622-46b9-4279-9ad1-7d386b986c64	ចង់ដឹងទេ ! ថ្ងៃនេះ មានអ្នកឆ្លងជំងឺកូវីដប៉ុន្មាននាក់	រាជធានីភ្នំពេញ ៖ នៅព្រឹកថ្ងៃទី១៥ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៥៣នាក់។ អ្នកជំងឺចំនួន៤៦៣នាក់ជាសះស្បើយ និងអ្នកស្លាប់ថ្មីចំនួន៩នាក់។ បើគិតត្រឹមថ្ងៃទី១៥ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០១ ៤៤៣នាក់។ អ្នកជាសះស្បើយសរុបចំនួន ៩៥ ៣៦៧នាក់ និងអ្នកស្លាប់សរុបចំនួន២ ០៦៧នាក់៕	2021-09-15T14:18:02+07:00	kbnnews.com	https://kbn.news/archives/237865
7edef1a9-ac58-49eb-8185-f7f83e84fb99	អាជ្ញាធរខេត្តសៀមរាប ចុះអនុវត្តច្បាប់លើបុគ្គល ដែលមិនអនុវត្តវិធានការរដ្ឋបាល ក្នុងការទប់ស្កាត់ការឆ្លង រាលដាលនៃជំងឺកូវីដ-១៩	រាជធានីភ្នំពេញ៖ បន្ទាប់ពីរដ្ឋបាលខេត្តសៀមរាបចេញសេចក្តីសម្រេច កំណត់ជា “តំបន់លឿងទុំ” នៅក្នុងភូមិសាស្ត្រ ក្រុងសៀមរាប ដើម្បីទប់ស្កាត់ការឆ្លង រាលដាលនៃជំងឺកូវីដ-១៩ រួចមក រដ្ឋបាលខេត្តបាន សង្កេតឃើញថា មានបងប្អូនប្រជាពលរដ្ឋ មួយចំនួន មិនអនុវត្តតាមខ្លឹមសារនៃសេចក្តីសម្រេច និងច្បាប់ស្តីពីវិធានការទប់ ស្កាត់ការ ឆ្លងរាល ដាលនៃជំងឺ កូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរផ្សេងទៀត និងលិខិតបទដ្ឋានគតិយុត្តពាក់ព័ន្ធ ជាធរមាន។ សូមបញ្ជាក់ថា កន្លងមករដ្ឋបាលខេត្ត និងគណៈបញ្ជាការឯកភាពរដ្ឋបាល ធ្លាប់បានអប់រំ ផ្សព្វផ្សាយជាបន្តបន្ទាប់ តាមគ្រប់រូបភាព ប៉ុន្តែបងប្អូននៅតែមិនចូលរួមអនុវត្តឱ្យបានហ្មត់ចត់ ឬមិនយកចិត្តទុកដាក់ស្តាប់ការណែនាំ របស់សមត្ថកិច្ចនោះឡើយ។ ដូចនេះ ដើម្បីជាផលប្រយោជន៍នៃសុខភាពសាធារណៈ និងទប់ស្កាត់ការឆ្លងរាលដាលជំងឺកូវីដ១៩ ឱ្យមានប្រសិទ្ធ ភាពខ្ពស់ សមត្ថកិច្ចនឹងចុះល្បាតគ្រប់ច្រកល្ហកក្នុងភូមិសាស្ត្រក្នុងក្រុងសៀមរាប។ ចំពោះបុគ្គលទាំង ឡាយណាមិន អនុវត្តតាមវិធានការរដ្ឋបាល នឹងត្រូវផ្តន្ទាទោសតាមខ្លឹមសារមាត្រា១០ និងមាត្រា១១ នៃច្បាប់ស្តីពី វិធានការទប់ស្កាត់ការឆ្លងរាលដាលនៃជំងឺ កូវីដ-១៩ និងជំងឺឆ្លងកាចសាហាវ និងប្រកបដោយគ្រោះថ្នាក់ធ្ងន់ធ្ងរ ផ្សេងទៀត។ ជាមួយគ្នានោះរដ្ឋបាលខេត្តសង្ឃឹមយ៉ាងមុតមាំថាបងប្អូនប្រជាពលរដ្ឋនឹងចូលរួក្នុងអនុវត្តសេចក្តីសម្រេចខាងលឱ្យមានប្រសិទ្ធភាពខ្ពស់ ពិសេសការចូលរួមកាត់ផ្តាច់ជំងឺកូវី-១៩ចេញពីសហគមន៍៕	2021-09-15T10:28:26+07:00	kbnnews.com	https://kbn.news/archives/237831
42321bdc-0ff8-4239-87c1-53d8f65699d7	បងប្អូនណាធ្លាប់ចូល ! បុគ្គលិកហ៊ុនស្មាតសាខានេះ ឆ្លងជំងឺកូវីដ ៣នាក់	ខេត្តបាត់ដំបង៖ បុគ្គលិក របស់ក្រុមហ៊ុនទូរស័ព្ទស្មាត សាខានៅក្រុងបាត់ដំបង ត្រូវបានអាជ្ញាធរក្រុងបាត់ដំបង និងក្រុមគ្រូពេទ្យចុះយកសំណាកពិនិត្យ ដោយរកឃើញអ្នកឆ្លងជំងឺកូវីដ-១៩ មានចំនួន៣នាក់។ លោក ផេង សិទ្ធី អភិបាលក្រុងបាត់ដំបង បានអ្នកកាសែតនៅល្ងាចថ្ងៃទី១៤ ខែកញ្ញា ឆ្នាំ២០២១ ឲ្យដឹងថា បុគ្គលិករបស់ក្រុមហ៊ុនទូរស័ព្ទចល័តស្មាត (Smart) ដែលមានទីតាំងនៅជាប់ផ្លូវលេខ៣ កាច់ជ្រុងខាងលិច ខាងត្បូងផ្សារណាត់ ត្រូវបានរកឃើញករណីវិជ្ជមានកូវីដ-១៩ចំនួន៣រូប ។ លោកអភិបាលក្រុងបញ្ជាក់ថា ចំពោះអ្នកទាំង៣ ត្រូវបានបញ្ជូនទៅព្យាបាលហើយ។ ដោយឡែកអ្នកដែលជាប់ពាក់ព័ន្ធត្រូវនៅបន្តធ្វើចត្តាឡីស័កក្នុងក្រុមហ៊ុនផ្ទាល់រយ:ពេល១៤ថ្ងៃ ដើម្បីតាមដានសុខភាព។ សូមបញ្ជាក់ថា នៅព្រឹកថ្ងៃទី១៤ ខែកញ្ញា ឆ្នាំ២០២១ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៥៧នាក់។ អ្នកជំងឺចំនួន ៥៧៨នាក់ជាសះស្បើយ និងអ្នកស្លាប់ថ្មីចំនួន ៩នាក់។ បើគិតត្រឹមថ្ងៃទី១៤ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០០ ៧៩០នាក់។ អ្នកជាសះស្បើយសរុបចំនួន ៩៤ ៩០៤នាក់ និងអ្នកស្លាប់សរុបចំនួន២ ០៥៨នាក់៕	2021-09-15T10:18:11+07:00	kbnnews.com	https://kbn.news/archives/237827
16b1ccd1-a3e5-4563-bbd6-aec2dc872372	រដ្ឋាភិបាលសម្រេចឲ្យក្មេងអាយុ៦ឆ្នាំទៅ១២ឆ្នាំអាចចាក់វ៉ាក់សាំងបាន ចាប់ផ្តើមពីសប្តាហ៍នេះ	យុទ្ធនាការចាក់វ៉ាក់សាំងបង្ការជំងឺកូវីដ១៩ដល់ក្មេងអាយុពី៦ឆ្នាំទៅ១២ឆ្នាំ នឹងចាប់ផ្តើមពីថ្ងៃសុក្រ ទី១៧ ខែកញ្ញា ឆ្នាំ២០២១។ នេះជាការថ្លែងរបស់លោកនាយករដ្ឋមន្រ្តី ហ៊ុន សែន នៅក្នុងសារជាសំឡេងមួយដែលបង្ហោះលើហ្វេសប៊ុករបស់លោកនៅថ្ងៃពុធ។ លោក ហ៊ុន សែន បានថ្លែងថារដ្ឋាភិបាលនឹងប្រើប្រាស់វ៉ាក់សាំងស៊ីណូវ៉ាក់(Sinovac)ដែលផលិតដោយក្រុមហ៊ុនចិនSinovac Biotech Ltdសម្រាប់ចាក់ក្មេងនៅទូទាំងប្រទេស អាយុចន្លោះពី៦ឆ្នាំដល់១២ឆ្នាំ ដែលមានការប៉ាន់ប្រមាណជាង១លាន៨សែននាក់។ លោកបន្ថែមថា កម្ពុជាមានវ៉ាក់សាំងគ្រប់គ្រាន់ ហើយការចាក់វ៉ាក់សាំងដល់ពួកគេ ដើម្បីឲ្យក្មេងដែលស្ថិតក្នុងវ័យសិក្សាថ្នាក់បឋមសិក្សា អាចចូលរៀនបាន។ លោក ហ៊ុន សែន ថ្លែងថា៖ «យើងបានសម្រេចចិត្តថានឹងចាក់វ៉ាក់សាំងឲ្យក្មេងអាយុពី៦ឆ្នាំទៅ១២ឆ្នាំ។ ប្រសិនបើយើងមិនចាក់ជូនកុមារពីអាយុ៦ឆ្នាំទៅ១២ឆ្នាំទេ យើងមិនអាចឈានទៅបើកសាលាបឋមសិក្សាបានទេ»។ បើតាមលោក ហ៊ុន សែន វ៉ាក់សាំងត្រូវបានសិក្សានៅតាមប្រទេសនានា ហើយគេក៏បានប្រើប្រាស់សម្រាប់ក្មេងក្រោមអាយុ១២ឆ្នាំរួចមកហើយ។ លោកបន្ថែមថា៖ «ម្ខាងគឺវ៉ាក់សាំងអនុញ្ញាតឲ្យចាក់ ឯម្ខាងទៀត យើងមានវ៉ាក់សាំងក្នុងដៃរួចជាស្រេច»។ នៅថ្ងៃទី១៥ ខែកញ្ញានេះ សាលារៀនថ្នាក់អនុវិទ្យាល័យ និងវិទ្យាល័យនៅភូមិសាស្រ្តរាជធានីភ្នំពេញ ត្រូវបានបើកដំណើរការ ដោយកម្រិតចំនួនសិស្ស១៥នាក់នៅក្នុងថ្នាក់រៀន។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍និងសន្តិភាព បានថ្លែងថាការស្វែងរកវ៉ាក់សាំងចាក់ដល់ក្មេងជារឿងមួយប្រសើរ ដែលរដ្ឋាភិបាលយកចិត្តទុកដាក់ ប៉ុន្តែលោកចោទជាសំណួរអំពីវ៉ាក់សាំងដែលត្រូវបានទទួលស្គាល់ដោយអង្គការសុខាភិបាលពិភពលោក(WHO)សម្រាប់ចាក់ឲ្យក្មេង ដើម្បីជៀសវាងការប្រថុយប្រថាន។ លោកប្រាប់វីអូអេថា៖ «ក្មេងនៅក្នុងអាយុហ្នឹង គឺជាប្រឈមខ្លាំងនៅក្នុងការឆ្លងកូវីដ១៩ខ្ពស់ទេ ហើយក៏វាមិនសូវមានដែរ ភាគរយតិចណាស់ អញ្ចឹងបើសិនជាយើងរង់ចាំរហូតដល់ការសិក្សាបានចប់សព្វគ្រប់ វាជាការប្រសើរ កុំឲ្យថាក្រុមហ៊ុនចាត់ទុកកម្ពុជាជាកន្លែងដែលសាកល្បង[វ៉ាក់សាំង]បាទ»។ វីអូអេមិនទាន់អាចសុំការអត្ថាធិប្បាយពីតំណាងអង្គការសុខភាពពិភពលោក(WHO) អ្នកស្រី Li Ailan តាមសារអ៊ីមែលនៅថ្ងៃពុធនេះបាននៅឡើយទេ។ អ្នកស្រី Foroogh Foyouzat នាយិកាអង្គការយូនីសេហ្វ(Unicef)ប្រចាំកម្ពុជា ប្រាប់វីអូអេតាមសារអ៊ីម៉េលនៅថ្ងៃពុធថា វាអាស្រ័យលើការសម្រេចរបស់រដ្ឋាភិបាលថាតើក្រុមមនុស្សប្រភេទណាត្រូវចាក់វ៉ាក់សាំង ហើយចាក់នៅពេលណាទៅតាមបរិបទខាងក្នុងស្រុក និងការសិក្សាបែបវិទ្យាសាស្រ្តអំពីជំងឺ។ អ្នកស្រីបន្ថែមថារហូតមកដល់ពេលនេះ មានតែវ៉ាក់សាំងប្រភេទPfizer/BioNTech ដែលត្រូវបានអនុញ្ញាតដោយអង្គការសុខភាពពិភពលោកសម្រាប់ចាក់ឲ្យក្មេងអាយុចន្លោះ១២ទៅ១៧ឆ្នាំ ហើយមិនទាន់មានវ៉ាក់សាំងណាមួយដែលត្រូវបានអនុញ្ញាតសម្រាប់ក្មេងក្រោមអាយុ១២ឆ្នាំនៅឡើយទេ។ អ្នកស្រីបញ្ជាក់ថា៖ «ប្រទេសដែលពិចារណាការចាក់វ៉ាក់សាំងសម្រាប់ក្រុមមនុស្សវ័យក្មេង ចាំបាច់ត្រូវគិតពីសុវត្ថិភាព និងប្រសិទ្ធភាពនៃវ៉ាក់សាំងបង្ការជំងឺកូវីដ១៩សម្រាប់ក្មេង ដោយមើលទៅលើហានិភ័យស្រួចស្រាល់ និងអត្ថប្រយោជន៍» ។ អ្នកស្រី Foroogh Foyouzat បន្ថែមថាចាប់តាំងពីការចាប់ផ្តើមនៃការរាតត្បាតជំងឺជាសាកល ភ័ស្តុតាងបង្ហាញថា ជំងឺកូវីដ១៩នេះ មិនបង្កហានិភ័យខ្ពស់ដល់ក្មេងនោះទេ។ គួរបញ្ជាក់ថា ប្រទេសមួយចំនួនបានអនុញ្ញាតឲ្យចាក់វ៉ាក់សាំងស៊ីណូវ៉ាក់ដល់ក្មេង ដូចជាប្រទេសឈីលីជាដើម ហើយក្រុមហ៊ុនSinovac Biotech Ltd ក៏បានប្រកាសថាវ៉ាក់សាំងរបស់ខ្លួនមានប្រសិទ្ធភាពសម្រាប់ក្មេងដែលមានអាយុ៣ឆ្នាំឡើង។ គិតត្រឹមថ្ងៃទី១៤ ខែកញ្ញា កម្ពុជាបានចាក់វ៉ាក់សាំងបង្ការជំងឺកូវីដ១៩ យ៉ាងតិចមួយដូសដល់ពលរដ្ឋបានជាង១១,៥លាននាក់ ក្នុងនោះកុមារអាយុចន្លោះ១២ទៅ១៨ឆ្នាំ បានជាង១,៧លាននាក់។ នេះបើតាមរបាយការណ៍របស់ក្រសួងសុខាភិបាល៕	2021-09-15T07:00:00+07:00	khmer.voanews.com	https://khmer.voanews.com/a/cambodian-government-approves-vaccination-for-children-aged-6-to-12-starting-this-week/6229490.html
c5aeaa61-d564-4c89-965f-ffdc3223f0a8	ចក្រភពអង់គ្លេសពន្យារពេលការត្រួតពិនិត្យការនាំចូលទំនិញពីសហភាពអឺរ៉ុប ដោយលើកឡើងពីផលប៉ះពាល់នៃជំងឺកូវីដ១៩	រដ្ឋាភិបាលអង់គ្លេសបានប្រកាសនៅថ្ងៃអង្គារនេះថា ខ្លួននឹងពន្យាពេលការត្រួតពិនិត្យព្រំដែនក្រោយ Brexit លើការនាំចូលទំនិញពីសហភាពអឺរ៉ុប (EU) ដោយលើកឡើងថា ផលរំខានដោយជំងឺកូវីដ១៩ បានធ្វើឲ្យសកម្មភាពពាណិជ្ជកម្មរងសម្ពាធរួចស្រេចទៅហើយ ដោយមិនចង់ដាក់សម្ពាធបន្ថែមទៀតទេ។ នេះបើយោងតាមការចេញផ្សាយដោយ សារព័ត៌មាន AP នៅយប់ថ្ងៃអង្គារ ទី១៤ ខែកញ្ញា ឆ្នាំ២០២១។ ការពន្យារពេលនេះមានន័យថា ការត្រួតពិនិត្យលើផលិតផលកសិកម្ម និងសត្វរបស់សហភាពអឺរ៉ុប ដែលគ្រោងនឹងចាប់ផ្តើមពីខែតុលា នឹងមិនត្រូវបានណែនាំទេរហូតដល់ឆ្នាំក្រោយ។ ចក្រភពអង់គ្លេសបាននិយាយថា នឹងបន្ធូរបន្ថយសម្ពាធលើអាជីវកម្ម ដែលកំពុងប្រឈមមុខនឹងការរំខានដល់សង្វាក់ផ្គត់ផ្គង់ដោយសារជំងឺរាតត្បាត។ ការប្រកាសនិងការត្រួតពិនិត្យគយនឹងត្រូវបានណែនាំនៅថ្ងៃទី១ ខែមករាឆ្នាំក្រោយ ប៉ុន្តែការប្រកាសសុវត្ថិភាពនិងសន្តិសុខនឹងមិនត្រូវបានទាមទារទេ រហូតដល់ថ្ងៃទី១ ខែកក្កដាឆ្នាំក្រោយ។ រដ្ឋមន្ត្រីក្រសួង Brexit របស់អង់គ្លេសលោក David Frost បានមានប្រសាសន៍ថា ។ គួរបញ្ជាក់ថា ចាប់តាំងពីចក្រភពអង់គ្លេសចាកចេញពីទីផ្សារតែមួយរបស់សហភាពអឺរ៉ុបនៅចុងឆ្នាំ២០២០ ការនាំចូលពីប្លុកនេះត្រូវឆ្លងកាត់ការត្រួតពិនិត្យ ដូចទំនិញមកពីគ្រប់ទិសទីនៅលើពិភពលោក។ នេះជាលើកទី២ ហើយ ដែលចក្រភពអង់គ្លេសបានពន្យារពេលណែនាំការត្រួតពិនិត្យមួយចំនួន ដែលបានព្រមព្រៀងនៅក្នុងកិច្ចព្រមព្រៀងលែងលះរបស់ខ្លួនពីសហភាពអឺរ៉ុប ខណៈដែលការពិភាក្សារវាងភាគីទាំងពីរ ស្តីពីការដោះស្រាយភាពខុសគ្នាលើច្បាប់ពាណិជ្ជកម្ម មានការរីកចម្រើនតិចតួចបំផុត៕	2021-09-15T05:00:00+07:00	freshnewsasia.com	https://m.freshnewsasia.com/index.php/en/internationalnews/212905-2021-09-14-15-00-35.html
a6709fc9-b34c-499d-9153-c9632e421c32	កម្ពុជាមានអ្នកជំងឺកូវីដ១៩ ចំនួន ៩នាក់ទៀតស្លាប់ និងឆ្លងថ្មី ជាង ៦០០នាក់	អ្នកមានជំងឺកូវីដ-១៩ ចំនួន ៩នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២.០៨៥នាក់ហើយនៅថ្ងៃទី១៤ កញ្ញា។ ចំពោះករណីឆ្លងថ្មីវិញ មាន ៦៥៧នាក់ នៅថ្ងៃដដែលនេះ ក្នុងនោះ ១៥៣នាក់ ជាករណីនាំចូលពីក្រៅប្រទេស។ មួយរយៈនេះ នៅខេត្តបន្ទាយមានជ័យ នៅតែមានអ្នកឆ្លងជំងឺកូវីដ១៩ ខ្ពស់ដដែល ដោយអ្នកឆ្លងថ្មីជាង ១០០នាក់ក្នុងមួយថ្ងៃ ក្នុងនោះភាគច្រើនជាពលករខ្មែរត្រឡប់មកពីប្រទេសថៃ។ គិតត្រឹមព្រឹកថ្ងៃទី១៤ កញ្ញា កម្ពុជាមានអ្នកកើតជំងឺកូវីដ១៩ ជាង ១សែននាក់ (១០០.៧៩០) ក្នុងនោះអ្នកជាសះស្បើយមានជិត ៩ម៉ឺន ៥ពាន់នាក់ (៩៤.៩០៤)។ ចំពោះការចាក់វ៉ាក់សាំងវិញក្រសួងសុខាភិបាលប្រកាសថា គិតត្រឹមថ្ងៃទី១៣ កញ្ញា រដ្ឋាភិបាលចាក់ជូនពលរដ្ឋជិតសម្រេចផែនការណ៍ ១០០ភាគរយហើយ ក្នុងចំណោមប្រជាពលរដ្ឋដែលត្រូវចាក់វ៉ាក់សាំងសរុបជិត ១២លាននាក់។ ទោះបីជារដ្ឋាភិបាលចាក់វ៉ាក់សាំងជិតសម្រេចផែនការយ៉ាងនេះក្ដី ក៏ចំនួនអ្នកស្លាប់ដោយសារជំងឺកូវីដ និងអ្នកឆ្លងថ្មីនៅតែមានចំនួនគួរឱ្យព្រួយបារម្ភដដែល។ រយៈពេល ១សប្ដាហ៍ចុងក្រោយនេះ មានអ្នកស្លាប់ដោយសារជំងឺនេះចន្លោះពី ៩ទៅជាង ២០នាក់ក្នុងមួយថ្ងៃ និងអ្នកឆ្លងថ្មីប្រមាណពី ៥៥០នាក់ទៅជិត ៧០០នាក់ក្នុងមួយថ្ងៃ៕	2021-09-15T03:01:00+07:00	rfa.org	https://www.rfa.org/khmer/news/health/cambodia-reports-9-new-deaths-and-657-tested-positive-covid19-cases-on-september-14-09142021160138.html
dcd087c3-b3f2-402c-a190-c662ade6e185	ទម្លាប់ខ្លះៗ ការពារមិនឲ្យងាយឈឺ ដោយមេរោគនៅបន្ទប់ទឹក	យើងទាំងអស់គ្នាសុទ្ធសឹងតែដឹងហើយថា បន្ទប់ទឹកជាកន្លែងប្រភពនៃមេរោគជាច្រើន ប្រសិនបើពុំបានសម្អាតញឹកញាប់។ តាមរយៈសាស្រ្តាចារ្យផ្នែកសុខភាពជាច្រើនបានផ្តល់ជាការណែនាំមួយចំនួន ដែលអាចអនុវត្តជាទម្លាប់នៃរបៀបបង្ការខ្លួនពីមេរោគ ពិសេសពពួកមេរោគ បាក់តេរី ដែលមានវត្តមានក្នុងបន្ទប់ទឹកប្រើប្រាស់សព្វថ្ងៃ។ របស់ប្រើប្រាស់ក្នុងបន្ទប់ទឹក នៅពេលប្រើប្រាស់រួមគ្នាញឹកញាប់ គឺប្រៀបដូចនឹងការចម្លងមេរោគឱ្យគ្នាទៅវិញទៅមក ដោយផ្ទាល់អ៊ីចឹង បើមានសមាជិកគ្រួសារណាម្នាក់ឈឺ។ បើតាមវេជ្ជបណ្ឌិត Neil Schachter មកពីមន្ទីរពេទ្យ Mount Sinai ក្រុងញ៉ូវយ៉កសហរដ្ឋអាមេរិក បានណែនាំថាការមានកន្សែងផ្ទាល់ខ្លួន និងមិនឡូកឡំ និងសម្រាប់សមាជិកគ្រួសារម្នាក់ៗ សម្រាប់ប្រើ គឺអាចបញ្ចៀសពីការឆ្លងមេរោគបង្កជំងឺឲ្យគ្នាបានមួយកម្រិត។ របស់ទាំងនោះ សំដៅទៅលើ និងរាប់តាំងពីដៃទ្វារបន្ទប់ទឹក បូតុងចុចទឹកចានបង្គន់ ក្បាលរ៉ូប៊ីណេទឹក និងកន្លែងទុកដាក់សាប៊ូ ឬផលិតផលប្រើប្រាស់ក្នុងបន្ទប់ទឹក គឺគួរគប្បីជូតសម្អាតជាញឹកញាប់ ព្រោះរបស់ទាំងនោះសុទ្ធសឹងជាចំណែកត្រូវប្រើដោយផ្ទាល់នៅក្នុងបរិយាកាសនៅក្នុងបន្ទប់ទឹក ដែលនៅមានមេរោគតោងជាប់ជានិច្ចជាកាល យើងគួរយកចិត្តទុកដាក់សម្អាត។ យើងអាចយកចិត្តទុកដាក់ សម្អាតត្រង់កន្លែងខាងលើនេះ គឺដោយសារតែ វាជាបណ្តុំមេរោគ បាក់តេរី និងពពួកផ្សិត នៅប្រមូលផ្តុំច្រើននៅទីនោះ។ កាលណាសម្អាតបានស្អាត គឺបានបន្ថយនូវហានិភ័យចម្លងមេរោគ ជាច្រើន ព្រោះពេលខ្លះគ្នាយើងអាចភ្លេចខ្លួន ប៉ះពាល់របស់ទាំងនោះ រួចជូតមុខ និងមាត់ដោយមិនដឹងខ្លួន។ របស់របរក្នុងបន្ទប់ទឹក ក្រោយពេលដែលយើងពុំបានប្រើប្រាស់រយៈពេលណាមួយ គឺគួរតែសម្អាតចេញផងដែរ ឧទាហរណ៍ពេលយើងទៅវិស្សមកាលរយៈពេលខ្លីណាមួយ ត្រឡប់មកវិញ យើងអាចសម្អាតក្បាលរ៉ូប៊ីណេទឹកឱ្យបានស្អាតមុនប្រើប្រាស់។ ប្រាកដណាស់ ដៃយើងក្រោយពេលប៉ះពាល់ ប្រើប្រាស់ ឬដុសសម្អាតវត្ថុផ្សេងៗ នៅក្នុងបន្ទប់ទឹក គឺគប្បីលាងសម្អាតឱ្យបានស្អាត ព្រោះថា សារធាតុរាវ សំណើមផ្សេងៗនៅក្នុងបន្ទប់ទឹក គឺមានមេរោគតោងជាប់ជានិច្ច ដូច្នេះគប្បីលាងសម្អាតដៃឱ្យបានញឹកញាប់៕	2021-09-15T00:22:00+07:00	kampucheathmey.com	https://www.kampucheathmey.com/health/198995
4be1d0f7-492a-4e7d-9db4-fced02383252	រកឃើញបុគ្គលិកក្រុមហ៊ុន M.M production កាត់តរូបភាព១៥នាក់ វិជ្ជមានជំងឺកូវីដ, រដ្ឋបាលខេត្តស្វាយរៀង អំពាវនាវពលរដ្ឋ និងអាជីវករពាក់ព័ន្ធសូមប្រញាប់ធ្វើតេស្ត	រដ្ឋបាលខេត្តស្វាយរៀង នៅថ្ងៃទី១៤ ខែកញ្ញា ឆ្នាំ២០២១នេះ បានអំពាវនាវដល់ប្រជាពលរដ្ឋ និងអាជីវករ ដែលធ្លាប់ពាក់ព័ន្ធជាមួយក្រុមហ៊ុន M.M Production កាត់តរូបភាពស្ថិតនៅភូមិមេភ្លើង សង្កាត់ស្វាយរៀង ក្រុងស្វាយរៀង គិតចាប់ពីថ្ងៃទី០១ ខែកញ្ញា ឆ្នាំ២០២១តទៅ សូមប្រញាប់ទៅធ្វើតេស្តរកមេរោគកូវីដ១៩។ ខណៈបុគ្គលិកចំនួន១៥នាក់ ត្រូវបានធ្វើតេស្តរកឃើញវិជ្ជមានជំងឺកូវីដ១៩។ រដ្ឋបាលខេត្តស្វាយរៀង បានបញ្ជាក់ថា ប្រសិនបើមានរោគសញ្ញាដូចជា៖ គ្រុនក្ដៅ, ក្អក, កណ្ដាស់, ឈឺបំពង់ក ឬដកដង្ហើមខ្លីៗ ឬ សង្ស័យសូមមេត្តាប្រញាប់ ទៅធ្វេីតេស្តរកមេរោគកូវីដ១៩ ឬទំនាក់ទំនងមកក្រុមការងារស្រាវជ្រាវ និងតាមដានបុគ្គលសង្ស័យថាមានផ្ទុកជំងឺកូវីដ១៩ ខេត្ត ០៨៨ ៧៨៣ ៦៦៦៦ ឬ ០៩៧ ៥០៣ ៤៥៦៧ ដើម្បីមានវិធានការណ៍បន្ត។ សម្រាប់អ្នកដែលមានរោគសញ្ញា សូមដាក់ខ្លួនដាច់ដោយឡែក និងតាមដានសុខភាពរបស់ខ្លួនរយៈពេល ១៤ថ្ងៃ ចាប់ពីថ្ងៃដែលអ្នកបានប៉ះពាល់ ឬទៅទីកន្លែងនោះ។ យោងតាមសេចក្តីរាយការណ៍ បានឱ្យដឹងថា នៅថ្ងៃ១៤ ខែកញ្ញានេះ ក្រុមការងារស្រាវជ្រាវរកមេរោគកូវីដ១៩ ខេត្តស្វាយរៀង បានធ្វើតេស្តយកសំណាកទៅលើបុគ្គលិកក្រុមហ៊ុនកាត់តរូបភាពជាច្រើននាក់ ក្នុងនោះតាមព័ត៌មានបឋមបានរកឃើញបុគ្គលិកចំនួន ១៥នាក់ បានឆ្លងជំងឺកូវីដ១៩ ហើយអ្នកដែលពាក់ព័ន្ធត្រូវឱ្យធ្វើចត្តាឡីស័ក បន្តដើម្បីតាមដានសុខភាពផងដែរ៕	2021-09-15T00:21:00+07:00	freshnewsasia.com	https://m.freshnewsasia.com/index.php/en/localnews/212877-2021-09-14-10-21-55.html
77563354-3f57-4b76-8f5e-c8c7eacfcd5f	ប្រធានាធិបតីរុស្ស៉ីលោក វ្ល៉ាឌីមៀ ពូទីន «ធ្វើចត្តាឡីស័ក» ក្រោយមន្ត្រីជំនិតលោកមួយចំនួន ឆ្លងជំងឺកូវីដ-១៩	ប្រធានាធិបតីរុស្ស៉ី លោក វ៉្លាឌីមៀ ពូទីន កំពុងតែអនុវត្តវិធានការចត្តាឡីស័ក បន្ទាប់ពីករណីឆ្លងជំងឺ COVID-19 ត្រូវបានរកឃើញក្នុងចំណោមសមាជិកមួយចំនួន នៃក្រុមមន្រ្តីជំនិតរបស់លោក។ នេះបើតាមការចេញផ្សាយដោយ ទីភ្នាក់ងារព័ត៌មាន Reuters នៅល្ងាចថ្ងៃអង្គារ ទី១៤ ខែកញ្ញា ឆ្នាំ២០២១។ វិមានក្រឹមឡាំងរុស្ស៉ីបានចេញសេចក្តីថ្លែងការណ៍ឲ្យដឹងថា ដោយសារតែមានករណីឆ្លង COVID-19 ក្នុងចំណោមមន្រ្តីជំនិតបែបនេះ លោក ពូទីន ចាំបាច់ត្រូវអនុវត្តវិធានការចត្តាឡីស័កមួយរយៈសិន។ ដូច្នេះហើយ លោក ពូទីន មិនអាចទៅបំពេញទស្សនកិច្ច នៅប្រទេសតាហ្ស៉ីគីស្ថាន តាមការគ្រោងទុកកន្លងមកបានឡើយ។ គួរបញ្ជាក់ថា លោកប្រធានាធិបតីរុស្ស៉ី គ្រោងនឹងចេញដំណើរទស្សនកិច្ចទៅកាន់តាហ្ស៉ីគីស្ថាន ក្នុងសប្តាហ៍នេះ ដើម្បីចូលរួមកិច្ចប្រជុំជាន់ខ្ពស់មួយចំនួន ពាក់ព័ន្ធនឹងស្ថានការណ៍សន្តិសុខក្នុងតំបន់។ យោងតាមវិមានក្រឹមឡាំង លោក ពូទីន បានទូរស័ព្ទប្រាប់ប្រធានាធិបតីតាហ្ស៉ីគីស្ថាន រួចរាល់ហើយ អំពីដំណឹងនៃការត្រូវធ្វើចត្តាឡីស័កនេះ ហើយលោកនឹងចូលរួមកិច្ចប្រជុំ តាមរយៈប្រព័ន្ធវីដេអូជំនួសវិញ៕	2021-09-15T00:15:00+07:00	freshnewsasia.com	https://m.freshnewsasia.com/index.php/en/internationalnews/212876-2021-09-14-10-15-57.html
3697630d-1bb7-4134-82cc-e8fb5cbc6052	រដ្ឋមន្ត្រីសុខាភិបាល ទទួលជំនួយពីសហគ្រាសផលិតបរិក្ខារពេទ្យ Leisure Asia Corporations ជូនរាជរដ្ឋាភិបាលកម្ពុជា ក្នុងការការពារ ទប់ស្កាត់ និងឆ្លើយតបការរាតត្បាតជំងឺកូវីដ	រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង បានអញ្ជើញទទួលជំនួយរបស់សហគ្រាស ផលិតបរិក្ខារពេទ្យ Leisure Asia Corporations ជូនរាជរដ្ឋាភិបាលកម្ពុជា ដើម្បីសម្រាប់ប្រើប្រាស់ក្នុងការការពារ ទប់ស្កាត់ និងឆ្លើយតប់ការរាតត្បាតជំងឺកូវីដ១៩។ ពិធីប្រគល់ និងទទួលនេះ បានធ្វើឡើងនៅទីស្តីការក្រសួងសុខាភិបាល នារសៀលថ្ងៃទី១៤ ខែកញ្ញា ឆ្នាំ២០២១នេះ ដោយមានការអញ្ជើញចូលរួមពី លោកស្រីអគ្គនាយិកាសហគ្រាសផលិតបរិក្ខារពេទ្យ Leisure Asia Corporations ផងដែរ។ សម្ភារសម្រាប់ប្រយុទ្ធនឹងជំងឺកូវីដ១៩ ដែលសហគ្រាស Leisure Asia Corporations ផ្ដល់ជូនរួមមាន៖ ទឹកសម្លាប់មេរោគធម្មជាតិ Ebiodis ចំណុះ៣០លីត្រចំនួន ២៤០០កាន, ចំណុះ៥០០មីលីលីត្រ ចំនួន ១២០កេស និងចំណុះ ១០០មីលីលីត្រចំនួន ១២០កេស។ ក្នុងឱកាសនោះ លោកស្រីអគ្គនាយិកាសហគ្រាសផលិតបរិក្ខារពេទ្យ Leisure Asia Corporations បានសម្ដែងនូវការកោតសរសើរ ចំពោះរាជរដ្ឋាភិបាលកម្ពុជា និងក្រសួងសុខាភិបាល ដែលបានខិតខំប្រឹងប្រែងមិនខ្លាចនឿយហត់ ក្នុងការទប់ស្កាត់ ការរាតត្បាតជំងឺកូវីដ១៩ ក៏ដូចជាការពារសុខភាពរបស់ប្រជាជនកម្ពុជាទាំងមូល។ ទន្ទឹមនឹងនោះ រដ្ឋមន្ត្រីក្រសួងសុខាភិបាល ក៏បានគូសបញ្ជាក់ថា ទឹកចិត្តសប្បុរសធម៌ដ៏ថ្លៃថ្លារបស់សហគ្រាស ផលិតបរិក្ខារពេទ្យ Leisure Asia Corporations ត្រូវបានចងចាំទុកដោយរាជរដ្ឋាភិបាលកម្ពុជា និងមន្ត្រីសុខាភិបាល ព្រមទាំងអ្នករងគ្រោះដោយជំងឺកូវីដ១៩។ រដ្ឋមន្ត្រី ម៉ម ប៊ុនហេង ក៏បានថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សធុម៌ដ៏ថ្លៃថ្លារបស់សហគ្រាសផលិតបរិក្ខារពេទ្យ Leisure Asia Corporations គឺជាកាយវិការនៃវប្បធម៌ចែករំលែកជាមួយ រាជរដ្ឋាភិបាល ក្រោមការដឹកនាំដ៏ឈ្លាសវៃ និងប្រកបដោយគតិបណ្ឌិតរបស់ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ជាពិសេសក្នុងកាលៈទេសៈបច្ចុប្បន្ន ដែល យើងបាននឹងកំពុងខិតខំប្រឹងប្រែងរួមគ្នា ដើម្បីជំរុញវិធានការការពារ ទប់ស្កាត់ និងឆ្លើយតបការរាលដាលនៃជំងឺកូវីដ១៩ នៃព្រឹត្តិការណ៍សហគមន៍ ២០កុម្ភៈ៕	2021-09-14T23:51:00+07:00	freshnewsasia.com	https://m.freshnewsasia.com/index.php/en/localnews/212872-2021-09-14-09-51-06.html
fb349c8a-448b-4128-9bd3-d597ef0cdcf4	លោកបណ្ឌិត ហ៊ុន ម៉ាណែត ប្រគល់ម៉ាស៊ីនបញ្ចូលអុកស៊ីសែន ដល់មន្ទីរសុខាភិបាលខេត្តកោះកុង ទុកសង្គ្រោះអ្នកជំងឺធ្ងន់ធ្ងរ	មន្ទីរសុខាភិបាលខេត្តកោះកុង នាព្រឹកថ្ងៃទី១៤ ខែកញ្ញា ឆ្នាំ២០២១នេះ បានទទួលអំណោយម៉ាស៊ីនបញ្ចូលអុកស៊ីសែនចំនួន១ឈុត ជាអំណោយរបស់លោកបណ្ឌិត ហ៊ុន ម៉ាណែត ទុកជួយសង្គ្រោះបន្ទាន់ដល់អ្នកជំងឺ ដែលមានសភាពធ្ងន់ធ្ងរ។ លោកវេជ្ជបណ្ឌិត ទៅ ម៉ឹង ប្រធានមន្ទីរសុខាភិបាលខេត្តកោះកុង បានឲ្យដឹងថា លោកបណ្ឌិត ហ៊ុន ម៉ាណែត តែងតែបានចុះមកពិនិត្យមើលទីតាំងដែលខ្វះខាតអុកស៊ីសែន និងផលវិបាកនានាក្នុងការ ដឹកជញ្ជូនទៅបញ្ចូល អុកស៊ីសែននៅភ្នំពេញ ទើបលោកបានផ្តល់ម៉ាស៊ីន១ឈុតដល់មន្ទីរសុខាភិបាល ដើម្បីប្រើប្រាស់ និងបង្កើនការងាយស្រួលក្នុងជួយសង្គ្រោះអ្នកជំងឺដែលមានសភាពធ្ងន់ធ្ងរ និងមានហានិភ័យខ្ពស់នៃជំងឺកូវីដ១៩។ លោកវេជ្ជបណ្ឌិត បានបន្ថែមថា ម៉ាស៊ីនបញ្ចូលបំពង់អុកស៊ីសែន អាចបញ្ចូលក្នុងរយៈពេល១ម៉ោង បានរហូត១០ធុង (ចំណុះចំនួន៤០លីត្រ ក្នុង១ធុង) ដែលបានផ្តល់ភាពងាយស្រួលដល់មន្ទីរសុខាភិបាល កាត់បន្ថយពេលវេលាបានច្រើន ក្នុងការដឹកជញ្ជូនធុងអុកស៊ីសែនទៅបញ្ចូលនៅរាជធានីភ្នំពេញ។ ប្រធានមន្ទីរសុខាភិបាលខេត្តកោះកុង បានថ្លែងអំណរគុណប្រមុខរាជរដ្ឋាភិបាល រដ្ឋមន្ត្រីក្រសួងសុខាភិបាល ជាពិសេសលោកបណ្ឌិត ហ៊ុន ម៉ាណែត ដែលបានយកចិត្តទុកដាក់ជួយសង្គ្រោះដល់អាយុជីវិត ប្រជាពលរដ្ឋក្នុងសម័យកាលកូវីដ១៩ នៅតាមខេត្តដាច់ស្រយាល់ដូចជាខេត្តកោះកុងជាដើម។ លោកវេជ្ជបណ្ឌិតឲ្យដឹងបន្ថែមថា ចំពោះអត្រាកូវីដ១៩ នៅខេត្តកោះកុង មានការថយចុះច្រើននេះ ដោយសារប្រជាពលរដ្ឋយល់ដឹងច្រើន ហើយចូលរួមការពារទប់ស្កាត់ និងអនុវត្តន៍នៅវិធានការ «៣ការពារ និង៣កុំ» ជាប់ជានិច្ច ជាពិសេសរាជរដ្ឋាភិបាល បានផ្តល់វ៉ាក់សាំងចាក់ជូនប្រជាពលរដ្ឋចាប់តាំងពីអាយុ១២ឆ្នាំ រហូតដល់ចាស់ជរា និងបានចាក់គ្រប់ដូសទាំងអស់គ្នា ដែលមានចំនួនសរុបជាង ១៤ម៉ឺននាក់ សម្រាប់ពលរដ្ឋក្នុងខេត្តកោះកុង ហើយអ្នកដែលមិនទាន់បានចាក់វ៉ាក់សាំងកូវីដ១៩ មានចំនួនតិចណាស់។ លោកវេជ្ជបណ្ឌិត ទៅ ម៉ឹង បានអំពាវនាវដល់ប្រជាពលរដ្ឋណា ដែលមិនទាន់បានចាក់វ៉ាក់សាំងការពារកូវីដ១៩ ដូសទី១ មន្ទីរសុខាភិបាល នឹងបន្តរៀបចំកន្លែងទីតាំង សម្រាប់ចាក់វ៉ាក់សាំងនៅតាមមណ្ឌលសុខភាពតាមស្រុក និងនៅមន្ទីរសុខាភិបាលខេត្ត ដោយសារថ្ងៃទី១៥ ខែកញ្ញានេះ ជាថ្ងៃបិទយុទ្ធនាការចាក់វ៉ាក់សាំ ចាប់ពីអាយុ១៨ឡើងទៅ តែប្រជាពលរដ្ឋដែលគាត់នៅឆ្ងាយមិនទាន់បានចាក់វ៉ាក់សាំង អាចធ្វើការទំនាក់ទំនងមកមណ្ឌលសុខភាពតាមស្រុក ដើម្បីទទួលព័ត៌មានពីក្រុមគ្រូពេទ្យ ក្នុងការចាក់វ៉ាក់សាំងដូសទី១៕	2021-09-14T22:03:00+07:00	freshnewsasia.com	https://m.freshnewsasia.com/index.php/en/localnews/212863-2021-09-14-08-03-59.html
30e3cd6c-d9c2-4932-b2f6-090d4d9e2352	រដ្ឋបាលខេត្តព្រះវិហារ ចេញសេចក្តីណែនាំពីការរៀបចំពិធីកាន់បិណ្ឌ-ភ្ជុំបិណ្ឌ អំឡុងពេលការឆ្លងរាលដាលជំងឺកូវីដ និងវិធានការបង្ការការពុលចំណីអាហារ	រដ្ឋបាលខេត្តព្រះវិហារ បានចេញសេចក្តីណែនាំស្តីពីការរៀបចំពិធីកាន់បិណ្ឌ-ភ្ជុំបិណ្ឌ ក្នុងអំឡុងពេលរួមគ្នាទប់ស្កាត់ ការឆ្លងរីករាលដាល និងការការពារការចម្លងវីរុសកូវីដ១៩ និងវិធានការបង្ការការពុលចំណីអាហារ។ យោងសេចក្តីណែនាំរបស់រដ្ឋបាលខេត្តព្រះវិហារ ដែលអង្គភាពព័ត៌មាន Fresh News ទទួលបាននៅព្រឹកថ្ងៃទី១៤ ខែកញ្ញា ឆ្នាំ២០២១នេះ បានបញ្ជាក់ថា ។ ក្នុងទីវត្តអារ៉ាមគណៈកម្មការវត្ត ត្រូវបង្កើនសកម្មភាពត្រួតពិនិត្យ តាមដានលើពុទ្ធបរិស័ទដែលចេញចូលទីវត្តអារ៉ាម ព្រះវិហារ សាលាឆាន់និងកុដិនីមួយៗឱ្យបានហ្មត់ចត់ ហើយបុគ្គលគ្រប់ៗរូបត្រូវចូលរួមអនុវត្តកិច្ចការពារខ្លួនកុំឱ្យមានការចម្លងវីរុសកូវីដ១៩។ គ្រប់ច្រកចេញចូលនីមួយៗនៃវត្តអារ៉ាម ត្រូវរៀបចំឱ្យមានកន្លែងលាងដៃ និងរក្សាការលាងដៃអោយបានញឹកញាប់ វ៉ាស់កំដៅ និងបាញ់ទឹកអាល់កុល ឬអាល់កុល ជែល សម្រាប់ពុទ្ធបរិស័ទទាំងអស់ កុំឱ្យមានការធ្វេសប្រហែស។ *សូមជ្រើសរើសការជួបជុំគ្រួសារតែនៅក្នុងខ្នងផ្ទះ ឬគេហដ្ឋានតែមួយ មិនត្រូវអញ្ជើញសាច់ញាតិ ដែលមានការស្នាក់នៅក្នុងគេហដ្ឋានផ្សេងពីគ្នា ឬមិត្តភ័ក្រជិតស្និតមកជួបជុំលេងល្បែងសុីសង ច្រៀងរាំ ឬការជួបជុំគ្នាពិសារអារហារនិងសេពគ្រឿងស្រវឹង៕	2021-09-14T20:35:00+07:00	freshnewsasia.com	https://m.freshnewsasia.com/index.php/en/localnews/212853-2021-09-14-06-35-49.html
c8d7cb28-5f7b-4cb5-8c19-b35ec32aaf1b	កូវីដ១៩ ៖ ស្លាប់ថ្មី៩នាក់ ឆ្លង៦៥៧នាក់ និងជាសះស្បើយ ៥៧៨នាក់	ក្នុងចំណោមអ្នកឆ្លងទាំង ៦៥៧នាក់ មានករណីឆ្លងសហគមន៍ ៥០៤នាក់ និងអ្នកដំណើរពីបរទេស ១៥៣នាក់ ។ គិតត្រឹមព្រឹក ថ្ងៃទី១៤ ខែកញ្ញា ឆ្នាំ២០២១នេះ កម្ពុជា មានអ្នកឆ្លងកូវីដ១៩សរុប ១០០.៧៩០នាក់ អ្នកជាសះស្បើយ ៩៤.៩០៤នាក់ និងអ្នកស្លាប់ ២.០៥៨នាក់ ៕	2021-09-14T18:44:00+07:00	dap-news.com	https://dap-news.com/national/2021/09/14/184255/
78b4d942-d50f-433d-9884-8fe279aed870	ថៃ៖ មនុស្ស ១១,៧៨៦នាក់ទៀតឆ្លងកូវីដ-១៩ និងអ្នកជំងឺ ១៣៦នាក់ស្លាប់ ក្នុងរបាយការណ៍ថ្ងៃអង្គារនេះ	ក្រសួងសុខាភិបាលថៃនៅព្រឹកថ្ងៃអង្គារ ទី១៤ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១១,៧៨៦ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១១,៥១៥ករណី ត្រូវបានរកឃើញនៅលើប្រជាជនថៃទូទៅ និង ២៧១ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៣៦នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៤,៧៣៨នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៤០៦,៥៤២ករណី ក្នុងនោះមានអ្នកស្លាប់ ១៤,៦២១នាក់ និងអ្នកជាសះស្បើយឡើងវិញ ១,២៦២,៨៩៦នាក់។ គិតត្រឹមថ្ងៃទី១២ ខែកញ្ញា ឆ្នាំ២០២១ ប្រទេសថៃសម្រេចបានការចាក់វ៉ាក់សាំងសរុប ៤០.១លានដូស ក្នុងនោះប្រជាជន ១២.២៥លាននាក់ (១៧.៦% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-14T18:23:00+07:00	freshnewsasia.com	https://m.freshnewsasia.com/index.php/en/internationalnews/212830-2021-09-14-04-23-28.html
c11daf79-f530-457b-8b69-8ed911507f1a	BREAKING: សហរដ្ឋអាមេរិក៖ មនុស្ស ១០៩,៤៣២នាក់ឆ្លងកូវីដ-១៩ និងអ្នកជំងឺ ៨១៥នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១០៩,៤៣២នាក់ទៀតបានឆ្លងជំងឺ COVID-19 ខណៈអ្នកជំងឺ ៨១៥នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី១៤ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤២,១៤០,១០៣ករណី ក្នុងនោះមានអ្នកស្លាប់សរុបចំនួន ៦៨០,២៧៤នាក់ និងជាសះស្បើយឡើងសរុប ៣២.០៦លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ កាលពីសប្តាហ៍មុននេះ ប្រធានាធិបតីអាមេរិក លោក ចូ បៃដិន បានដាក់ចេញនូវវិធានការក្តៅ ដោយតម្រូវឱ្យបុគ្គលិករដ្ឋទាំងអស់ ត្រូវតែទទួលការចាក់វ៉ាក់សាំងបង្ការ COVID-19 និងជំរុញឱ្យបណ្ដាក្រុមហ៊ុនធំៗត្រូវតែតម្រូវឱ្យបុគ្គលិក ឬកម្មកររបស់ខ្លួនចាក់វ៉ាក់សាំងបង្ការ បើពុំដូច្នោះទេត្រូវឆ្លងកាត់ការធ្វើតេស្ដប្រចាំសប្ដាហ៍។ បណ្តារដ្ឋមួយចំនួន ជាពិសេសក្រុមអ្នកសាធារណរដ្ឋ បានប្តេជ្ញាប្រឆាំងចំពោះបទបញ្ជានេះ ប៉ុន្តែលោក ចូ បៃដិន បានតបវិញថា មនុស្សមួយចំនួនមិនត្រូវមាន ភាពអាត្មានិយមនោះឡើយ ដោយពួកគេគួរប្រឹងប្រែងទាំងអស់គ្នា ដើម្បីការពារសុខុមាលភាពសាធារណៈ ជាពិសេសសម្រាប់កុមារដែលងាយរងគ្រោះ ដោយសារតែជំងឺរាតត្បាតសកលនេះ។ គួរបញ្ជាក់ថា គិតត្រឹមថ្ងៃទី១២ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៨០លានដូស ក្នុងនោះប្រជាជន ២០៩.៤៣លាននាក់ (៦៣.៨% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧៨.៧លាននាក់ (៥៤.៤%) បានទទួលការចាក់គ្រប់ដូស៕	2021-09-14T18:01:00+07:00	freshnewsasia.com	https://m.freshnewsasia.com/index.php/en/internationalnews/212829-2021-09-14-04-01-59.html
a0da5ac7-2438-4dc0-881b-2cf1ecf6c0b6	សម្ដេចតេជោ ៖ កាតចាក់វ៉ាក់សាំងកូវីដ-១៩ នឹងផ្តល់តាមក្រោយ បញ្ហាសំខាន់ ចាក់វ៉ាក់សាំងឲ្យបានមុន	សម្ដេចតេជោ លើកឡើងបែបនេះ ក្រោយមានហ្វេសប៊ុកឈ្មោះ Pisrth Regal បានចូលខំមិនក្នុងគេហទំព័រហ្វេសប៊ុកសម្ដេច នាថ្ងៃទី១៤ ខែកញ្ញា ឆ្នាំ២០២១ ថា «សម្តេច ខ្ញុំមានចង្ងល់មួយ ប្រពន្ធរបស់ខ្ញុំ ចាក់ដូសទី២ រួចហើយ ប៉ុន្តែមិនទាន់បានកាតទេ តើមានសិទ្ធិចាក់ដូសទី៣ បានទេ?»។ ជាការឆ្លើយតប សម្ដេចតេជោ ហ៊ុន សែន បានបញ្ជាក់ថា «កាតនឹងផ្តល់ជូនតាមក្រោយ ។ បញ្ហាសំខាន់របស់យើង គឺចាក់វ៉ាក់សាំងឲ្យបានមុន ដើម្បីការពារការឆ្លងជំងឺ ។ ក្រសួងការពារជាតិកំពុងផលិតលិខិត សំគាល់ការចាក់វ៉ាក់សាំងជូន ។ សុំរក្សាលិខិតនេះទុក ដើម្បីប្តូយកលិខិត សំគាល់ការចាក់វ៉ាក់សាំង»។ បន្ទាប់មកទៀត មានហ្វេសប៊ុកឈ្មោះ ហៀ ឆាយ ចូលខំមិនទៀតថា «សូមសម្ដេចពុកមេត្តា ជួយឲ្យខាងអ្នករត់កងបី ឆាប់បានចាក់ផង (ចាក់លើកទី៣) ព្រោះខ្ញុំអ្នករត់កង់បីចង់ចាក់ណាស់» ។ សម្ដេចតេជោ បានឆ្លើយថា «យើងនឹងខិតខំចាក់ដោយផ្តើមចេញ ពីរាជធានីភ្នំពេញ នៅក្នុងខែតុលា២០២១នេះ ។ បងប្អូនកង់បី និងសេដ្ឋកិច្ចក្រៅប្រពន្ធ័ ជាអាទិភាព នៃការចាក់ជូនឲ្យបានឆាប់» ។ សូមបញ្ជាក់ថា កម្ពុជាសម្រេច បានការចាក់វ៉ាក់សាំង ជូនប្រជាពលរដ្ឋអាយុចាប់ពី១៨ ឆ្នាំឡើងទៅ បានប្រមាណ ជាង ៩០% ធៀបនឹងគោលដៅ ចំនួន១០លាននាក់ និងកុមារអាយុចាប់ពី១២ឆ្នាំ រហូតដល់ក្រោម១៨ ឆ្នាំ បានប្រមាណ ១,៤ លាននាក់ ធៀបនឹងគោលដៅ ២លាននាក់ ៕	2021-09-14T17:48:00+07:00	dap-news.com	https://dap-news.com/national/2021/09/14/184215/
22b5badc-af8c-4a41-8509-d0384f2de8aa	បន្ទាន់! បើកសាលារៀនស្អែកនេះ ស្រាប់តែតេស្តឃើញគ្រូ ២៤ នាក់ឆ្លងកូវីដ ១៩	នាមុននេះបន្តិចរដ្ឋបាលសាលារាជធានីភ្នំពេញ បានចេញសេចក្ដីជូនដំណឹងឲ្យដឹងថា មុនដំណើរការនៅថ្ងៃស្អែកនេះ អាជ្ញាធររាជធានីភ្នំពេញបានប្រកាសរកឃើញគ្រូ និងបុគ្គលិកអប់រំ ២៤ នាក់វិជ្ជមានកូវីដ-១៩ ក្នុងចំណោមគ្រូនិងបុគ្គលិកសរុប ១០ ៤១៩ នាក់ ដែលបានធ្វើតេស្តរហ័ស។ គួរបញ្ជាក់ថា សិស្សានុសិស្សចំនួន ១៣៩ ៥៧៨ នាក់ នឹងត្រូវចូលរៀនវិញនៅតាមអនុវិទ្យាល័យ និងវិទ្យាល័យទាំង ២២៧ ទីតាំង ចាប់ពីថ្ងៃទី ១៥ ខែកញ្ញា នៅរាជធានីភ្នំពេញ៕	2021-09-14T17:47:05+07:00	kbnnews.com	https://kbn.news/archives/237760
94318b83-9d91-4ace-bf9a-5118dac0e8dd	ក្រុមគ្រូពេទ្យគន្ធបុប្ផា រួមគ្នាវះកាត់តឆ្អឹងមេដៃកុមារម្នាក់រហូតជោគជ័យ ទាំងកុមារនោះកំពុងមានជំងឺកូវីដ១៩	បើទោះបីជាជំងឺកូវីដ១៩ ជាជំងឺឆ្លងនាំឱ្យមនុស្សលើលោកខ្លាចរអា តែវាមិនអាចបញ្ឈប់បេសកកម្មនៃការជួយសង្គ្រោះរបស់ក្រុមគ្រូពេទ្យនោះឡើយ។ នៅល្ងាចថ្ងៃចន្ទ ទី១៣ ខែកញ្ញា ម្សិលមិញនេះ ក្រុមគ្រូពេទ្យមន្ទីរពេទ្យគន្ធបុប្ផា បានរួមគ្នាវះកាត់តភ្ជាប់ឆ្អឹងមេដៃជូនកុមារាអាយុ ៦ឆ្នាំមួយរូប រហូតទទួលបានជោគជ័យ បើទោះបីកុមាររូបនេះកំពុងផ្ទុកមេរោគកូវីដ១៩។ បើតាមមន្ទីរពេទ្យគន្ធបុប្ផា បានគូសបញ្ជាក់ថា កុមារារូបនេះ បានដាច់ឆ្អឹងម្រាមមេដៃឆ្វេង ហើយបានបញ្ជូនមកសង្គ្រោះនៅមន្ទីរពេទ្យគន្ធបុប្ផា។ បន្ទាប់ពីអ្នកកុមារត្រូវបានបញ្ជូនមកដល់មន្ទីរពេទ្យទាំងមានផ្ទុកមេរោគកូវីដ១៩ផងនោះ ក្រុមគ្រូពេទ្យក៏បានចាត់ចែងការសង្គ្រោះ ជាមួយការអនុវត្តន៍វិធានការចាំបាច់មួយចំនួនក្នុងការបង្ការជំងឺកូវីដ១៩។ ទីបំផុតការប្រឹងប្រែងរួមគ្នារបស់ក្រុមគ្រូពេទ្យ គឺបានវះកាត់តភ្ជាប់ឆ្អឹងម្រាមមេដៃកុមារនេះបានជោគជ័យ។ មន្ទីរពេទ្យបានបញ្ជាក់ថា រាល់ការព្យាបាលទាំងអស់នៅក្នុងមន្ទីរពេទ្យគន្ធបុប្ផា មិនមានគិតថ្លៃនោះឡើយ សម្រាប់មនុស្សគ្រប់ៗគ្នា ដោយគ្មានការរើសអើង។ មន្ទីរពេទ្យមនុស្សធម៌មួយនេះ បានបញ្ជាក់ថា រាល់ការបរិច្ចាគតូច ឬធំ គឺពិតជាបានជួយព្យាបាល សង្គ្រោះ និងការពារជីវិត។ មន្ទីរពេទ្យគន្ធបុប្ផា អរគុណដល់មូលនិធិគន្ធបុប្ផាកម្ពុជា និងមូលនិធិគន្ធបុប្ផាស្វីស ក៏ដូចជាសប្បុរសជននានា តែងចូលរួមបរិច្ចាគជួយដល់មន្ទីរពេទ្យគន្ធបុប្ផា ដើម្បីបេសកកម្មមនុស្សធម៌សង្គ្រោះជីវិតនៅកម្ពុជា៕	2021-09-14T17:31:00+07:00	freshnewsasia.com	https://m.freshnewsasia.com/index.php/en/localnews/212824-2021-09-14-03-31-52.html
b28515a7-f249-4385-914d-bbe026ce76e8	ផ្លែឈើ ៤ មុខ ល្អសម្រាប់ការពារជំងឺសន្លាក់ និងបេះដូង	យើងច្បាស់ជាដឹងហើយថា ផ្លែឈើជាទូទៅវាមានរសជាតិផ្អែមពីធម្មជាតិ ហើយផ្លែឈើនីមួយៗមានសារធាតុប្រឆាំងនឹងអុកស៊ីតកម្ម សារធាតុសរសៃ សារធាតុរ៉ែ និងសារធាតុចិញ្ចឹមផ្សេងទៀត។ គ្រប់ផ្លែឈើទាំងអស់ គឺសុទ្ធតែមានប្រយោជន៍ហើយផ្លែឈើខ្លះអាចប្រឆាំងនឹងបញ្ហា ជំងឺបេះដូង និងដាច់សរសៃឈាមបេះដូង ជាដើម។ ស្រ្ត័របឺរី គឺជាផ្លែឈើដែលមានជាតិស្ករតិចបំផុតហើយមានវីតាមីន C ច្រើនជាងផ្លែក្រូច។ វីតាមីន C អាចជួយកាត់បន្ថយការរលាកសន្លាក់ សម្ពាធឈាម និងបញ្ហាកូលេស្ដូរ៉ុល។ តាមការស្រាវជ្រាវបានលើកឡើងថាមនុស្សស្រីដែលញាំ ស្រ្ត័របឺរី ១៦ គ្រាប់ ឬច្រើនជាងនេះក្នុងមួយសប្ដាហ៍អាចបន្ថយការប្រឈមនឹងការរលាកសន្លាក់ និង បាន។ ផ្លែបឺរជាប្រភេទផ្លែឈើមួយដែលមានកំហាប់ជាតិខ្លាញ់ Monounsturated ប្រឆាំងនឹងការរលាកខ្ពស់ហើយវាក៏សម្បូរទៅដោយសារធាតុ carotenoid lutein ផងដែរ។ មិនដូចផ្លែឈើភាគច្រើន ផ្លែបឺរគឺជាប្រភពដ៏ល្អនៃវីតាមីន E មានឥទ្ធិពលប្រឆាំងនឹងការរលាក។ របបអាហារខ្ពស់នៅក្នុងសមាសធាតុទាំងនេះត្រូវបានផ្សារភ្ជាប់ទៅនឹងការថយចុះហានិភ័យនៃការខូចខាតសន្លាក់ដែលត្រូវបានគេឃើញនៅក្នុងរោគសញ្ញារលាកសន្លាក់ឆ្អឹង។ ការសិក្សាក៏បានបង្ហាញផងដែរថាការញ៉ាំផ្លែបឺរប្រចាំថ្ងៃបង្កើនកូលេស្តេរ៉ូលល្អ (HDL) និងបន្ថយកូលេស្តេរ៉ូលមិនល្អ(LDL)។ តាមការសិក្សាបានបង្ហាញថា ផ្លែឪឡឹកក៏អាចជួយកាត់បន្ថយការរលាក។ ឪឡឹកក៏មានសារធាតុ carotenoid beta-cryptoxanthin ខ្ពស់ដែលអាចកាត់បន្ថយហានិភ័យនៃជំងឺរលាកសន្លាក់រ៉ាំរ៉ៃបានផងដែរ។ ផ្លែទំពាំងបាយជូរទាំងពណ៌ស និងពណ៌ខ្មៅ គឺជាប្រភពដ៏អស្ចារ្យនៃសារធាតុប្រឆាំងអុកស៊ីតកម្ម មានប្រយោជន៍ច្រើនដល់សុខភាព។ គ្នាយើងភាគច្រើនបានដឹងហើយថា ផ្លែទំពាំងបាយជូរក្រហម និងខ្មៅមានផ្ទុកសារធាតុ Resveratrol ដែលជាសារធាតុមាននៅក្នុងស្រាក្រហមរួមចំណែកដល់សុខភាពសរសៃឈាមបេះដូង ហើយអាចធ្វើឱ្យប្រសើរឡើងវិញនូវមុខងារសរសៃឈាម។សារធាតុ Resveratrol ក៏មានប្រសិទ្ធភាពប្រឆាំងនឹងការរលាកផងដែរ៕	2021-09-14T15:20:00+07:00	kampucheathmey.com	https://www.kampucheathmey.com/health/198490
0cef8f8a-1b1b-436e-a54c-016fa33895b1	សញ្ញាទាំង៦ បង្ហាញពីការបង្ករោគផ្លូវដង្ហើម ផ្នែកខាងលើ	ពិតណាស់ ជំងឺផ្ដាសាយធម្មតាអាចបណ្ដាលឲ្យមានការបង្ករោគផ្លូវដង្ហើមខាងលើជាច្រើន។ ប៉ុន្តែ ប្រភេទនៃការឆ្លងមេរោគដទៃទៀត ក៏អាចបង្កឲ្យមាន នេះដូចគ្នា តួយ៉ាងដូចជាគ្រុនផ្ដាសាយធំ ការឆ្លងមេរោគប្រហោងឆ្អឹង ការរលាកបំពង់ក សុទ្ធតែជាប្រភេទផ្សេងទៀតនៃការបង្ករោគផ្លូវដង្ហើមខាងលើ។ យ៉ាងណាមិញ គ្នាយើងអាចស្វែងយល់ពីការបង្ករោគមួយនេះ តាមរយៈរោគសញ្ញាមួយចំនួនដូចខាងក្រោម។ គ្នាយើងភាគច្រើនដែលមានរោគសញ្ញានៃការបង្ករោគផ្លូវដង្ហើមខាងលើ អាចមានអាការៈតឹងច្រមុះ ប៉ុន្តែអាការៈនេះក៏អាចបណ្ដាលមកពីអាលែកហ្ស៊ី និងគ្រុនផ្ដាសាយ ក៏ដូចជាការបង្ករោគប្រហោងឆ្អឹង ដូចគ្នា ហើយដោយសារបញ្ហាសុខភាពទាំងនេះសុទ្ធតែមានរោគសញ្ញាតែមួយ យើងមិនអាចធ្វើរោគវិនិច្ឆ័យដោយផ្អែកលើអាការៈតឹងច្រមុះតែមួយមុខឡើយ។ ប្រសិនបើយើងតឹងច្រមុះ យើងអាចប្រឈមនឹងអាការៈមួយទៀតគឺហៀរសំបោរ ដែលជារោគសញ្ញានៃការបង្ករោគផ្លូវដង្ហើមខាងលើ។ អាលែកហ្ស៊ី និងវីរុសគ្រុនផ្ដាសាយធំ ក៏អាចបង្កជាអាការៈហៀរសំបោរដែរ។ ដូចនេះ យើងគប្បីកំណត់រោគសញ្ញានេះថាជាការបង្ករោគផ្លូវដង្ហើមខាងលើ ក្នុងករណីដែលយើងមានរោគសញ្ញាដទៃទៀតអមជាមួយ។ នៅពេលដែលយើងមានអាការៈរមាស់ភ្នែក និងហៀរសំបោរ វាអាចជាអាលែកហ្ស៊ីប៉ុណ្ណោះ។ ដែលកើតឡើងជារឿយៗនៅពេលដែលយើងមានជំងឺផ្ដាសាយ និងគ្រុនផ្ដាសាយធំបណ្ដាលមកពីទឹកសំបោរធ្លាក់នៅពីក្រោយច្រមុះរបស់យើង ។ ជាមួយគ្នានេះដែរ អាការៈឈឺបំពង់កអាចបណ្ដាលមកពីការបង្ករោគនៅបំពង់ក ដែលជាប្រភេទនៃការបង្ករោគផ្លូវដង្ហើមខាងលើផ្សេងទៀត។៤. គ្រុនក្ដៅ ភាពខុសគ្នារវាងជំងឺផ្ដាសាយធម្មតា និងគ្រុនផ្ដាសាយធំ គឺជំងឺគ្រុនផ្ដាសាយធំអាចបង្កឲ្យមានអាការៈគ្រុនក្ដៅ។ ដូច្នេះ ប្រសិនបើយើងមានអាការៈដូចជាតឹងច្រមុះ ហៀរសំបោរ ឈឺបំពង់ករ និងគ្រុនក្ដៅ វាអាចបញ្ជាក់ថាយើងកំពុងតែមានជំងឺគ្រុនផ្ដាសាយធំ។ ទឹកសំបោរធ្លាក់នៅពីក្រោយច្រមុះនៅពេលដែលយើងមានជំងឺផ្ដាសាយធម្មតា អាចបណ្ដាលឲ្យមានការក្អកតិចតួច ហើយវាជាសញ្ញានៃការបង្ករោគផ្លូវដង្ហើមខាងលើ។ ប៉ុន្តែ វីរុសផ្ដាសាយមិនឆ្លងដល់សួតឡើយ ហេតុដូច្នេះហើយ ប្រសិនបើគ្នាយើងក្អក និងមានអាការៈតឹងទ្រូងព្រមទាំង វាអាចជាសញ្ញានៃជំងឺធ្ងន់ធ្ងរ ដូចជាជំងឺរលាកទងសួត និងជំងឺរលាកសួត ដែលប៉ះពាល់ដល់ផ្លូវដង្ហើមខាងក្រោម។ ជំងឺផ្ដាសាយទូទៅមិនបង្កឲ្យមានការឈឺចាប់រាងកាយឡើយ លើកលែងតែជំងឺគ្រុនផ្ដាសាយធំ។ ខណៈពេលដែលគ្រុនផ្ដាសាយធំអាចរាលដាលដល់ផ្លូវដង្ហើមខាងលើ វានាំឲ្យយើងមានរោគសញ្ញាពាសពេញរាងកាយដូចជាគ្រុនក្ដៅ គ្រុនរងា អស់កម្លាំង និងឈឺសាច់ដុំ។ល។ ជួនកាល គ្រុនផ្ដាសាយធំក៏អាចចូលទៅក្នុងសួត និងបង្កជាការស្ទះទ្រូងតិចតួច និងក្អកផងដែរ៕	2021-09-14T15:05:00+07:00	kampucheathmey.com	https://www.kampucheathmey.com/health/198478
bddf20bb-e680-4feb-b746-f696c3361486	កូវីដនៅតែបន្តឆ្លងកើនឡើង ! ថ្ងៃនេះ រកឃើញ៦០០ក្រាស់ហើយ	រាជធានីភ្នំពេញ ៖ នៅព្រឹកថ្ងៃទី១៤ ខែកញ្ញា ឆ្នាំ២០២១ នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ ថ្មីចំនួន ៦៥៧នាក់។ អ្នកជំងឺចំនួន ៥៧៨នាក់ជាសះស្បើយ និងអ្នកស្លាប់ថ្មីចំនួន ៩នាក់។ បើគិតត្រឹមថ្ងៃទី១៤ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន១០០ ៧៩០នាក់។ អ្នកជាសះស្បើយសរុបចំនួន ៩៤ ៩០៤នាក់ និងអ្នកស្លាប់សរុបចំនួន២ ០៥៨នាក់។ ដោយឡែក កាលពីថ្ងៃទី១៣ ខែកញ្ញា ឆ្នាំ២០២១ ក្រសួងសុខាភិបាល បានចេញសេចក្តីប្រកាស រកឃើញអ្នកឆ្លងកូវីដ ថ្មីចំនួន ៦២៩នាក់។ អ្នកជំងឺចំនួន៤២២នាក់ជាសះស្បើយ និងអ្នកស្លាប់ថ្មីចំនួន៩នាក់៕	2021-09-14T14:47:04+07:00	kbnnews.com	https://kbn.news/archives/237725
5f47a5d3-eb8f-42cd-8a99-035a48a99bf8	សមាគមចលនា យុវជនកម្ពុជា (ក្រុម១៥៧) សាខាខេត្តកំពង់ឆ្នាំង នាំយកសម្ភារមួយចំនួន ប្រគល់ជូន មណ្ឌលសុខភាព ឈូកស ដើម្បីបង្ការជំងឺកូវីដ-១៩	ក្រុមការងារទាំងអស់ នៃសមាគមចលនាយុវជនកម្ពុជា (ក្រុម១៥៧) ស្រុកកំពង់ត្រឡាច រួមមានលោកស្រី រ៉ូន ម៉ារី អនុប្រធាន, លោក នាង ស្រៀន អនុប្រធាន, លោក សូត្រ សុវណ្ណារិទ្ធិ អនុប្រធាន, និងលោក នី សូឌីណា សមាជិក បានលះបង់ទាំងកម្លាំងកាយចិត្ត នាំយកអំណោយ ជាសម្ភារទៅប្រគល់ជូន មណ្ឌលសុខភាព ឈូកស នាឱកាសនេះរួមមាន ៖-ទឹកសុទ្ធ ចំនួន ៤០យួរ -ភេសជ្ជៈ កូកាកូឡា ចំនួន ០២កេស -ម៉ាស់ ចំនួន ០៥ប្រអប់ ស្មេី២៥០ម៉ាស់ -និងសាប៊ូលាងដៃ ចំនួន ០៦លីត្រ ។ នៅក្នុងឱកាសនោះដែរ លោក ស្រ៊ុន ជីម ក៏បានមានមតិសំណេះសំណាល និងធ្វើការផ្ដាំផ្ញើ ត្រូវតែចូលរួមអនុវត្ត ឱ្យបានម៉ឹងម៉ាត់នូវវិធានការណែនាំ របស់ប្រមុខរាជរដ្ឋាភិបាលកម្ពុជា និងក្រសួងសុខាភិបាល គឺ ៣កុំ ៣ការពារ ដូច្នេះត្រូវចូលរួមការពារទាំងអស់គ្នា៕	2021-09-14T14:27:00+07:00	dap-news.com	https://dap-news.com/national/2021/09/14/184128/
b608d9d7-8dd9-4e80-a514-482eadfc8548	ក្រសួងសុខាភិបាលអំពាវនាវឲ្យប្រុងប្រយ័ត្នខ្ពស់ពីការឆ្លងជំងឺកូវីដ១៩ នៅគ្រាសាលារៀននឹងចាប់ផ្តើមដំណើរការឡើងវិញ	អ្នកនាំពាក្យក្រសួងសុខាភិបាលបានអំពាវនាវឲ្យប្រជាពលរដ្ឋមានការប្រុងប្រយ័ត្នខ្ពស់ចំពោះការឆ្លងជំងឺកូវីដ១៩ នៅពេលសាលារៀនក្នុងរាជធានីភ្នំពេញ នឹងចាប់ផ្តើមបើកដំណើរការឡើងវិញ នាថ្ងៃទី១៥ ខែកញ្ញា។ នេះជាការលើកឡើងរបស់អ្នកស្រី ឱ វណ្ណឌីន រដ្ឋលេខាធិការក្រសួងសុខាភិបាល នៅក្នុងបទសម្ភាសន៍មួយជាមួយសារព័ត៌មាន Freshnews ដែលស្និទ្ធនឹងរដ្ឋាភិបាល កាលពីថ្ងៃទី១៣ ខែកញ្ញា ឆ្នាំ២០២១។ អ្នកស្រីបានថ្លែងថាមានការរកឃើញវីរុសកូវីដ១៩បំប្លែងថ្មីមួយទៀត ហៅថា «MU» ដែលកំពុងឆ្លងរាតត្បាតនៅបណ្តាប្រទេសជាង៣០នៅលើពិភពលោក ហើយករណីឆ្លងជំងឺកូវីដ១៩នៅក្នុងប្រទេសកម្ពុជា មានកំណើនឡើងវិញ ក្នុងរយៈពេលប៉ុន្មានថ្ងៃចុងក្រោយនេះ។ ក្នុងបទសម្ភាសន៍នៃពិធីបិទយុទ្ធនាការចាក់វ៉ាក់សាំងកូវីដ១៩ជុំទី១នៅខេត្តស្វាយរៀង កាលពីថ្ងៃទី១៣ ខែកញ្ញា អ្នកស្រី ឱ វណ្ឌឌីន បានប្រាប់សារព័ត៌មាន Freshnews ថា៖ «សម្រាប់វីរុស MU នេះ ខ្ញុំអត់ទាន់ទទួលបានព័ត៌មានស្តីពីវត្តមានរបស់ MU នេះនៅឡើយទេ។ ប៉ុន្តែអ្វីដែលជាការសម្គាល់របស់យើងគឺបណ្តាប្រទេស៣០-៤០ ប្រទេសហើយនៅលើសាកលលោកមានការឆ្លងនូវវីរុសប្រភេទ MU នេះ។ អញ្ចឹងមិនខុសអីពី Alpha មិនខុសអីពី Delta ទេ។ ប្រសិនបើបងប្អូនប្រជាពលរដ្ឋមិនបន្តអនុវត្តនូវការការពារ ទប់ស្កាត់នូវការចម្លងនូវវីរុសកូវីដ១៩នោះទេ ខ្ញុំគិតថាវីរុសប្រភេទ MU នេះប្រហែលជាហ្នឹងអាច[ឆ្លងរាតត្បាត]»។ កាលពីថ្ងៃចន្ទ ក្រសួងសុខាភិបាលក៏បានចេញសេចក្តីប្រកាសមួយ ដោយអំពាវនាវឲ្យពលរដ្ឋមានការប្រុងប្រយ័ត្នពីការឆ្លងជំងឺកូវីដ១៩ និងមិនត្រូវពឹងផ្អែកទាំងស្រុងលើការចាក់វ៉ាក់សាំងរួចហើយ។ ការអំពាវនាវនេះ ធ្វើឡើង បន្ទាប់ពីមានការកើនឡើងករណីឆ្លងជំងឺកូវីដ១៩ សាជាថ្មីនៅតាមបណ្តាខេត្តមួយចំនួនផងដែរ។ ក្រសួងសុខាភិបាលនៅថ្ងៃអង្គារនេះ បានប្រកាសរកឃើញអ្នកឆ្លងជំងឺកូវីដ១៩ថ្មីក្នុងប្រទេស ដែលមិនមែនជាការនាំចូលប្រមាណ៥០០នាក់ ដែលនាំឲ្យករណីឆ្លងសរុបបានកើនឡើងដល់ជាងមួយម៉ឺននាក់។ ចំណែកករណីស្លាប់ថ្មីមានចំនួន៩នាក់ ដែលនាំឲ្យករណីស្លាប់សរុបបានកើនឡើងដល់២.០៥៨នាក់។ កំណើនឡើងវិញនេះ កើតឡើងស្របពេលដែលកម្ពុជាកំពុងរៀបចំបើកសាលារៀនឡើងវិញនៅរាជធានីភ្នំពេញ ចាប់ពីថ្ងៃទី១៥ ខែកញ្ញា ហើយរដ្ឋបាលខេត្តមួយចំនួនក៏ប្រកាសបើកសាលារៀនជាបន្តបន្ទាប់។ អ្នកស្រី អ៊ុក ឆាយាវី ប្រធានសមាគមគ្រូបង្រៀនកម្ពុជា បានប្រាប់វីអូអេនៅថ្ងៃអង្គារនេះថាអ្នកស្រីមានការព្រួយបារម្ភជុំវិញការឆ្លងជំងឺកូវីដ១៩ នៅពេលដែលមានការបើកសាលារៀនឡើងវិញ។ អ្នកស្រីនិយាយថា៖ «ចំពោះខ្ញុំ ប្រសិនបើកូវីដ១៩ មិនទាន់ផុតរលត់ គឺនៅតែមានបញ្ហាប្រឈមនៅក្នុងការបើកសាលា។ វាអាចទៅជាធ្ងន់ជាងបរិបទចាស់ផង។ នេះជាការមួយដែលយើងព្រួយបារម្ភ»។ អ្នកស្រីស្នើឲ្យពិចារណាពន្យារការបើកដំណើរការសាលារៀននៅពេលនេះ ដោយរង់ចាំការធានាបញ្ជាក់ពីក្រសួងសុខាភិបាលថាមានលទ្ធភាពអាចគ្រប់គ្រងការឆ្លងជំងឺកូវីដ១៩ នៅតាមសាលារៀនបាន។ កាលពីដើមខែកញ្ញា ក្រសួងអប់រំ យុវជន និងកីឡា បានកំណត់ឲ្យសាលារៀនគ្រប់កម្រិតនៅតាមបណ្តាខេត្ត ដែលគ្មានហានិភ័យ ឬមានកម្រិតឆ្លងជំងឺកូវីដ១៩ទាប បើកដំណើរការឡើងវិញ ដោយតម្រូវឲ្យមានការប្រកាន់ខ្ជាប់នូវវិធានការសុខាភិបាលតឹងរ៉ឹង រួមមានការកំណត់ចំនួនសិស្សតាមថ្នាក់រៀនជាដើម។ លោក យង់ គិមអេង ប្រធានមជ្ឈមណ្ឌលប្រជាពលរដ្ឋដើម្បីអភិវឌ្ឍន៍និងសន្តិភាព បានចោទសួរពាក់ព័ន្ធនឹងសុវត្ថិភាពពីការឆ្លងជំងឺកូវីដ១៩ សម្រាប់សិស្ស នៅពេលមានការបើកសាលារៀនឡើងវិញ។ លោកឲ្យដឹងថាលោកមិនគាំទ្រការបើកសាលារៀនឡើងវិញនោះទេ ប្រសិនបើមិនមានការវាយតម្លៃ និងអនុវត្តវិធានការផ្សេងៗពេញលេញ អំឡុងពេលមានការបន្តរាតត្បាតជំងឺកូវីដ១៩។ លោកថ្លែងថា៖ «ហើយបើសិនជាការធ្វើការវាយតម្លៃប៉ាន់ស្មានអំពីការឆ្លងរាលដាល និងការគ្រប់គ្រងហានិភ័យនេះ មិនបានច្បាស់លាស់ទេបាទ។ ការបើកសាលាឡើងវិញគឺជាការប្រថុយប្រថានមួយយ៉ាងខ្ពស់»។ លោក យង់ គិមអេង ក៏បានជំរុញឲ្យមានការសិក្សាបន្ថែមពីប្រសិទ្ធភាពវ៉ាក់សាំងបង្ការជំងឺកូវីដ១៩ សម្រាប់ដូសទី១ និងទី២ ក៏ដូចជាដូសទី៣ ដែលជាដូសជំរុញផងដែរ ទៅលើការការពារប្រឆាំងនឹងជំងឺកូវីដ១៩ចំពោះកុមារ និងមនុស្សពេញវ័យនៅកម្ពុជាផងដែរ ស្របពេលមានវីរុសកូវីដ១៩ ប្រភេទបំប្លែងថ្មីជាបន្តបន្ទាប់។ លោក អ៊ូច វុទ្ធី ប្រធានសមាគមគ្រូពេទ្យគុណធម៌កម្ពុជា លើកឡើងពីតម្រូវការឲ្យមានការពិនិត្យដិតដល់ពីសំណាក់ក្រសួងសុខាភិបាលចំពោះសិស្ស នៅពេលមានការបើកសាលារៀនឡើងវិញ ពាក់ព័ន្ធនឹងការចាក់វ៉ាក់សាំង សុខភាពរបស់សិស្ស និងការប្រាស្រ័យទាក់ទងគ្នាតាមសាលារៀន ដែលអាចបណ្តាលឲ្យមានការឆ្លងជំងឺកូវីដ១៩។ លោកបានថ្លែងថា៖ «បើសិនជាក្រសួងសុខាភិបាលគាត់ចែកមន្រ្តីសុខាភិបាលដែលមានឆន្ទៈល្អៗ ចុះជួយមើលកុមារ ញែកទាំងបីហ្នឹងច្បាស់លាស់ គឺថាយើងនឹងឈ្នះកូវីដបាទ»។ វីអូអេមិនទាន់អាចសុំការឆ្លើយតបពីលោក រស់ សុវាចា អ្នកនាំពាក្យក្រសួងអប់រំបាននៅឡើយទេ។ គិតត្រឹមថ្ងៃទី១៣ ខែកញ្ញា កម្ពុជាបានចាក់វ៉ាក់សាំងបង្ការជំងឺកូវីដ១៩ យ៉ាងតិចមួយដូសជូនពលរដ្ឋបានប្រមាណ១១,៥លាននាក់ ក្នុងនោះកុមារអាយុចន្លោះ១២ទៅ១៨ឆ្នាំបានជាង១,៧លាននាក់។ នេះបើតាមរបាយការណ៍របស់ក្រសួងសុខាភិបាល៕	2021-09-14T07:00:00+07:00	khmer.voanews.com	https://khmer.voanews.com/a/health-ministry-calls-on-highly-cautious-against-covid19-transmission-as-schools-to-begin-reopening/6225830.html
d33153c4-e0e5-4820-9b38-163ffadd5971	អង់គ្លេសចាក់វ៉ាក់សាំងកូវីដ១៩ដល់ក្មេងអាយុពី១២ទៅ១៥ឆ្នាំ	លោកសាស្ត្រាចារ្យ Chris Whitty ប្រធានផ្នែកវេជ្ជសាស្ត្ររបស់ចក្រភពអង់គ្លេសបានផ្តល់អនុសាសន៍កាលពីថ្ងៃច័ន្ទថា ក្មេងអាយុចន្លោះពី១២ឆ្នាំទៅ១៥ឆ្នាំត្រូវចាក់វ៉ាក់សាំងជំងឺកូវីដ១៩ដោយលោកនិយាយថា អត្ថប្រយោជន៍គឺបន្ថយការរំខានដល់ការសិក្សារបស់ពួកគេ។ កាលពីជាងមួយសប្តាហ៍មុនគណៈកម្មការចម្រុះស្តីពីវ៉ាក់សាំងនិងថ្នាំបង្ការរោគរបស់ចក្រភពអង់គ្លេសបានចេញសេចក្តីថ្លែងការណ៍មួយថា«កម្រិតនៃផលប្រយោជន៍»ចាក់វ៉ាក់សាំងឱ្យកុមារអាយុចន្លោះពី១២ឆ្នាំទៅ១៥ឆ្នាំគឺមានតិចតួចពេកហេតុនេះហើយបានជាពួកគេមិនអាចផ្តល់អនុសាសន៍ឱ្យរដ្ឋាភិបាលចាក់វ៉ាក់សាំងឱ្យកុមារអាយុចន្លោះពី១២ឆ្នាំទៅ១៥ឆ្នាំ។ ប៉ុន្តែនៅថ្ងៃច័ន្ទលោក Chris Whitty រួមជាមួយសមភាគីមកពីប្រទេសស្កុតលែន វេល និងអៀរឡង់ខាងជើងបានប្រាប់អ្នកយកព័ត៌មានថា ពួកគេកំពុងផ្តល់អនុសាសន៍ដល់រដ្ឋមន្រ្តីសុខាភិបាលប្រទេសរៀងៗខ្លួនថាក្មេងអាយុចន្លោះពី១២ឆ្នាំទៅ១៥ឆ្នាំត្រូវចាក់វ៉ាក់សាំង Pfizer-BioNTech មួយដូស។ ពួកគេមិនទាន់សម្រេចចិត្តថា តើត្រូវចាក់វ៉ាក់សាំងដូសទី២ដល់សិស្សឬយ៉ាងណាទេ។ លោក Whitty បាននិយាយសង្កត់ធ្ងន់ថា ការចាក់វ៉ាក់សាំងគួរតែជា«ជម្រើស» មិនមែនតម្រេូវការទេដោយលោកបន្ថែមថា«យើងមិនគិតថា នេះជាថ្នាំព្យាបាលរោគទេ។ នេះមិនមែនជាវត្ថុទិព្វទេ ... ប៉ុន្តែយើងគិតថា សំខាន់និងមានផលប្រយោជន៍ជាសក្តានុពលដើម្បីជួយកាត់បន្ថយផលប៉ះពាល់សុខភាពសាធារណៈតាមរយៈការរំខានដល់ការសិក្សា»។ លោក Whitty បាននិយាយថា ប្រធានផ្នែកវេជ្ជសាស្ត្របានចែករំលែកអនុសាសន៍របស់ជាមួយរដ្ឋមន្រ្តីរបស់ពួកគេ ហើយឥឡូវនេះវាអាស្រ័យលើរដ្ឋមន្រ្តីក្នុងការសម្រេចថា តើត្រូវឆ្លើយតបយ៉ាងដូចម្តេច។ សហរដ្ឋអាមេរិកប្រទេសអ៊ីស្រាអែលនិងបណ្តាប្រទេសអឺរ៉ុបមួយចំនួនបានចាក់វ៉ាក់សាំងដល់កុមារ ហើយរដ្ឋាភិបាលអង់គ្លេសគួរធ្វើដូចគ្នា។ ប្រទេសអង់គ្លេសមានមនុស្សស្លាប់ជាង១៣៤.០០០នាក់ដោយសារជំងឺកូវីដ១៩ ហើយការចាក់ថ្នាំបង្ការមានសភាពយឺតយ៉ាវគឺ៨១% អ្នកដែលមានអាយុលើសពី១៦ឆ្នាំបានចាក់វ៉ាក់សាំងពីរដូស៕	2021-09-14T07:00:00+07:00	khmer.voanews.com	https://khmer.voanews.com/a/britain-to-offer-covid19-vaccines-to-12-to-15-year-olds/6225788.html
1ca5c5d1-03f0-4a82-81e7-8ae07d3f03c0	អ្នកវិទ្យាសាស្រ្តនិយាយថា ការចាក់វ៉ាក់សាំងកូវីដ១៩ដូសជំរុញ មិនចាំបាច់ទេ	អ្នកជំនាញវ៉ាក់សាំងអន្តរជាតិមួយក្រុម បានចេញមុខប្រឆាំងនឹងការចាក់វ៉ាក់សាំងដូសជំរុញបង្ការជំងឺកូវីដ១៩ដល់ពលរដ្ឋទូទៅដោយថា ជាទស្សនមួយដែលប្រឆាំងទៅនឹងកិច្ចប្រឹងប្រែងដែលកំពុងកើនឡើងនៅក្នុងសហរដ្ឋអាមេរិក និងប្រទេសដទៃទៀតក្នុងការប្រយុទ្ធប្រឆាំងនឹងករណីផ្ទុះឡើងថ្មីៗនៃជំងឺកូវីដ១៩។ នៅក្នុងអត្ថបទមួយដែលត្រូវបានចេញផ្សាយកាលពីថ្ងៃចន្ទនៅក្នុងទស្សនាវដ្តីវេជ្ជសាស្ត្រ The Lancet medical journal ក្រុមអ្នកជំនាញទាំងនេះលើកឡើងថា ការសិក្សានាពេលថ្មីៗនេះ បានបង្ហាញថា វ៉ាក់សាំងប្រឆាំងជំងឺកូវីដ១៩ដែលកំពុងប្រើប្រាស់នៅជុំវិញពិភពលោកនៅពេលនេះ នឹងបន្តការការពារយ៉ាងខ្លាំងប្រឆាំងនឹងវីរុសជំងឺកូវីដ១៩ បើទោះបីជាមានវីរុសបំប្លែងខ្លួនថ្មីប្រភេទដែលតា ដែលមានការឆ្លងយ៉ាងឆាប់រហ័សយ៉ាងណាក្តី ជាពិសេសវ៉ាក់សាំងនេះ បានប្រឆាំងទៅនឹងការឈឺធ្ងន់ធ្ងរ និងការចូលសម្រាកក្នុងមន្ទីរពេទ្យផងដែរ។ និន្នាការនៃការផ្តល់វ៉ាក់សាំងដូសជម្រុញប្រឆាំងនឹងជំងឺកូវីដ១៩ ត្រូវបានធ្វើឡើង បន្ទាប់ពីមានការសិក្សានៅក្នុងប្រទេសអ៊ីស្រាអែល បានបង្ហាញថា ប្រសិទ្ធិភាពនៃវ៉ាក់សាំង Pfizer ដែលចាក់ចំនួន២ដូសនោះ បានធ្លាក់ចុះខ្លាំងក្នុងចំណោមមនុស្សចាស់ដែលបានចាក់វ៉ាក់សាំងនេះកាលពីដើមឆ្នាំ ២០២១នេះ។ ទិន្នន័យនេះ បានធ្វើឲ្យប្រទេសអ៊ីស្រាអែល ចាប់ផ្តើមចាក់វ៉ាក់សាំងដូសជំរុញដល់ពលរដ្ឋរបស់ខ្លួន ដែលមានអាយុចាប់ពី ៥០ឆ្នាំឡើងទៅ។ អ្នកសរសេរអត្ថបទវេជ្ជសាស្ត្រដែលត្រូវបានផ្សព្វផ្សាយនោះលើកឡើងថា ការធ្វើទំនើបកម្មវ៉ាក់សាំងដើម្បីប្រឆាំងនឹងវីរុសបំប្លែងខ្លួនថ្មី គឺជាវិធីដ៏ប្រសើរមួយ ជាជាងការចាក់វ៉ាក់សាំងដូសបន្ថែមទៅលើវ៉ាក់សាំងដើមដែលបានចាក់រួចហើយនោះ។ ទីភ្នាក់ងារស្បៀងអាហារនិងឱសថអាមេរិក ជិតឈានទៅដល់ការសម្រេចចិត្តមួយដែលថា តើគួផ្តល់អនុសាសន៍ឲ្យមានការចាក់វ៉ាក់សាំងជំងឺកូវីដ១៩ដល់កុមារអាយុក្រោម១២ឆ្នាំ និងការចាក់វ៉ាក់សាំងដូសជំរុញដល់ពលរដ្ឋអាមេរិកពេញវ័យដែរ ឬយ៉ាងណានោះ។ ទាំងទីភ្នាក់ងារស្បៀងអាហារនិងឱសថអាមេរិក និងមជ្ឈមណ្ឌលត្រួតពិនិត្យនិងការពារជំងឺអាមេរិក បានផ្តល់អនុសាសន៍កាលពីខែមុនឲ្យមានការចាក់វ៉ាក់សាំងដូសទី៣នៃវ៉ាក់សាំង Pfizer និង Moderna ដល់មនុស្សមួយចំនួនដែលមានប្រព័ន្ធស៊ាំក្នុងខ្លួនខ្សោយ។ ដោយឡែក នាយករដ្ឋមន្ត្រីប្រទេសអង់គ្លេស លោក Boris Johnson មានគម្រោងនឹងប្រកាសនៅថ្ងៃពុធនេះថា រដ្ឋាភិបាលអង់គ្លេស នឹងផ្តល់វ៉ាក់សាំងកូវីដ១៩ដូសជំរុញដល់ពលរដ្ឋអង់គ្លេសដែលមានអាយុចាប់ពី៥០ឆ្នាំឡើងទៅឲ្យបានមុនពេលរដូវត្រជាក់ចូលមកដល់ក្នុងពេលខាងមុខនេះ។ នៅក្នុងប្រទេសរុស្សីឯណោះវិញ សេចក្តីថ្លែងការណ៍មួយរបស់វិមានក្រឹមឡាំង បានឲ្យដឹងថា ប្រធានាធិបតីរុស្សីលោក Vladimir Putin កំពុងស្ថិតនៅដាច់ពីគេ បន្ទាប់ពីបុគ្គលិកមួយចំនួនរបស់លោក ត្រូវបានរកឃើញថា មានឆ្លងជំងឺកូវីដ១៩៕	2021-09-14T07:00:00+07:00	khmer.voanews.com	https://khmer.voanews.com/a/scientists-say-booster-shots-of-covid-19-vaccines-unnecessary/6226061.html
259bd09d-6981-46f9-b9b4-3d6252cecbd5	រកឃើញកូវីដបំប្លែងខ្លួនថ្មីមួយប្រភេទទៀត «MU» នៅជាង៣០ប្រទេស, មន្ដ្រីជំនាញសុខាភិបាល ព្រមានពីការឆ្លងរីករាលជំងឺកូវីដប្រភេទនេះនៅកម្ពុជា បើសិនពលរដ្ឋអនុវត្តវិធានការការពារមិនបានល្អ (Video inside)	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី១៣ ខែកញ្ញា ឆ្នាំ២០២១នេះ បានបញ្ជាក់ពីការរកឃើញកូវីដ១៩ បំប្លែងខ្លួនថ្មីមួយប្រភេទទៀតហើយ ឈ្មោះ «MU» ដែលកំពុងតែឆ្លងរីករាលនៅប្រទេសជាង៣០នៅលើពិភពលោក។ ប្រភេទបំប្លែងខ្លួនថ្មី «MU» នេះមិនទាន់មានវត្តមាននៅកម្ពុជានៅឡើយទេ។ ក្នុងបទសម្ភាសន៍ជាមួយអ្នកសារព័ត៌មាន ក្នុងពិធីបិទយុទ្ធនាការចាក់វ៉ាក់សាំងកូវីដ១៩ ជុំទី១ ជូនដល់ប្រជាពលរដ្ឋអាយុ១៨ឆ្នាំឡើង នៅខេត្តស្វាយរៀង លោកស្រី ឱ វណ្ណឌីន បានបង្ហាញនូវការព្រួយបារម្ភថា កូវីដ១៩ប្រភេទបំប្លែងខ្លួនថ្មីនេះ នឹងអាចមកដល់ប្រទេសកម្ពុជា នៅពេលណាមួយ ប្រសិនបើប្រជាពលរដ្ឋអនុវត្តវិធានការការពារមិនបានល្អ។ លោកស្រី ឱ វណ្ណឌីន បានលើកជាឧទាហរណ៍ជាក់ស្ដែងថា កន្លងទៅកូវីដ១៩ ប្រភេទបំប្លែងខ្លួន ដែលតា ឬអាល់ហ្វាជាដើមនេះ គឺមានវត្តមានតែនៅបរទេសប៉ុណ្ណោះ ប៉ុន្ដែក្រោយមកក៏មកដល់ប្រទេសកម្ពុជា ហើយកំពុងតែរីករាលដាលនាពេលបច្ចុប្បន្ននេះ។ មន្ដ្រីជំនាញសុខាភិបាលរូបនេះ បានថ្លែងយ៉ាងដូច្នេះថា ។ យ៉ាងណាមិញ លោកស្រី ឱ វណ្ណឌីន មិនទាន់អាចបញ្ជាក់អំពីចរិកលក្ខណៈ ឬភាពកាចសាហាវនៃ វីរុសកូវីដ១៩ ប្រភេទបំប្លែងខ្លួន «MU» នេះនៅឡើយទេ ព្រោះអ្នកវិទ្យាសាស្ដ្រកំពុងសិក្សាស្រាវជ្រាវនៅឡើយ។ សូមជម្រាបថា ប្រទេសកម្ពុជា បានរកឃើញករណីឆ្លងមេរោគកូវីដ១៩ បំប្លែងខ្លួនថ្មី ប្រភេទ Delta ចំនួន ៣៧៣១នាក់ហើយ គិតរហូតដល់ពេលនេះ។ នេះបើតាមសេចក្តីប្រកាសរបស់ក្រសួងសុខាភិបាលចុងក្រោយ នៅថ្ងៃទី១០ ខែកញ្ញា ឆ្នាំ២០២១ ដែលបណ្តាញព័ត៌មាន Fresh News ។ ករណីឆ្លងមេរោគកូវីដ១៩ បំប្លែងថ្មី ប្រភេទ «ឌែលតា» ត្រូវបានរកឃើញនៅរាជធានីខេត្តចំនួន២៤ នៅទូទាំងប្រទេស លើកលែងតែខេត្តកែបមួយប៉ុណ្ណោះ ដោយក្នុងនោះរាជធានីភ្នំពេញមានចំនួនច្រើនជាងគេ រហូតដល់១២៥៦ករណី។ ក្រៅពីនោះមានខេត្តបន្ទាយមានជ័យ ឧត្តរមានជ័យ សៀមរាប បាត់ដំបង ព្រះវិហារ ខេត្តកណ្តាល ត្បូងឃ្មុំ និងខេត្តស្ទឹងត្រែងជាដើម ដែលមានអត្រាឆ្លងខ្ពស់៕	2021-09-14T04:30:00+07:00	freshnewsasia.com	https://m.freshnewsasia.com/index.php/en/localnews/212793-2021-09-13-14-30-02.html
171f6ffc-c622-46d4-8a7a-fcb6ac27a33a	ក្រុមស្ម័គ្រចិត្តកម្ពុជាចិន បន្តនាំយកថវិកា១៦៨៨ដុល្លារ របស់ជនជាតិចិនម្នាក់ ប្រគល់ជូនគ្រួសារសពអ្នកស្លាប់ដោយសារជំងឺកូវីដ១៩ម្នាក់ ខេត្តស្វាយរៀង	បន្ទាប់ពីបានឃើញ ក្រុមស្ម័គ្រចិត្តកម្ពុជាចិនបានបង្ហោះព័ត៌មានក្នុង Wechat ពីការឧបត្ថម្ភថវិកាជូនដល់គ្រួសារជនរងគ្រោះ ដែលស្លាប់ដោយសារជំងឺកូវីដ១៩ម្នាក់ នៅខេត្តស្វាយរៀងនោះ, ជនជាតិចិនម្នាក់ ដោយក្តីអាណិតអាសូរ តាមរយៈក្រុមស្ម័គ្រចិត្តកម្ពុជាចិន បានឧបត្ថម្ភថវិកាចំនួន១៦៨៨ដុល្លារជូនក្រុមគ្រួសារអ្នកស្លាប់នោះ ដើម្បីសម្រាលដល់ទុក្ខលំបាក។ អ្នកស្លាប់ដោយសារជំងឺកូវីដ១៩នេះ មានឈ្មោះ ម៉ៅ សៀងហោ ភេទស្រី អាយុ៦៨ឆ្នាំ រស់នៅជាមួយកូនស្រីឈ្មោះ សេង ចន្ធូ នាភូមិបឹងរ៉ៃជើង ឃុំក្រោលគោ ស្រុកស្វាយជ្រំ ខេត្តស្វាយរៀង បានទទួលមរណភាពកាលពីថ្ងៃទី១១ ខែសីហា ឆ្នាំ២០២១។ ថវិកាចំនួន១៦៨៨ដុល្លារ ត្រូវបានប្រគល់ជូនកូនស្រីឈ្មោះ សេង ចន្ធូ។ អ្នកស្រី សេង ចន្ធូ ត្រូវជាកូនបានរៀបរាប់ថា គ្រួសាររបស់ខ្លួន មានសមាជិក៦នាក់ រួមមានអ្នកស្រី, ស្វាមីអ្នកស្រី, ម្តាយ (ស្លាប់ដោយកូវីដ១៩) និងកូន៣នាក់។ អ្នកស្ត្រីបន្តថា ប្តីរបស់អ្នកស្រីជួយធ្វើសំណង់ឲ្យគេរកគ្រប់ហូបមួយថ្ងៃៗទេ ហើយកូនពៅរបស់អ្នកស្រី អាយុ១ឆ្នាំកន្លះ បានស្លាប់ដោយសារឈ្លក់ម្ទេះចូលបំពង់ខ្យល់ ជូនទៅពេទ្យភ្លាមៗដែរ តែជួយមិនបាន។ មិនយូរប៉ុន្មានម្តាយរបស់អ្នកស្រី ក៏បានធ្លាក់ខ្លួនឈឺ អ្នកស្រីក៏បានខ្ចីលុយគេ ដើម្បីព្យាបាលជំងឺគាត់ ក្រោយមកក៏ដឹងថា ម្តាយវិជ្ជមានកូវីដ១៩ បានមួយថ្ងៃក៏បានទទួលមរណភាព ដោយសារកូវីត១៩ទៀត។ អ្នកស្រី ចន្ធូ បន្តថា ។ តំណាងក្រុមស្ម័គ្រចិត្តកម្ពុជាចិន បានអះអាងថា ការជួយរបស់ជនជាតិចិននេះ ផ្តើមចេញពីសមាគមរបស់ខ្លួន ដែលតែងតែធ្វើនូវសកម្មភាពមនុស្សធម៌ឧបត្ថម្ភថវិកាដល់ក្រុមគ្រួសារ ដែលមានសមាជិកស្លាប់ ដោយសារជំងឺកូវីដ១៩ក្នុងមួយគ្រួសារ១៥០ដុល្លារ។ ដោយរំភើបនូវសកម្មភាព ក៏ដូចជាមានចិត្តអាណិតអាសូរ ដល់ជនរងគ្រោះ ជនជាតិចិនម្នាក់ បានផ្តល់ថវិកាដល់ក្រុមគ្រួសារនោះចំនួន១៦៨៨ដុល្លារ ក្នុងគោលបំណងជួយសម្រាលបន្ទុក និងផ្តល់នូវដើមទុនបន្តិចបន្តួច ដើម្បីបន្តមុខរបរដ៏តូចដល់គ្រួសារដែលកំពុងខ្វះខាត។ សកម្មភាពនេះ បានបង្ហាញនូវសន្តានចិត្តជនជាតិចិន ចំពោះប្រជាពលរដ្ឋកម្ពុជា ហើយក៏ជាការជំរុញចំណងមិត្តភាពរវាងកម្ពុជា-ចិន ពង្រឹងទំនាក់ប្រជាជនទាំងទ្វេផងដែរ៕	2021-09-14T00:36:00+07:00	freshnewsasia.com	https://m.freshnewsasia.com/index.php/en/localnews/212766-2021-09-13-10-36-09.html
cd79673c-9845-4aaf-b793-5b76f39a65d2	ខេត្តបាត់ដំបង ជំរុញមន្ត្រីពាក់ព័ន្ធបន្តរឹតបន្តឹងតាមបន្ទាត់ព្រំដែនកម្ពុជា-ថៃ លើពលករចូលមកមាតុភូមិវិញ តាមច្រកទ្វារអន្តរជាតិ និងច្រករបៀងនានា ដើម្បីទប់ស្កាត់ជំងឺកូវីដ១៩	លោក ងួន រតនៈ អភិបាលខេត្ត និងជាប្រធានគណៈបញ្ជាការរដ្ឋបាលឯកភាពខេត្តបាត់ដំបង បានបានជំរុញឱ្យមន្ត្រីជំនាញពាក់ព័ន្ធ អាជ្ញាធរមូលដ្ឋានក្រុង-ស្រុក បន្តរិតបន្តឹងទប់ស្កាត់ការពារជំងឺឆ្លងកូវីដ១៩ ជាពិសេសការរឹតបន្តឹងនៅតាមបន្ទាត់ព្រំដែនកម្ពុជា-ថៃ លើពលករខ្មែរ ដែលសម្រុកចូលមកកម្ពុជាវិញ តាមច្រកអន្តរជាតិ ឬច្រករបៀងនានា ដោយត្រូវត្រួតពិនិត្យសុខភាពរបស់ពួកគាត់ឱ្យបានត្រឹមត្រូវ ខណៈកន្លងមកមន្រ្តីជំនាញ នានាបានបំពេញភារកិច្ចរបស់ខ្លួន បានយ៉ាងល្អជាដើម។ ការជំរុញបែបនេះរបស់លោកអភិបាលខេត្ត បានធ្វើឡើងនៅក្នុងឱកាសដែលលោកបានដឹកនាំកិច្ចប្រជុំគណៈបញ្ជាការរដ្ឋបាលឯកភាព ខេត្តបាត់ដំបង ប្រចាំខែសីហា នារសៀលថ្ងៃទី១៣ ខែកញ្ញា ឆ្នាំ២០២១ នៅសាលាខេត្ត ដោយមានការចូលរួមពីថ្នាក់អភិបាលរងខេត្ត លោក មេបញ្ជាការ មេបញ្ជាការយោធភូមិភាគទី៥ មេបញ្ជាការប្រតិបត្តិការសឹករងបាត់ដំបង ស្នងការនគរបាលខេត្ត មេបញ្ជាការកងរាជអាវុធហត្ថខេត្ត អភិបាលក្រុង-ស្រុក មន្ទីរជំនាញនានាជុំវិញខេត្តចូលរួមផងដែរ។ លោកអភិបាលខេត្ត បានជំរុញយ៉ាងដូច្នេះថា៖ ។ បន្ថែមពីនេះ លោកអភិបាលខេត្ត បានបញ្ជាក់ថា រយៈពេលកន្លងមកនេះមានពលករដែលត្រូវសមត្ថកិច្ចបានបញ្ជូនមក ដែលត្រូវធ្វើចត្តាឡីស័កដែលមានស្រាប់នៅតាមមណ្ឌលរយៈពេល១៤ថ្ងៃសិន ដោយមានមន្រ្តីជំនាញ ប្រចាំការចុះពិនិត្យសុខភាពជូនពលកររាល់ថ្ងៃ តាមការណែនាំរបស់ក្រសួងសុខាភិបាល ដើម្បីទប់ស្កាត់ការរីករាលដាលជំងឺកូវីដ១៩ ប្រភេទថ្មី Delta ដែលបាននាំចូលពីប្រទេសថៃ តាមច្រកផ្សេងៗ តាមបន្ទាត់ព្រំដែនកម្ពុជា-ថៃ គ្រប់ពេលនិងបន្តធ្វើប្រចាំថ្ងៃដោយម៉ាស៊ីនតេស្តរហ័ស ឬពិនិត្យទៅតាមការជាក់ស្តែង។ ជុំវិញការបើកឱ្យដំណើរការសាលារៀនឡើងវិញ លោកអភិបាលខេត្ត បានបន្តថា ក្នុងការបើកឱ្យដំណើរកាសាលាឡើងវិញឆ្នាំ២០២១នេះ គឺជំហានទី១ ឱ្យសិស្សចូលរៀនវិញក្នុងជំហានដំបូង គឺបើកឱ្យសិស្សតែថ្នាក់ទី៩ និងទី១២ ថ្នាក់វិទ្យាល័យម្យ៉ាងទៀត ជាថ្នាក់កម្រិត ដែលត្រូវប្រលងផង និងថ្នាក់បឋមសិក្សា គឺទីថ្នាក់ទី៦ ដោយយកតែតំបន់មានហានិភ័យទាប ដោយមានការកិច្ចសហការត្រួតពិនិត្យមុនជាមួយមន្រ្តីជំនាញ នៃមន្ទីរសុខាភិបាលខេត្ត ហើយសិស្សទាំងនោះត្រូវបានចាក់វ៉ាក់សាំងរួចហើយផងដែរ ដោយគោរពតាមវិធានណែនាំរបស់ក្រសួងសុខាភិបាល «៣កុំ និង៣ការពារ»។ ផ្សព្វផ្សាយផែនការ ត្រៀមការពិនិត្យបញ្ជីឈ្មោះ និងចុះឈ្មោះបោះឆ្នោត ឆ្នាំ២០២១ ដោយ លោក យឹម សៀន អភិបាលរងខេត្ត។ ដំណើរការនៃការបើកសាលារៀនឡើងវិញដោយប្រធានមន្ទីរអប់រំ យុវជន និងកីឡាខេត្ត។ រាយការណ៍អំពីដំណើរការចាក់វ៉ាក់សាំង នៅតាមបណ្តាក្រុង ស្រុក ដោយអភិបាលក្រុង ស្រុកទាំង១៤ ក្នុងខេត្ត។ មតិចូលរួមសមាជិកសមាជិការ នៃអង្គប្រជុំពីបញ្ហាប្រឈមនានាមួយចំនួនជូនលោកអភិបាលខេត្ត ដើម្បីជួយដោះស្រាយផងដែរ។ សូមបញ្ជាក់ថា ចំពោះសាលាឯកជនពុំទាន់អនុញ្ញាតឱ្យសិស្សចូលរៀនបាននៅឡើយទេ ដោយរងចាំការឆ្លងកូវីដ១៩ មានការថមថយចុះសិន ឬរងចាំទៅតាមការពិនិត្យ និងលទ្ធផលមកល្អប្រសើជាក់ស្តែងសិន៕	2021-09-14T00:25:00+07:00	freshnewsasia.com	https://m.freshnewsasia.com/index.php/en/localnews/212763-2021-09-13-10-25-47.html
09cc569b-67b4-437d-9895-6bfb3178c903	ក្រុមហ៊ុន អិមដាប់បែលយូជី ឧបត្ថម្ភអង្ករ៣៣តោន ដល់រដ្ឋបាលរាជធានីភ្នំពេញ ដើម្បីជួយឧបត្ថម្ភជីវភាពជូនពលរដ្ឋរងគ្រោះ ឬរងផលប៉ះពាល់ធ្ងន់ធ្ងរពីជំងឺកូវីដ១៩	អង្ករចំនួន៣៣តោន ត្រូវបានក្រុមហ៊ុន អិមដាប់បែលយូជី (ខេមបូឌា) ឯ.ក ប្រគល់ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភជីវភាពជូនប្រជាពលរដ្ឋ ដែលទទួលរងគ្រោះ ឬរងផលប៉ះពាល់ធ្ងន់ធ្ងរពីជំងឺកូវីដ១៩ នៅរាជធានីភ្នំពេញ ខណៈដែលជំងឺនេះ បាននិងកំពុងឆ្លងរាលដាលនៅឡើយ មិនថានៅភ្នំពេញ ឬនៅតាមបណ្តាខេត្តនានា។ ពិធីប្រគល់ និងទទួលនេះ បានធ្វើឡើងនាព្រឹកថ្ងៃទី១៣ ខែកញ្ញា ឆ្នាំ២០២១ ក្រោមវត្តមានលោក នួន ផារ័ត្ន អភិបាលរងរាជធានីភ្នំពេញ តំណាងឲ្យលោក ឃួង ស្រេង អភិបាលរាជធានីភ្នំពេញ។ លោក នួន ផារ័ត្ន ក្នុងឱកាសនោះ បានលើកឡើងថា ក្នុងនាមក្រុមប្រឹក្សា គណៈអភិបាលរាជធានីភ្នំពេញ មន្ត្រីរាជការ កងកម្លាំងប្រដាប់អាវុធ និងប្រជាពលរដ្ឋទាំងអស់ នៅរាជធានីភ្នំពេញ សូមថ្លែងអំណរគុណយ៉ាងជ្រាលជ្រៅចំពោះ ក្រុមហ៊ុន អិមដាប់បែល យូជី (ខេមបូឌា) ឯ.ក ដែលបានឧបត្ថម្ភ អង្ករ ចំនួន៣៣តោន ជូនរដ្ឋបាលរាជធានីភ្នំពេញ ដើម្បីជួយឧបត្ថម្ភជីវភាពជូនប្រជាពលរដ្ឋ ដែលទទួលរងគ្រោះ ឬរងផលប៉ះពាល់ធ្ងន់ធ្ងរ ពីមេរោគកូវីដ១៩។ តាមរយៈកាយវិការដ៏ល្អប្រពៃ ប្រកបដោយមនុស្សធម៌ និងគុណធម៌ខាងលើនេះ ពិតជាបានរួមចំណែកយ៉ាង សំខាន់ជាមួយរដ្ឋបាលរាជធានីភ្នំពេញ និងរាជរដ្ឋាភិបាល ស្របតាមការអំពាវនាវរបស់សម្តេចតេជោ ហ៊ុន សែន នាយករដ្ឋមន្ត្រី នៃកម្ពុជា ក្នុងការចាត់វិធានការទប់ស្កាត់ការរីករាលដាលមេរោគកូវីដ១៩ នៅភ្នំពេញ ក៏ដូចជានៅទូទាំងប្រទេសបានទាន់ពេលវេលា។ ទឹកចិត្តសប្បុរសធម៌ដ៏ថ្លៃថ្លាមួយនេះ ស្ដែងឱ្យឃើញអំពីការគិតគូ និងក្ដីអាណិតស្រលាញ់ចំពោះជនរួមជាតិ ដោយឈរលើបុព្វហេតុជាតិ សាមគ្គីជាធ្លុងមួយ ក្នុងស្មារតីជួយគ្នា នៅក្នុងកាលៈទេសៈដែលប្រទេសជាតិបាន និងកំពុង ជួបប្រទះនឹងគ្រោះភ័យ នៃការរាតត្បាតពីមេរោគកូវីដ-១៩។ សមានចិត្តដ៏ប្រពៃនេះ នឹងត្រូវបានចងចាំ ទុកដោយរាជរដ្ឋាភិបាល រដ្ឋបាលរាជធានីភ្នំពេញ និងប្រជាជនកម្ពុជាទាំងអស់៕	2021-09-14T00:01:00+07:00	freshnewsasia.com	https://m.freshnewsasia.com/index.php/en/localnews/212748-2021-09-13-10-01-26.html
257df3d1-0f3f-4b6e-88fb-05d6d314063b	ក្រសួងអប់រំ ណែនាំគ្រឹះស្ថានសិក្សាឲ្យលើកកម្ពស់សុខភាព និងសុវត្ថិភាពសិក្សា ទប់ស្កាត់កូវីដ-១៩	ក្រសួងអប់រំ យុវជន និងកីឡា បានណែនាំដល់គណៈគ្រប់គ្រងគ្រឹះស្ថានសិក្សាសាធារណៈ និងឯកជន ត្រូវពង្រឹងយន្ដការលើកកម្ពស់សុខភាព និងសុវត្ថិភាពសិក្សា ក៏ដូចជា ចូលរួមចំណែកកាត់បន្ថយហានិភ័យ ការបង្ការ ទប់ស្កាត់ និងគ្រប់គ្រងការឆ្លងរាលដាលនៃជំងឺកូវីដ-១៩ ឲ្យកាន់តែមានប្រសិទ្ធភាព។ យោងតាមសេចក្ដីណែនាំរបស់ ក្រសួងអប់រំ នាថ្ងៃទី១៣ ខែកញ្ញា ឆ្នាំ២០២១ បានបញ្ជាក់ថា គណៈគ្រប់គ្រងគ្រឹះស្ថានសិក្សាសាធារណៈ និងឯកជន ត្រូវអនុវត្តដូចជា ៖ បង្កើតគណៈកម្មការសុខភាពសិក្សានៅតាមគ្រឹះស្ថានសិក្សា, វិធានការសុវត្ថិភាព និងអនាម័យ, បរិក្ខាអនាម័យ, ធ្វើតេស្ដរហ័សអង់ទីហ្សែនកូវីដ-១៩, ចាក់ថ្នាំបង្ការ, សុវត្ថិភាពចំណីអាហារ, ថែទាំងសុខភាពផ្លូវចិត្ត៕	2021-09-13T23:05:00+07:00	dap-news.com	https://dap-news.com/national/2021/09/13/184005/
136181de-45c6-44b9-ae29-340a7546b10c	ក្រោយប្រើថ្នាំពន្យារកំណើតបន្ទាន់ មានអាការទាំងនេះ មិនបាច់ភ័យទេ	បើស្រីៗគ្នាយើងមួយចំនួន ច្បាស់ជាធ្លាប់ដឹងពី ថ្នាំពន្យារកំណើតបន្ទាន់ហើយ។ ក្រោយប្រើរួចថ្នាំពន្យារកំណើតបន្ទាន់ អាចចេញរោគសញ្ញានៃផលរំខានមួយចំនួន ប៉ុន្តែគ្នាយើងមិនចាំបាច់ភ័យទេ។ ថ្នាំពន្យារកំណើតបន្ទាន់ ឬថ្នាំ ៧២ម៉ោង សំដៅលើថ្នាំបង្ការកុំឲ្យ ឈ្មោល ជួបជាមួយពងមេជីវិតញី ឬពន្យារកុំឲ្យពងមេជីវិតញីធ្លាក់ចេញពីក្រពេញអូវែ ដោយគ្រាន់តែស្រីៗ នេះអំឡុងពេល ៣ ថ្ងៃនៃការរួមភេទដែលមិនបានការពារ។ មូលហេតុមួយចំនួនដែលគ្នាយើងស្រីៗត្រូវប្រើថ្នាំពន្យារកំណើតបន្ទាន់ដូចជាពេល៖ – ស្រោមអនាម័យដាច់រហែក ឬបែកពេលរួមភេទ – របូតធ្លាក់កងពាក់ក្នុងស្បូន (IUD) – ដាក់បន្ទះ ឬកងដាក់ក្នុងទ្វារមាស យឺតពេក ឬដកចេញលឿនពេក – ភ្លេចលេបថ្នាំពន្យារកំណើត ២-៣ដងជាប់គ្នា – រួមភេទដោយមិនបានការពារ។ ចំពោះស្រីៗគ្នាយើង ដែលបានប្រើថ្នាំពន្យារកំណើតបន្ទាន់នេះ ហើយមានអាការដូចខាងក្រោមនេះ វាជាសញ្ញានៃផលរំខានរបស់ថ្នាំរួមមាន៖ បើយើងសង្កេតតាមរោគសញ្ញាខាងលើ ថ្នាំពន្យារកំណើតបន្ទាន់ មិនបង្កឲ្យមានផលរំខានធ្ងន់ធ្ងរ ឬយូរអង្វែងនោះទេ ព្រោះវាត្រូវបានអនុម័តតាមបែបវេជ្ជសាស្ត្រដាក់ឲ្យប្រើប្រាស់ជាសកល ពីសំណាក់រដ្ឋបាលចំណីអាហារ និងថ្នាំពេទ្យអាមេរិក FDA ដោយអះអាងមានសុវត្ថិភាពសម្រាប់ស្រីៗគ្រប់រូប៕ ចុចអាន៖ ចុចអាន៖	2021-09-13T22:34:00+07:00	kampucheathmey.com	https://www.kampucheathmey.com/health/198257
3e62f09f-70ce-4833-bd49-7ca4e98f1228	សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ផ្ដល់អំណាយជូនពលរដ្ឋងាយរងគ្រោះ និងរងគ្រោះដោយសារជំងឺកូវីដ ចំនួន១០៩គ្រួសារ នៅស្រុកជុំគិរី ខេត្តកំពត	លោក ជាវ តាយ អភិបាលខេត្តកំពត និងជាប្រធានគណៈកម្មាធិការសាខាកាកបាទក្រហមកម្ពុជាខេត្ត នៅថ្ងៃទី១៣ ខែកញ្ញា ឆ្នាំ២០២១នេះ បានដឹកនាំក្រុមការងារចុះសួរសុខទុក្ខ និងនាំយកអំណោយដ៏ថ្លៃថ្លា របស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ចែកជូនដល់ប្រជាពលរដ្ឋងាយរងគ្រោះ និងរងផលប៉ះពាល់ដោយសារជំងឺកូវីដ១៩ ចំនួន១០៩គ្រួសារ មកពីឃុំចំនួន៤ នៅស្រុកជុំគិរី។ ដែលពិធីនេះបានធ្វើឡើងក្នុងបរិវេណសាលាវិទ្យាល័យព្រៃឃ្លៃ ស្រុកជុំគិរី ខេត្តកំពត។ ក្នុងឱកាសនោះ លោក ជាវ តាយ បានពាំនាំការផ្តាំផ្ញើសាកសួរសុខទុក្ខពីសំណាក់សម្ដេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាលសម្តេចទាំងទ្វេ តែងតែគិតគូរពីសុខទុក្ខ របស់ប្រជាពលរដ្ឋ ដែលជួបការលំបាកទីទ័លក្រ មានជំងឺជនងាយរងគ្រោះ ជនរងគ្រោះដោយគ្រោះមហន្តរាយផ្សេងៗ ដោយមិនប្រកាន់រើសអើង វណ្ណៈ ជាតិសាសន៍ ពណ៌សម្បុរ ឬនិន្នាការនយោបាយអ្វីឡើយ ពោលទីណាមានពលរដ្ឋជួបទុក្ខលំបាកខ្វះខាត គឺទីនោះមានកាកបាទក្រហមកម្ពុជា និងអាជ្ញាធរ ជួយដោះស្រាយជាប់ជាប្រចាំគ្រប់ទីកន្លែង។ ជាក់ស្ដែងក្នុងបរិបទក្នុងការឆ្លងរីករាលដាលជំងឺកូវីដ១៩ ដែលធ្វើឱ្យប៉ះពាល់ដល់ជីវភាពគ្រួសារប្រជាពលរដ្ឋក្នុងមូលដ្ឋានមួយចំនួន។ កាកបាទក្រហមកម្ពុជា ក្រោមការដឹកនាំ របស់សម្តេចកិត្តិព្រឹត្តបណ្ឌិត ប៊ុន រ៉ានី ហ៊ុនសែន តែងបានជំរុញសកម្មភាពចុះជួយដោះស្រាយទាំងស្បៀងអាហារ ថវិកា សម្ភារប្រើប្រាស់បានទាន់ពេលវេលាគ្រប់ទីកន្លែងដោយមិនទុកឱ្យប្រជាពលរដ្ឋណាម្នាក់ស្លាប់ដោយការអត់បាយឡើយ។ ទន្ទឹមនេះលោក ជាវ តាយ ក៏បានក្រើនរំលឹក និងលើកទឹកចិត្តដល់ប្រជាពលរដ្ឋឱ្យយកចិត្តទុកដាក់ថែរក្សាអនាម័យសុខភាពឱ្យបានល្អ រស់នៅស្អាត ហូបស្អាត ផឹកស្អាត ពិសេសបន្តរួមគ្នាអនុវត្តនូវវិធានការសុខាភិបាលគឺ «៣កុំ និង៣ការពារ» ឱ្យបានជាប្រចាំ ដើម្បីបង្ការទប់ស្កាត់ការឆ្លងជំងឺកូវីដ១៩ និងត្រូវយកចិត្តទុកដាក់ ពាក់ព័ន្ធការអប់រំ ណែនាំដល់សមាជិកគ្រួសារ និយាយមួយៗ ឱ្យចូលរួមគោរពច្បាប់នានា ឱ្យបានល្អពិសេសច្បាប់ចរាចរណ៍ផ្លូវគោកឱ្យបានគ្រប់គ្នា ដើម្បីការរស់នៅមានភាពសុខសាន្តនៅក្នុងសហគមន៍យើង ត្រូវជំរុញការងារបង្កបង្កើតផលដាំដំណាំចិញ្ចឹមសត្វរួមផ្សំ ដើម្បីជីវភាពគ្រួសាររបស់បងប្អូនឱ្យកាន់តែប្រសើរឡើង។ សូមបញ្ជាក់ដែរថា អំណោយដែលបានផ្តល់ជូនប្រជាពលរដ្ឋទាំង១០៩គ្រួសារ ខាងលើរួមមាន៖ អង្ករ ២៥គីឡូក្រាម, ត្រីខកំប៉ុង ០១យួ, ទឹកត្រី០១យួរ, មី០១កេស និងថវិកា ២ម៉ឺនរៀល។ ក្រៅពីនេះ ជូនថវិកាមួយចំនួនដល់យុវជន អ្នកស្ម័គ្រចិត្តកាកបាទក្រហម ក្រុមគ្រូពេទ្យ និងកងកម្លាំងនគរបាល អាវុធហត្ថ និងប្រជាការពារប្រមាណ ៤២នាក់ផងដែរ៕	2021-09-13T22:21:00+07:00	freshnewsasia.com	https://m.freshnewsasia.com/index.php/en/localnews/212720-2021-09-13-08-21-42.html
21db399e-256b-44ad-a49e-481b622ebcc0	អាជ្ញាធរខេត្តកំពង់ឆ្នាំង បើកយុទ្ធនាការចាក់វ៉ាក់សាំងជំងឺអុតក្តាម និងដំពកស្បែក គោ ក្របី ជូនពលរដ្ឋនៅឃុំព្រៃមូល ស្រុករលាប្អៀរ ក្រោយឆ្លងជាបន្តបន្ទាប់បណ្តាលឲ្យឈឺ និងងាប់	មន្ត្រីការិយាល័យបសុព្យាបាល នៃមន្ទីរកសិកម្មខេត្តកំពង់ឆ្នាំង នៅព្រឹកថ្ងៃទី១៣ ខែកញ្ញាឆ្នាំ ២០២១នេះ បានបើកយុទ្ធនាការចាក់វ៉ាក់សាំងការពារជំងឺសារជំងឺអុតក្តាម និងជំងឺដុំពកស្បែក លើសត្វគោក្របីជូនប្រជាពលរដ្ឋនៅ ក្នុងភូមិត្រពាំងតាសុខ ឃុំព្រៃមូល ស្រុករលាប្អៀរ ខេត្ដកំពង់ឆ្នាំង។ ពិធីបើកយុទ្ធនាការចាក់វ៉ាក់សាំងដល់សត្វគោក្របី ខាងលើនេះដឹកនាំដោយលោកស្រី ប៊ន សុភី អភិបាលរងខេត្តកំពង់ឆ្នាំង ប្រធានកសិកម្ម និងលោក ក្រឹង សំអាត ប្រធានការិយាល័យ បសុព្យាបាលខេត្តកំពង់ឆ្នាំង រួមនឹងមន្ត្រីរាជការនៃមន្ទីរកសិកម្មខេត្ត និងប្រជាពលរដ្ឋចូលរួមជាច្រើននាក់ផងដែរ។ នៅក្នុងពិធីនេះ លោក ងិន ហ៊ុន ប្រធានមន្ទីរកសិកម្មខេត្ត បានរាយការណ៍ឱ្យដឹងថា នៅក្នុងខេត្តកំពង់ឆ្នាំង មានសត្វគោ ក្របី សរុបជាង២០ម៉ឺនក្បាល ក្នុងនោះសត្វគោ ក្របី ដែលមានជំងឺមានចំនួនប្រមាណ៤ពាន់ក្បាល និងបានឈឺងាប់ចំនួន៣៣ក្បាល ព្យាបាលឱ្យជាសះស្បើយមានចំនួនជាង២ពាន់ក្បាល និងកំពុងព្យាបាលមានចំនួនជាង ២ពាន់ក្បាល។ ដោយឡែកនៅក្នុងថ្ងៃនេះ បានចាក់វ៉ាក់សាំងសត្វគោ ក្របី ជូនប្រជាពលរដ្ឋនៅក្នុងភូមិត្រពាំងតាសុខ ចំនួន២០០ក្បាល។ លោកថា ជំងឺដុំពកលើស្បែក គឺជាជំងឺប្រភេទថ្មី ដែលពុំទាន់មានថ្នាំសម្រាប់ព្យាបាលឱ្យបានច្បាស់លាស់នៅឡើយទេ។ ក្នុងការព្យាបាលជំងឺដុំពកលើស្បែក គឺយើងត្រូវដាក់សត្វឈឺឱ្យរស់នៅដោយឡែកដោយត្រូវ យកសាប៊ូម្សៅលាយនឹងទឹកលាងសត្វ ដែលឈឺនោះឱ្យបានស្អាតទើបលាបថ្នាំលើដុំពួកនោះ នេះគឺជាវិធីព្យាបាលសត្វគោ ក្របី ដែលមានជំងឺដុំពក។ បញ្ហាប្រឈម គឺសត្វគោតូច និងសត្វគោដែលផើម ត្រូវយកចិត្តទុកដាក់ថែទាំ និងព្យាបាលឱ្យបានដិតដល់ទើ បឆាប់ជាសះស្បើយ។ ក្នុងឱកាសនោះដែរលោកស្រី ប៊ន សុភី អភិបាលរងខេត្ត បានអំពាវនាវដល់ប្រជាកសិករទាំងអស់ ត្រូវនាំយកសត្វគោ ក្របី មកចាក់វ៉ាក់សាំង ក្នុងយុទ្ធនាការនេះឱ្យបានទាន់ពេលវេលា និងត្រូវយកចិត្តទុកដាក់ព្យាបាលជំងឺសត្វគោ ក្របី តាមការណែនាំរបស់មន្ត្រីជំនាញ ហើយបើមានសត្វគោ ក្របីងាប់ សូមកុំបរិភោគសាច់សត្វដែលឈឺនោះ ដែលអាចនាំឱ្យឆ្លងរាលដាលជំងឺផ្សេងៗទៀតដល់មនុស្ស និងសត្វ នៅក្នុងមូលដ្ឋាន។ បន្ថែមពីនេះទៀត លោកស្រីអភិបាលរងខេត្ត ក៏បានផ្ដាំផ្ញើដល់ប្រជាពលរដ្ឋសូមចូលរួមទាំងអស់គ្នាទប់ស្កាត់ និងការពារជំងឺកូវីដ១៩ ឱ្យបានខ្ជាប់ខ្ជួន គឺអនុវត្តឱ្យបានវិធានការ «៣កុំ និង៣ការពារ»។ ក្នុងពិធីនេះដែរ មន្ត្រីជំនាញក៏បានចែកថ្នាំព្យាបាល និងសម្ភារសម្រាប់ប្រើប្រាស់ព្យាបាលសត្វគោ ក្របី ដល់មន្ត្រីពេទ្យសត្វស្រុក ពេទ្យសត្វឃុំ និងពេទ្យសត្វភូមិផងដែរ។ បន្ទាប់មកមន្ត្រីជំនាញក៏បានចុះបាញ់ថ្នាំសម្លាប់មេរោគ នៅតាមក្រោលគោ ក្របី របស់ប្រជាពលរដ្ឋនៅក្នុងមូលដ្ឋានភូមិត្រពាំងតាសុខនេះផងដែរ៕	2021-09-13T22:13:00+07:00	freshnewsasia.com	https://m.freshnewsasia.com/index.php/en/localnews/212716-2021-09-13-08-13-04.html
5fcaa50f-82ca-4dc7-b100-04cfb6ec95ba	កែទម្លាប់ ៧យ៉ាងនេះ ក្រែងជួយឲ្យស្រកគីឡូ តាមការចង់បាន	អ្នកជំនាញជាច្រើនបានលើកឡើងដូចៗគ្នា ទម្លាប់មួយចំនួន តួយ៉ាងការបង្កើនគុណភាពនៃការគេង ក៏ចូលរួមចំណែកកាត់បន្ថយជាតិកាល់ឡូរីក្នុងខ្លួនដែរ ដូចនេះការយល់ដឹងពី ប្រយោជន៍តូចៗទាំងនោះ នឹងអាចជួយអ្នកបាន៖ អ្នកជំនាញនិយាយថា សីតណ្ហភាពក្នុងបន្ទប់ ឬកន្លែងគេង ដែលត្រជាក់ ជួយជម្រុញ រាងកាយដុតរំលាយជាតិកាល់ឡូរីបាន។ បើអាច គឺសីតុណ្ហភាព១៨អង្សាសេ គឺល្អល្មមសម្រាប់ការបំផ្លាញជាតិធាត់នេះ ហើយអ្នកនឹងមានអារម្មណ៍ថា អ្នកនឹងមានរាងសមសួនជាងមុន នៅពេលអ្នកអាចធ្វើតាមទម្លាប់នេះ។ ទឹកទំពាំងបាយជូរ នឹងជួយអ្នកឲ្យដុតសមាសធាតុកាល់ឡូរីបានយ៉ាងមានប្រសិទ្ធិភាព។ ក្នុងសមាសធាតុទំពាំងបាយជូរ ជួយបំលែងធាតុខ្លាញ់ស ជាគ្រាប់ខ្លាញ់ត្នោតខ្ចី (Beige ខ្លាញ់ល្អ) ដែលវាជាធាតុជួយរាងកាយរក្សាកម្តៅខ្លួន ពេលសីតុណ្ហភាពត្រជាក់។ ញ៉ាំទឹកទំពាំងបាយជូរ មុនពេលចូលគេង គឺនឹងជួយដុតជាតិខ្លាញ់បាន តែត្រូវប្រាកដថា ទឹកទំពាំងបាយជូរនោះគឺធម្មជាតិ ពុំមែនស្ករ។ ទម្លាប់ចូលគេងបែបនេះ អ្នកនឹងរក្សាអ័រម៉ូន ម៉េឡាតូនីន បានល្អ ជម្រុញឲ្យអ័រម៉ូន នេះរក្សាចំណង់ញ៉ាំអាហារអ្នកឲ្យបានល្អ នៅពេលក្រោកពេលព្រឹក ធ្វើឲ្យអ្នកមិនសូវហេវហត់ អស់កម្លាំង។ ពន្លឺខៀវ ឬឈ្មោះវិទ្យាសាស្រ្ត (Blue Light)នៃអេក្រង់ពពួកឧបករណ៍ អេឡិចត្រូនិច ដូចជា SmartPhone និង Tablet នឹងរារាំងដំណើរផលិតអ័រម៉ូនល្អ មេឡាតូនីន សម្រាប់ខ្លួនអ្នក ធ្វើឲ្យអ្នកទម្លាប់ចូលគេងយប់ជ្រៅ ជាហេតុធ្វើឲ្យខ្សោយ និងឆាប់ហេវ នឹងឈានទៅកាន់ភាពធាត់។ អាហារក្រៅពេលសំបូរជាតិប្រូតេអ៊ីន មានដូចជា ទឹកដោះគោជូរ សាច់មាន់ សណ្តែកដី ជាដើម ទាំងនេះជួយឲ្យអ្នកឆាប់ឆ្អែត នឹងអភិវឌ្ឍបង្កើនសាច់ដុំអ្នក ឲ្យមានរាងសមសួនផង ពោលគឺរាងកាយស្អាត។ ពិតណាស់ ទម្លាប់ហាត់ប្រាណ នឹងធ្វើឲ្យអ្នកស្រកគីឡូ។ អ្នកជំនាញបានណែនាំ លំហាត់ប្រាណបែបកីឡា មួយចំនួនដែលសមនឹងរាងកាយត្រូវការដុតបំផ្លាញកាល់ឡូរី នោះគឺ ការហែលទឹក ឬលើកដុំដែកជាដើម។ តែហឹរ ដូចជាពពួក តែខ្ញី តែជីអង្កាម តែធម្មជាតិ សុទ្ធសឹងមានគុណប្រយោជន៍បញ្ចុះជាតិខ្លាញ់។ មិនតែប៉ុណ្ណោះ វាមានសារធាតុល្អ ដែលប្រឆាំងនឹងដំណើរហើមរលាកលើរាងកាយ ជួយសម្រួលការរំលាយអាហារ និងសម្រួលប្រព័ន្ធប្រសាទ៕ ចុចអាន៖ ចុចអាន៖	2021-09-13T21:56:00+07:00	kampucheathmey.com	https://www.kampucheathmey.com/health/198204
4d30d60b-4b59-48cd-ae11-e6db413cebff	ទប់ស្កាត់កូវីដ! គណៈកម្មការទី៧ រដ្ឋសភា ស្នើឲ្យដាក់បដា ពីជំងឺកូវីដ តាមវត្តទូទាំងប្រទេស ក្នុងរដូវកាន់បិណ្ឌ	លោក ហ៊ុន ម៉ានី ប្រធានគណៈកម្មការអប់រំ យុវជន កីឡា ធម្មការ កិច្ចការសាសនា វប្បធម៌ និងទេសចរណ៍ នៃរដ្ឋសភា (គ៧) បានបើកកិច្ចប្រជុំជាមួយ លោក ឈិត សុខុន រដ្ឋមន្រ្តីក្រសួងធម្មការ និងសាសនា តាមរយៈប្រព័ន្ធ Zoom នាព្រឹកថ្ងៃ១៣ កញ្ញា ក្នុងគោលបំណងលើកស្ទួយវិស័យធម្មការ និងសាសនា។ លោក ហ៊ុន ម៉ានី លើកឡើងពីការយកចិត្តទុកដាក់ ជាបន្តបន្ទាប់របស់គណៈកម្មការទី៧ លើការពិនិត្យ តាមដាន ការអនុវត្ត និងកិច្ចខិតខំប្រឹងប្រែងបំពេញការងារ របស់ក្រសួងធម្មការ រួមមានការងាររៀបចំគោលការណ៍ ប្រតិបត្តិនានាសម្រាប់ទប់ស្កាត់ វិបត្តិជំងឺកូវីដ-១៩ ក្នុងឱកាសនៃការឈាន មកដល់នៃរដូវភ្ជុំបិណ្ឌ (សម្រាប់រយៈពេលខ្លី) និងការប្រតិបត្តិសាសនាទូទៅ (សម្រាប់រយៈពេលវែង និងសម្រាប់គ្រប់សាសនា)។ លោក ហ៊ុន ម៉ានី បញ្ជាក់ថា “ក្នុងកាលៈទេសៈនៃការឆ្លង រីករាលដាលនៃជំងឺកូវីដ-១៩នេះ ក្រសួងត្រូវបន្តសហការឲ្យបាន ស្អិតរមួតជាមួយអាជ្ញាធរមូលដ្ឋាន តាមរយៈមន្ទីរជំនាញ ដើម្បីជំរុញអនុវត្តនូវវិធានការនានា ដែលបានដាក់ចេញដោយរាជរដ្ឋាភិបាល និងក្រសួងសុខាភិបាលជាប្រចាំ ដើម្បីទប់ស្កាត់ការឆ្លង រីករាលដាលនៃជំងឺកូវីដ-១៩ នៅតាមវត្តអារាម សារាវ ស្នាក់ការថ្វាយបង្គំ និងកន្លែងប្រតិបត្តិជំនឿសាសនានានា ជាពិសេសក្នុងឱកាស បុណ្យទានផ្សេងៗ មិនត្រឹមតែកម្មវិធីបុណ្យភ្ជុំបិណ្ឌ ឬកឋិនទានខាងមុខនោះទេ ។ លោកថា “ដើម្បីជាការចូលរួមចំណែក ក្នុងការជំរុញការយល់ដឹង និងបង្កើនការប្រុងប្រយ័ត្ន ពីគ្រោះថ្នាក់នៃជំងឺកូវីដ-១៩ ក្នុងពេលបុណ្យទានតាមទំនៀមសាសនា និងជាពិសេសពិធីបុណ្យកាន់បិណ្ឌ និងបុណ្យភ្ជុំបិណ្ឌខាងមុខនេះ គណៈកម្មការទី៧ នឹងផ្តល់ជូនក្រសួងនូវបដា (Banner) ដើម្បីដាក់ចងនៅតាម បណ្តាវត្តអារាមនានាទូទាំង២៥ រាជធានី-ខេត្ត ក្រោមខ្លឹមសារ ចូលរួមអបអរសាទរ ពិធីបុណ្យកាន់បិណ្ឌ និងភ្ជុំបិណ្ឌ ព្រមទាំងជំរុញឲ្យប្រជាពលរដ្ឋ បន្តអនុវត្តវិធានការ ៣ការពារ ៣កុំ”៕	2021-09-13T20:41:00+07:00	dap-news.com	https://dap-news.com/national/2021/09/13/183929/
a29911c1-453c-4e19-9dd7-1fa3447e6933	អាជ្ញាធរក្រុងប៉ោយប៉ែត ចុះបិទ «ផ្សារសមាគម» ក្រោយរកឃើញ អាជីវករជាង១០នាក់ ឆ្លងកូវីដ១៩	អភិបាល ក្រុង អំពាវនាវ សូមមានការ ប្រុងប្រយ័ត្នខ្ពស់ មិនត្រូវធ្វេសប្រហែសឡើយ ត្រូវពាក់ម៉ាស់ លាងដៃជាមួយសាប៊ូ អាល់កុលឲ្យបានញឹកញាប់ និងអនុវត្តឲ្យបាន “៣ការពារ៣កុំ” ដើម្បីជៀសផុតពីការឆ្លង មេរោគកូវីដ-១៩ទាំងអស់គ្នា ។	2021-09-13T19:55:00+07:00	dap-news.com	https://dap-news.com/national/2021/09/13/183912/
38768e92-8d15-4851-8dc7-7295f1a1a5af	ម្ចាស់ក្រុមហ៊ុនជាខ្មែរអ៊ីស្លាម ឧបត្ថម្ភឱសថ និងភេសជ្ជៈខ្ញីខ្មៅបំប៉នសុខភាពដល់សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ក្នុងយុទ្ធនាការប្រឆាំងជំងឺកូវីដ១៩	ក្រុមហ៊ុន Volten International Cambodia បានឧបត្ថម្ភឱសថ VR4 CAPSULE ចំនួន៥០០កំប៉ុង និងភេសជ្ជៈខ្ញីខ្មៅបំប៉នសុខភាព VSERIES ចំនួន១៥៦ប្រអប់ គិតជាទឹកប្រាក់សរុបចំនួន ៦០លានរៀល ដល់សមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ក្នុងយុទ្ធនាការប្រឆាំងជំងឺកូវីដ-១៩ រួមទាំងព្រឹត្តិការណ៍សហគម២០កុម្ភៈ។ ស្ថិតក្នុងឱកាសប្រគល់-ទទួលនៅថ្ងៃទី១២ ខែកញ្ញា ឆ្នាំ២០២១ លោក ស្លៃម៉ាន មហាំម៉ាត់ នាយកប្រតិបត្តិ និងលោកវេជ្ជបណ្ឌិត សុខ រ៉ាផុន ទីប្រឹក្សាវិទ្យាសាស្ត្រ នៃក្រុមហ៊ុន Volten International Cambodia ក៏បានគោរពថ្លែងអំណរគុណយ៉ាងជ្រាលជ្រៅ និងគោរពកោតសរសើរដោយស្មោះចំពោះលោកបណ្ឌិត ហ៊ុន ម៉ាណែត និងលោកស្រីបណ្ឌិត ពេជ ចន្ទមុន្នី ដែលបានខ្នះខ្នែងទាំងយប់ទាំងថ្ងៃដោយមិនគិតពីការនឿយហត់ឡើយ ធ្វើយ៉ាងណាព្យាបាលបងប្អូនអ្នកមានជំងឺកូវីដ១៩ឲ្យឆាប់ជាសះស្បើយទូទាំងប្រទេស។ លោកទាំងទ្វេក៏បានលើកឡើងស្រដៀងគ្នាជុំវិញការបង្ហាញពីទឹកចិត្តខ្មែរជួយខ្មែរ មិនថាកាន់សាសនាណាទេ ពោលគឺជាជនរួមជាតិតែមួយ រួមសុខរួមទុក្ខជាមួយគ្នា ចាប់ដៃគ្នាជួយដោះស្រាយបញ្ហាសុខភាពប្រជាពលរដ្ឋ ហើយក្រុមហ៊ុនដ្បិតមានទឹកចិត្តបន្តិចបន្តួចមែនពិត ប៉ុន្តែនេះជាការបង្ហាញពីក្ដីស្រលាញ់ និងគាំទ្រពេញទំហឹងចំពោះសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) ដែលបានបំពេញកតព្វកិច្ចបានយ៉ាងល្អបំផុតជូនជាតិ ប្រជាពលរដ្ឋគ្រប់ស្រទាប់វណ្ណ: ក្នុងទិសដៅរួមគ្នាព្យាបាលពលរដ្ឋឲ្យឆាប់ជាសះស្បើយពីជំងឺកូវីដ១៩ និងកំចាត់ជំងឺកូវីដនេះចេញឲ្យអស់ពីប្រទេសកម្ពុជាយើង។ ស្ថិតក្នុងពិធីនេះលោក វេជ្ជបណ្ឌិត ថាយ មេងគ្រី តំណាងសមាគមគ្រូពេទ្យស្ម័គ្រចិត្តយុវជនសម្តេចតេជោ (TYDA) បានថ្លែងកោតសរសើរចំពោះទឹកចិត្តដ៏ល្អប្រពៃដែលខាងបងប្អូនអ៊ីស្លាមបានជួយឧបត្ថម្ភ មកដល់សមាគមគ្រូពេទ្យ ស្ម័គ្រចិត្តយុវជនសម្តេចតេជោ (TYDA) ដែលនេះជាទឹកចិត្តដ៏វិសេសវិសាលក្នុងទិសដៅជួយគ្នា ពិសេសនៅគ្រាដែលទាំងអស់គ្នាកំពុងរួមគ្នាប្រឆាំងការឆ្លងជំងឺកូវីដ១៩នេះ។ គួរជម្រាបជូនថា ក្រុមហ៊ុន Volten International Cambodia មានទីតាំងស្ថិតនៅសង្កាត់ភ្នំពេញថ្មី ខណ្ឌសែនសុខ ចំងាយប្រមាណជា ៣០០ម៉ែត្រពីផ្សារទំនើបម៉ាក្រូ ជាក្រុមហ៊ុននាំចូលផ្ដាច់មុខនូវផលិតផលរុក្ខឱសថ និងភេសជ្ជ:ចម្រាញ់ ខ្ញីខ្មៅ បំប៉នសុខភាពក្រោមម៉ាកយីហោVR4, VCAFE, V20 និងVSERIES ជាច្រើនមុខទៀតពីប្រទេសម៉ាឡេស៊ី ដែលសុទ្ធសឹងតែជាផលិតផលដែលកំពុងគាំទ្រយ៉ាងពេញទំហឹងនៅប្រទេសម៉ាឡេស៊ី៕	2021-09-13T19:39:00+07:00	freshnewsasia.com	https://m.freshnewsasia.com/index.php/en/localnews/212664-2021-09-13-05-39-20.html
a265b83c-89a9-42b7-8660-e929734ae3bf	បើមានក្លិនមាត់កុំគិតថាមិនអី អាចប្រាប់ពីជំងឺ សាហាវសម្ងំក្នុងខ្លួន	ក្លិនមាត់ធ្វើឲ្យបាត់បង់ទំនុកចិត្តលើខ្លួនឯង ហើយក៏អាចជាសញ្ញាបង្ហាញពីជំងឺពួនសម្ងំ និងជំងឺដែលកំពុងកើត ដែលត្រូវព្យាបាល កុំឲ្យកាន់តែធ្ងន់។ អង្កេតមើលពីភាពខុសប្លែកគ្នាពីមួយថ្ងៃទៅមួយថ្ងៃ កុំចាំតែពេទ្យថែទាំ ឬព្យាបាល។បើចាប់ផ្ដើមមានក្លិនមាត់ អាចសង្កេតលើចំណុចខាងក្រោម ដើម្បីដឹងពីស្ថានភាពជំងឺក្នុងខ្លួន៖ គ្រុនផ្ដាសាយ និងរលាកប្រហោងឆ្អឹងច្រមុះ ធ្វើឲ្យការដកដង្ហើមខុសប្រក្រតី ហើយបញ្ហានេះធ្វើឲ្យបាក់តេរីក្នុងច្រមុះ ឬក្នុងប្រហោងឆ្អឹងច្រមុះធ្លាក់ចូលក្នុងបំពង់ក ដែលធ្វើឲ្យដង្ហើមក្លិនមិនល្អ។ ស្ងួតមាត់ ឬភាសាបច្ចេកទេសហៅថា Xerostomia ពេលដែលក្រពេញទឹកមាត់ខូច មុខងារលែងដំណើរការ ឬមានបញ្ហាដកដង្ហើមតាមមាត់។ យើងអាចដឹងខ្លួនឯងថាមានបញ្ហាស្ងួតមាត់ ឬអត់ ដោយសម្គាល់ទៅលើបញ្ហាក្លិនមាត់។ ជំងឺគួរឲ្យរំខានមួយនេះ មិនទៅណាឆ្ងាយទេ សូម្បីតែការដកដង្ហើម ក៏អាចប្រាប់ពីការមានជំងឺទឹកនោមផ្អែម។ បើដង្ហើមដកចេញមក ធុំក្លិនផ្អែម មានន័យថា កម្រិតជាតិស្ករក្នុងឈាមគ្រប់គ្រងមិនបានល្អ ឬភាសាបច្ចេកទេសហៅថា Ketoacidosis ជាកន្លែងដែលរាងកាយដុតជាតិខ្លាញ់ជំនួសជាតិស្ករសម្រាប់យកថាមពល។ ក្លិនដង្ហើមរបស់មនុស្សម្នាក់ៗក៏ជាសញ្ញាបញ្ជាក់ថាធាត់លើសទម្ងន់។ សម្រាប់អ្នកមាន BMI ខ្ពស់ និងមានភាគរយជាតិខ្លាញ់ខ្ពស់ ច្រើនតែមានកំហាប់មេតាន និង អ៊ីដ្រូហ្សែន ខ្ពស់ជាងអ្នកដែលមាន BMI ធម្មតា ធ្វើឲ្យមានក្លិនមាត់មិនល្អ។ ផលវិបាកនៃការខូចតម្រងនោម ឬថ្លើម មានរោគសញ្ញាគួរឲ្យកត់សម្គាល់ ហើយមានបញ្ហាក្លិនមាត់មិនល្អ។ បើអ្នកមានជំងឺនេះ ដង្ហើមអាចមានក្លិនដែលងាយស្រួលដឹង ព្រោះដោយសារតែខូចមុខងារតម្រងនោម និងថ្លើមធ្វើឲ្យជាតិពុលក្នុងរាងកាយបញ្ចេញចោលតាមសួត ធ្វើឲ្យមានក្លិនមាត់មិនល្អ។ អ្នកមានមហារីកសួត ងាយស្រួលធ្វើការបែងចែក ដោយវិធីវិភាគទៅលើចលនាដង្ហើម ព្រោះកម្រិតសារធាតុគីមីងាយហួត (volatile compounds) អ្នកជំងឺមហារីកសួត មានភាពខុសពីមនុស្សដទៃ។កម្រិតសារធាតុគីមីងាយហួត ធ្វើឲ្យមានក្លិនដង្ហើមមិនល្អ។ យើងអាចពិនិត្យជាមួយនឹងបច្ចេកវិទ្យាច្រមុះអេឡិចត្រូនិកដែលមានប្រសិទ្ធភាពក្នុងការស្វែងរកជំងឺមហារីកសួត។ មានក្លិនមាត់មិនល្អ បណ្ដាលមកពីពពួកមេរោគផ្សិត candida albicans សម្រាប់អ្នកចោះក្រវិលអណ្ដាត ពាក់ធ្មេញស្និត ឬអ្នកប្រើ retainers សម្រាប់ទប់ធ្មេញក្រោយការពត់ធ្មេញ។ក្លិនមាត់មិនល្អធ្វើឲ្យមនុស្សបាត់បង់ភាពជឿជាក់ បើគ្នាយើងមានបញ្ហាក្លិនមាត់ ឬសង្ស័យរោគសញ្ញាណាមួយក្នុងចំណោមរោគសញ្ញាខាងលើ ត្រូវជួបពេទ្យពិនិត្យ និងព្យាបាល៕	2021-09-13T19:06:00+07:00	kampucheathmey.com	https://www.kampucheathmey.com/health/198061
d50145a1-650b-40d9-bc3c-94d37c276534	អ្នកជំងឺកូវីដ ៩នាក់ទៀតបានស្លាប់ និងឆ្លងថ្មីជាង ៦រយនាក់	អ្នកជំងឺកូវីដ-១៩ ចំនួន ៩នាក់ទៀតបានស្លាប់ ដែលធ្វើឱ្យករណីស្លាប់ដោយសារជំងឺនេះកើនឡើងដល់ ២.០៤៩នាក់ហើយ គិតត្រឹមថ្ងៃទី១៣ ខែកញ្ញា។ ចំពោះករណីឆ្លងថ្មីវិញ មាន ៦២៩នាក់ ក្នុងនោះ ១១៣នាក់ ជាករណីនាំចូលពីក្រៅប្រទេស។ នៅថ្ងៃដដែលនេះ ក្រសួងសុខាភិបាល ក៏បានចេញសេចក្ដីណែនាំស្ដីពីការបង្កើនការប្រុងប្រយ័ត្នបន្ថែមដើម្បីការពារការចម្លងវីរុសកូវីដ-១៩ ជាពិសេសវីរុសដែលបំប្លែងខ្លួនថ្មីៗ។ ក្រសួងសុខាភិបាល លើកឡើងថា ប៉ុន្មានថ្ងៃចុងក្រោយនេះ ករណីឆ្លងជំងឺកូវីដ ចាប់ផ្ដើមហក់ឡើងវិញ នៅតាមបណ្ដាខេត្តមួយចំនួន ដែលភាគច្រើនផ្ទុះនៅតាមផ្សារលក់ដូរម្ហូបអាហារ និងគ្រឿងឧបភោគបរិភោគ។ ក្រសួងសុខាភិបាល អំពាវនាវកុំឲ្យប្រជាពលរដ្ឋពឹងផ្អែកទាំងស្រុងទៅលើវ៉ាក់សាំងទាំងស្រុង ព្រោះអង្គការសុខភាពពិភពលោក រកឃើញថា វ៉ាក់សាំង មានប្រសិទ្ធភាពការពារមនុស្សមិនឲ្យឈឺធ្ងន់ធ្ងរ និងកាត់បន្ថយហានិភ័យនៃការស្លាប់ ដោយសារជំងឺកូវីដ ប៉ុន្តែលទ្ធភាពនៃការចម្លង វីរុសកូវីដចំពោះបុគ្គលដែលចាក់វ៉ាក់សាំងរួច នៅតែអាចឆ្លងបាន ប្រសិនបើបុគ្គលនោះមិនអនុវត្តវិធានការបង្ការ ឲ្យបានខ្ជាប់ខ្ជួនទេនោះ។ ក្រសួងសុខាភិបាល ក្រើនរំលឹកឲ្យប្រជាពលរដ្ឋទាំងអស់ ចូលរួមទទួលខុសត្រូវទប់ ស្កាត់ការចម្លងវីរុសកូវីដ-១៩ ដោយបុគ្គល គ្រួសារ សហគមន៍ និងអាជ្ញាធរមូលដ្ឋាន ត្រូវអនុវត្តឲ្យបានខ្ជាប់ខ្ជួននូវវិធានការ'' ៣ ការពារ និង ៣កុំ ''។ គិតត្រឹមព្រឹកថ្ងៃទី១៣ កញ្ញាកម្ពុជា មានអ្នកកើតជំងឺកូវីដ-១៩ ជាង ១០ម៉ឺននាក់ (១០០.១១៣) ក្នុងនោះអ្នកជាសះស្បើយមានជាង ៩ម៉ឺន ៤ពាន់នាក់ (៩៤.៣២៩)។ ក្រសួងសុខាភិបាល ប្រកាសថា គិតត្រឹមថ្ងៃទី១២ កញ្ញា រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៧សែននាក់ ក្នុងចំណោមអ្នកដែលត្រូវចាក់សរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំ ដល់ ១៧ឆ្នាំវិញ ក្រសួងប្រកាសថា ចាក់វ៉ាក់សាំងបានជាង ១លាន ៧សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់៕	2021-09-13T19:05:00+07:00	rfa.org	https://www.rfa.org/khmer/news/health/cambodia-reports-9-new-deaths-and-629-tested-positive-covid-19-on-september-13-09132021080446.html
2674974d-f92a-4b34-9381-6161e68fa3d6	ថៃ៖ មនុស្សជាង ១២,៥០០នាក់ទៀតឆ្លងកូវីដ-១៩ និងអ្នកជំងឺ ១៣២នាក់ស្លាប់ ក្នុងរបាយការណ៍ថ្ងៃចន្ទនេះ	ក្រសួងសុខាភិបាលថៃនៅព្រឹកថ្ងៃចន្ទ ទី១៣ ខែកញ្ញា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗចំនួន ១២,៥៨៣ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយ សារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះមាន ១២,៤២០ករណី ត្រូវបានរកឃើញនៅលើប្រជាជនថៃទូទៅ និង ១៦៣ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ១៣២នាក់បន្ថែមទៀត ក៏ត្រូវបានរាយការណ៍ថា ស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ១៦,៣០៤នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងជំងឺ COVID-19 សរុបនៅទូទាំងប្រទេសចំនួន ១,៣៩៤,៧៥៦ករណី ក្នុងនោះមានអ្នកស្លាប់ ១៤,៤៨៥នាក់ និងអ្នកជាសះស្បើយឡើងវិញ ១,២៤៨,១៥៨នាក់។ គិតត្រឹមថ្ងៃទី១០ ខែកញ្ញា ឆ្នាំ២០២១ ប្រទេសថៃសម្រេចបានការចាក់វ៉ាក់សាំងសរុប ៣៨.៩លានដូស ក្នុងនោះប្រជាជន ១១.៦៣លាននាក់ (១៦.៧% នៃចំនួនប្រជាជនសរុប) បានទទួលការចាក់គ្រប់ដូស៕	2021-09-13T18:12:00+07:00	freshnewsasia.com	https://m.freshnewsasia.com/index.php/en/internationalnews/212638-2021-09-13-04-12-44.html
86dade1c-7caf-44fa-823d-cbdd4d10fd89	ឯកឧត្តម ហ៊ុន ម៉ានី ដឹកនាំកិច្ចប្រជុំពិភាក្សា ជាមួយក្រសួងធម្មការ ទប់ស្កាត់ហានិភ័យនៃជំងឺកូវីដ១៩ ក្នុងឱកាសនៃការឈានមកដល់នៃរដូវភ្ជុំបិណ្ឌ	ភ្នំពេញ ៖ ឯកឧត្តមហ៊ុន ម៉ានី ប្រធានគណៈកម្មការអប់រំ យុវជនកីឡា ធម្មការ កិច្ចការសាសនា វប្បធម៌ និងទេសចរណ៍នៃរដ្ឋសភា បានកោះប្រជុំតាមប្រព័ន្ធវីដេអូជាមួយលោក ឈិត សុខុន រដ្ឋមន្ត្រីក្រសួងធម្មការ និងសាសនា នៅថ្ងៃទី១៣ ខែកញ្ញាឆ្នាំ២០២១ នេះ ផ្តោតសំខាន់លើសុខដុមនីយកម្មសាសនា ដែលធ្វើឱ្យសង្គមសុខសាន្តរស់នៅចុះសម្រុងគ្នា នៅក្នុងប្រទេសកម្ពុជា ក្នុងបរិបថនៃការឆ្លងរាលដាលជាសាកលនៃជំងឺកូវីដ១៩។ មានប្រសាសន៍បើកកិច្ចប្រជុំ ឯកឧត្តមហ៊ុន ម៉ានី បានធ្វើការកត់សម្គាល់ និងវាយតម្លៃខ្ពស់ចំពោះសមិទ្ធផលការងារកន្លងមករបស់ក្រសួងធម្មការ និងសាសនា ក្នុងការដឹកនាំ គ្រប់គ្រងវិស័យធម្មការ និងសាសនា ដោយធានាបាននូវការថែរក្សា និងលើកតម្កើងព្រះពុទ្ធសាសនា ក៏ដូចជាសមិទ្ធផលនានាក្នុងវិស័យពុទ្ធចក្រ និងការជំរុញលើកកម្ពស់សុខដុមនីយកម្ម សាសនា និងការប្រតិបត្តិជំនឿរបស់ប្រជាពលរដ្ឋទូទាំងប្រទេសបានយ៉ាងល្អប្រសើរ។ ទន្ទឹមនឹងនេះផងដែរ ឯកឧត្តមហ៊ុន ម៉ានី ក៏បានលើកឡើងពីការយកចិត្តទុកដាក់ជាបន្តបន្ទាប់របស់គណៈកម្មការទី៧ ក្នុងនាមសេនាធិការជូនគណៈកម្មាធិការអចិន្រ្តៃយ៍រដ្ឋសភា លើការពិនិត្យ តាមដាន ការអនុវត្ត និងកិច្ចខិតខំប្រឹងប្រែងបំពេញការងាររបស់ក្រសួងធម្មការ រួមមានការងាររៀបចំគោលការណ៍ប្រតិបត្តិនានាសម្រាប់ទប់ស្កាត់វិបត្តិជំងឺកូវីដ-១៩ ក្នុងឱកាសនៃការឈានមកដល់នៃរដូវភ្ជុំបិណ្ឌ (សម្រាប់រយៈពេលខ្លី) និងការប្រតិបត្តិសាសនាទូទៅ (សម្រាប់រយៈពេលវែង និងសម្រាប់គ្រប់សាសនា)។ ឯកឧត្តម ហ៊ុន ម៉ានី ប្រធានគណៈកម្មការទី៧ បានមានប្រសាសន៍ថា៖ “ទោះបីជាគណៈកម្មការទី៧ និងក្រសួងទទួលស្គាល់ថា យើងនៅមានកិច្ចការសំខាន់ជាច្រើននៅចំពោះមុខក៏ដោយ ក៏ស្ថាប័នទាំង២ ឯកភាពថា អាទិភាពចំពោះមុខ គឺការពួតដៃគ្នាប្រយុទ្ធនឹងជំងឺកូវីដ-១៩ ដោយប្រើប្រាស់ឱ្យអស់លទ្ធភាព និងកម្លាំងសរុប ដើម្បីធ្វើយ៉ាងណារក្សាអាយុវជីវិត និងសុវត្ថិភាពជូនបងប្អូនប្រជាពលរដ្ឋ សំដៅចូលរួមជាមួយរាជរដ្ឋាភិបាលក្នុងការជំរុញឱ្យឈានដល់ការបើកសេដ្ឋកិច្ចជាតិឡើងវិញក្នុងប្រក្រតីភាពថ្មី។” គណៈកម្មការទី៧ សូមវាយតម្លៃខ្ពស់ចំពោះកិច្ចប្រជុំជាមួយក្រសួងនៅថ្ងៃនេះ និងបានចាត់ទុកកិច្ចប្រជុំនេះ ជាវេទិកាសន្ទនាដ៏មានប្រសិទ្ធភាពមួយក្នុងស្មារតីសហការ កែលម្អ និងមានទិសដៅរួមគ្នា ដើម្បីជំរុញអនុវត្តការងារក្នុងវិស័យធម្មការ និងសាសនា នៅក្នុងនីតិកាលទី៦ នៃរដ្ឋសភានេះ។ គណៈកម្មការទី៧ នឹងបន្តសហការ តាមដាន ពិភាក្សា និងគាំទ្រចំពោះការដាក់នូវក្របខណ្ឌច្បាប់ និងលិខិតបទដ្ឋានគតិយុត្តនានា ព្រមទាំងវិធានការជាដំណោះស្រាយរបស់ក្រសួងចំពោះវិស័យធម្មការ និងសាសនា ដើម្បីធានាបាននូវសុខុដុមនីយកម្ម ក្នុងវិស័យសាសនាក្នុងសង្គមជាតិយើង។ ក្នុងកិច្ចប្រជុំនោះ ឯកឧត្តមឈិត សុខុន រដ្ឋមន្ត្រីក្រសួងធម្មការ និងសាសនា បានអាននូវរបាយការណ៍សង្ខេបស្តីពីវឌ្ឍនភាពការងាររបស់ក្រសួង បញ្ហាប្រឈម ក៏ដូចជាទិសដៅការងារបន្ទាប់ ក្នុងការបំពេញភារកិច្ចដឹកនាំ និងគ្រប់គ្រងសាសនាទាំងអស់ក្នុងព្រះរាជាណាចក្រកម្ពុជា និងជាពិសេសការយកចិត្តទុកដាក់លើព្រះពុទ្ធសាសនាដែលជាសាសនារបស់រដ្ឋជូនដល់អង្គប្រជុំ។ នៅក្នុងរបាយការណ៍ ឯកឧត្តម បានធ្វើការកត់សំគាល់នូវភារកិច្ចជាអាទិភាពនានារបស់ក្រសួង ដែលក្នុងនោះ រួមមានការលើកទឹកចិត្តឱ្យសាសនាទាំងអស់ចូលរួមអភិវឌ្ឍសេដ្ឋកិច្ច និងសង្គម ជំរុញវត្តអារាម និងវិហារសាសនានានាឱ្យក្លាយជាមជ្ឈមណ្ឌលអប់រំខាងផ្នែកស្មារតី សីលធម៌ វប្បធម៌ និងសង្គមកិច្ច ក៏ដូចជាការរក្សាឲ្យបាននូវសុខដុមនីយកម្ម និងសេរីភាពខាងជំនឿសាសនាទាំងអស់ ដែលត្រូវបានការពារដោយរដ្ឋធម្មនុញ្ញនៃព្រះរាជាណាចក្រកម្ពុជា។ របាយការណ៍ ក៏បានបង្ហាញផងដែរពីបញ្ហាប្រឈមនានា ក្នុងការអនុវត្តការងារ ជាពិសេសក្នុងដំណាក់កាលនៃការរីករាលដាលនៃជំងឺកូវីដ-១៩៕ រក្សាសិទ្ធិដោយ ៖ ចេស្តារ	2021-09-13T17:50:19+07:00	cen.com.kh	https://cen.com.kh/archives/388177.html
fc84b7e2-a1d9-41bf-ac4c-48a667d2a7a8	BREAKING: សហរដ្ឋអាមេរិក៖ មនុស្ស ៣៥,៤៥០នាក់ឆ្លងកូវីដ-១៩ និងអ្នកជំងឺ ២៥១នាក់ស្លាប់ នៅក្នុងពេល១ថ្ងៃ	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ៣៥,៤៥០នាក់ទៀតបានឆ្លងជំងឺ COVID-19 ខណៈអ្នកជំងឺ ២៥១នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី១៣ ខែកញ្ញា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៤១,៨៥៣,៣៦២ករណី ក្នុងនោះមានអ្នកស្លាប់សរុបចំនួន ៦៧៧,៩៨៨នាក់ និងជាសះស្បើយឡើងសរុប ៣១.៩៩លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ កាលពីសប្តាហ៍មុននេះ ប្រធានាធិបតីអាមេរិក លោក ចូ បៃដិន បានដាក់ចេញនូវវិធានការក្តៅ ដោយតម្រូវឱ្យបុគ្គលិករដ្ឋទាំងអស់ ត្រូវតែទទួលការចាក់វ៉ាក់សាំងបង្ការ COVID-19 និងជំរុញឱ្យបណ្ដាក្រុមហ៊ុនធំៗត្រូវតែតម្រូវឱ្យបុគ្គលិក ឬកម្មកររបស់ខ្លួនចាក់វ៉ាក់សាំងបង្ការ បើពុំដូច្នោះទេត្រូវឆ្លងកាត់ការធ្វើតេស្ដប្រចាំសប្ដាហ៍។ បណ្តារដ្ឋមួយចំនួន ជាពិសេសក្រុមអ្នកសាធារណរដ្ឋ បានប្តេជ្ញាប្រឆាំងចំពោះបទបញ្ជានេះ ប៉ុន្តែលោក ចូ បៃដិន បានតបវិញថា មនុស្សមួយចំនួនមិនត្រូវមាន ភាពអាត្មានិយមនោះឡើយ ដោយពួកគេគួរប្រឹងប្រែងទាំងអស់គ្នា ដើម្បីការពារសុខុមាលភាពសាធារណៈ ជាពិសេសសម្រាប់កុមារដែលងាយរងគ្រោះ ដោយសារតែជំងឺរាតត្បាតសកលនេះ។ គួរបញ្ជាក់ថា គិតត្រឹមថ្ងៃទី១២ ខែកញ្ញា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៧៩លានដូស ក្នុងនោះប្រជាជន ២០៩.១លាននាក់ (៦៣.៧% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៧៨.៣២លាននាក់ (៥៤.៣%) បានទទួលការចាក់គ្រប់ដូស៕	2021-09-13T17:44:00+07:00	freshnewsasia.com	https://m.freshnewsasia.com/index.php/en/internationalnews/212633-2021-09-13-03-44-42.html
58242b59-3cd0-4e25-ac90-77b59a1a1427	ក្រសួងសុខាភិបាល ឲ្យពលរដ្ឋបង្កើនការ ប្រុងប្រយ័ត្នជំងឺកូវីដ-១៩ បន្ទាប់ពីប៉ុន្មានថ្ងៃនេះ អ្នកឆ្លងហក់ឡើងវិញ	យោងតាមសេចក្ដីណែនាំ របស់ក្រសួងសុខាភិបាល នាថ្ងៃទី១៣ ខែកញ្ញា ឆ្នាំ២០២១ បានឲ្យដឹងថា ដោយមានកិច្ចខិតខំប្រឹងប្រែង ពីរាជរដ្ឋាភិបាលកម្ពុជា ធ្វើឲ្យករណីឆ្លងជំងឺកូវីដ-១៩ បន្តធ្លាក់ចុះជាបន្តបន្ទាប់ ក្នុងអំឡុងខែសីហា រហូតដល់ដើមខែកញ្ញា នេះ។ ប៉ុន្តែប៉ុន្មានថ្ងៃចុងក្រោយនេះ ជំងឺកូវីដ-១៩ បានហក់ឡើងវិញ ធ្វើឲ្យមានការព្រួយបារម្ភផងដែរ ខណៈការបើកសាលានៅភ្នំពេញ នឹងធ្វើឡើងនៅថ្ងៃ១៥ កញ្ញា ខាងមុខ។ នេះបើតាមលិខិតរបស់ក្រសួង។ ក្រសួងបានបញ្ជាក់ថា «ដោយឡែកនាប៉ុន្មាន ថ្ងៃចុងក្រោយនេះ យើងសង្កេតឃើញថា ចំនួនករណីជំងឺកូវីដ-១៩ មានការហក់ឡើងបន្ដិច នៅតាមបណ្តាខេត្តមួយចំនួន ដែលក្នុងនោះ ក្រសួងសុខាភិបាល បានរកឃើញថា ករណីផ្ទុះភាគច្រើនបានកើតឡើង នៅទីផ្សារលក់ដូរ ដែលមិនមែនជាផ្សារទំនើប គឺផ្សារលក់ដូរនៅតាមបណ្តាខេត្ត ក្រុង ភូមិ ទីប្រជុំ ជននានាជាដើម ដែលបងប្អូនប្រជាពលរដ្ឋយើង មានការទៅទិញម្ហូបអាហារ និងគ្រឿងឧបភោគបរិភោគ ឬជួបជុំគ្នាបរិភោគ ជាដើម»។ ក្រសួងបានបន្ដថា ដើម្បីធានាបានការ ទប់ស្កាត់ការចម្លងជំងឺកូវីដ-១៩ និងឆ្ពោះទៅកាន់ការរស់នៅតាម បែបគន្លងប្រក្រតីភាពថ្មី ក្រសួងអំពាវនាវដល់ ពលរដ្ឋទាំងអស់កុំមានអារម្មណ៍ ស្កប់ស្កល់ ដោយមានការពឹងផ្អែកទាំងស្រុង ទៅលើវ៉ាក់សាំងកូវីដ-១៩ ត្រូវបន្ដអនុវត្តវិធានការ របស់ក្រសួងសុខាភិបាល បន្ថែមទៀត ។ សូមរំលឹកថា គិតត្រឹមថ្ងៃទី១២ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ-១៩ ចំនួន៩៩,៥០៤នាក់ ក្នុងនោះ អ្នកជាសះស្បើយ ចំនួន ៩៣,៩០៤នាក់ និងអ្នកស្លាប់ ចំនួន២,០៤០នាក់ ៕	2021-09-13T17:09:00+07:00	dap-news.com	https://dap-news.com/national/2021/09/13/183876/
2ce22088-3c5b-446f-bea1-74e4ee62a5df	ដុកទ័រ បង្ហាញពីរោគសញ្ញាកូវីដធ្លាក់ចូលក្នុងសួត ហើយអាចធ្ងន់ធ្ងរ	លោកវេជ្ជបណ្ឌិត Somsak Oraksilp អគ្គនាយកនៃនាយកដ្ឋានសេវាកម្មវេជ្ជសាស្ត្រ មានប្រសាសន៍ថា មនុស្សម្នាក់ៗនឹងមានរោគសញ្ញាខុសៗគ្នា អាស្រ័យលើកត្តាជាច្រើនដូចជា ភាពស៊ាំ និងជំងឺមូលដ្ឋានរបស់អ្នកជំងឺ។ ប្រសិនបើអ្នកមានអារម្មណ៍ថាតឹងទ្រូង ពិបាកដកដង្ហើម ហត់នឿយ អស់កម្លាំង កម្រិតអុកស៊ីសែនក្នុងឈាមចុះទាបជាងធម្មតា នោះបង្ហាញថា កូវីដកំពុងរីករាលដាលចូលទៅក្នុងសួតហើយ។ អាចឆ្លងតាមរយៈការដកដង្ហើមចូលតាមរន្ធច្រមុះ ចូលក្នុងសួតពីការក្អក ការកណ្ដាស់ ការបញ្ចេញទឹកមាត់ឬការប៉ះពាល់នឹងការសំងាត់របស់មនុស្សដែលមានជំងឺកូវីដ។ បន្ទាប់ពីឆ្លងមេរោគអ្នកជំងឺប្រហែលជាមិនមានរោគសញ្ញាទូទៅដូចជា គ្រុនក្ដៅ ក្អក ឈឺបំពង់ក ច្រមុះមិនមានក្លិន អណ្ដាតមិនមានរសជាតិជាដើម។ អ្នកដែលមានហានិភ័យ បង្កឲ្យមានភាពធ្ងន់ធ្ងរនៃជំងឺ និងការឆ្លងមេរោគអាចចូលទៅក្នុងសួតគឺមនុស្សចាស់ និងអ្នកដែលមានជំងឺរួមគ្នារួមមាន ធាត់ លើសឈាម ទឹកនោមផ្អែម ផ្លូវដង្ហើមរ៉ាំរ៉ៃ សរសៃឈាមបេះដូង តម្រងនោមរ៉ាំរ៉ៃ ខួរក្បាល មហារីកគ្រប់ប្រភេទ និងអ្នកដែលមានអភ័យឯកសិទ្ធិទាប ដូច្នេះក្រុមហានិភ័យទាំងនេះគួរតែប្រយ័ត្នជាងមនុស្សធម្មតា។ ពីព្រោះប្រសិនបើការឆ្លងបានចូលទៅក្នុងសួត អាចប៉ះពាល់ដល់ប្រព័ន្ធខាងក្នុងផ្សេងទៀតនៃរាងកាយ។ សួតនៅក្នុងរាងកាយដើរតួនាទីយ៉ាងសំខាន់ ក្នុងការផ្លាស់ប្ដូរអុកស៊ីសែននៅក្នុងឈាម។ ប្រសិនបើអ្នកជំងឺកូវីដ រកឃើញថាបានឆ្លងមេរោគចូលសួត នឹងបណ្ដាលឲ្យអ្នកជំងឺមានរោគសញ្ញាដូចខាងក្រោម៖ អស់កម្លាំង ដង្ហើមខ្លីៗ ឈឺទ្រូង ថយចុះកម្រិតអុកស៊ីសែនក្នុងឈាម។ ប្រសិនបើកម្រិតអុកស៊ីសែននៅក្នុងឈាមត្រូវបានកាត់បន្ថយច្រើនពេក ឧទាហរណ៍អុកស៊ីសែនតិចទៅខួរក្បាល នឹងបណ្តាលឲ្យមានជំងឺធ្លាក់ទឹកចិត្ត មានអារម្មណ៍អស់កម្លាំង។ ធម្មតាកម្រិតនៃអុកស៊ីសែននៅក្នុងឈាមរបស់រាងកាយគឺ ៩៧-១០០ភាគរយ (អុកស៊ីម៉ែតចុងម្រាមដៃ) ។ ដើម្បីពិនិត្យមើលថា តើកូវីដបានទៅដល់សួតហើយឬនៅ សូមព្យាយាមធ្វើលំហាត់ប្រាណស្រាលៗ ដូចជាដើរឲ្យបានលឿន ៦ នាទី ព្រោះការដើររយៈពេល ៦ នាទី គឺគ្រប់គ្រាន់ដើម្បីបង្ហាញពីបញ្ហាមិនប្រក្រតី។ ការផ្លាស់ប្តូរអុកស៊ីសែន នៅពេលមានភាពមិនប្រក្រតីកើតឡើងនៅក្នុងថង់ខ្យល់នៅក្នុងសួត (Alveoli) ការផ្លាស់ប្ដូរអុកស៊ីសែនត្រូវបានកាត់បន្ថយ។ ដូច្នេះប្រសិនបើមានជំងឺសួត ឬការឆ្លងមេរោគនៅក្នុងសួត កម្រិតអុកស៊ីសែននៅក្នុងឈាមនឹងទាបជាងកម្រិតធម្មតា៕	2021-09-13T16:56:00+07:00	kampucheathmey.com	https://www.kampucheathmey.com/health/197880
f6e44bc8-da5a-4b7a-ab3f-0283db860a38	ស្នងការខេត្តព្រះសីហនុ កោតសរសើរទឹកចិត្ត ឧកញ៉ា ទៀ វិចិត្រ ចំពោះការជួយដឹកពលរដ្ឋ មានជំងឺត្រូវការធ្វើដំណើរ ពីកោះមកដីគោក	ចំពោះសកម្មភាព ដែលនាំអោយមានការរកោតសរសើរ ពីស្នងការនគរបាល ខេត្តព្រះសីហនុរូបនេះ បន្ទាប់ពីលោកឧកញ៉ា ទៀ វិចិត្រ តែងតែចាត់ក្រុមការងារសង្គ្រោះ និងអូប័រល្បឿនលឿន របស់ក្រុមហ៊ុន GTVC ចេញដំណើរទៅទទួល អ្នកដែលមានបញ្ហាសុខភាព ត្រូវការសង្គ្រោះ នៅមន្ទីរពេទ្យបង្អែក ដោយមិនថាថ្ងៃឬយប់ តែងតែប្រតិបត្តិការភ្លាមៗ និងទាន់ពេលវេលា ។ លោកឧត្តមសេនីយ៍ទោ ស្នងការនគរបាលខេត្តព្រះសីហនុ បានបន្ថែមថា ថ្មីៗនេះមន្ត្រីនគរបាលមួយរូប នៅក្រុងកោះរ៉ុង ដែលជួបបញ្ហាសុខភាពធ្ងន់ធ្ងរ លោកឧកញ៉ា ទៀ វិចិត្រ ក៏បានចាត់ចែង បញ្ជូនអូបរ័ពេទ្យទៅជួយដឹក យកមកមន្ទីរពេទ្យភ្លាមៗ ទាំងយប់ផងដែរ៕	2021-09-13T16:44:00+07:00	dap-news.com	https://dap-news.com/national/2021/09/13/183833/
d34c4fa5-cf60-4192-af60-d9d5f986ed5d	អាជ្ញាធរភ្នំពេញ នឹងបាញ់ថ្នាំសម្លាប់មេរោគ គ្រប់សាលាមុន ឲ្យសិស្សចូលរៀន	ក្នុងឱកាស ចុះពិនិត្យការបាញ់ថ្នាំសំលាប់មេរោគ ក្នុងបរិវេណវិទ្យាល័យ ជា ស៊ីមសន្ធរម៉ុក លោក ឃួង ស្រេង អភិបាលរាជធានីភ្នំពេញបានបញ្ជាក់ថា ដើម្បីត្រៀមបើកគ្រឹះស្ថានអប់រំ ចំណេះដឹងទូទៅជំហានដំបូង ចាប់ពីថ្នាក់អនុវិទ្យាល័យ និងវិទ្យាល័យ ដោយបើកចាប់ពីថ្ងៃទី១៥ ខែកញ្ញា ឆ្នាំ២០២១តទៅ និងត្រូវគោរពតាម សេចក្ដីជូនដំណឹង ស្ដីពីការអនុញ្ញាតឱ្យដំណើរការឡើងវិញ នូវគ្រឹះស្ថានសិក្សាសាធារណៈ និងឯកជន សម្រាប់កម្រិតអនុវិទ្យាល័យ និងវិទ្យាល័យទាំងអស់ ក្នុងភូមិសាស្រ្ដរាជធានីភ្នំពេញ ក្រោយពេលដែលគ្រឹះស្ថានសិក្សានីមួយៗ បានត្រៀមលក្ខណៈសម្បត្ដិគ្រប់គ្រាន់ ស្របតាមគោលការប្រតិបត្ដិស្ដង់ដា (SOP) របស់ក្រសួងអប់រំ យុវជន និងកីឡា និងការណែនាំ របស់រដ្ឋបាលរាជធានីភ្នំពេញ។ ជាមួយគ្នានោះ លោក មានចាន់យ៉ាដា ភិបាលរងបានឲ្យដឹងថា ការសិក្សាជារឿងចាំបាច់ សម្រាប់សិស្សានុសិស្ស ប៉ុន្តែការការពារពីជំងឺកូវីដ-១៩ ក៏ត្រូវតែប្រកាន់ភ្ជាប់ជានិច្ចដែរ។ លោកថា “ដូច្នេះ ដើម្បីសុវត្ថិភាពរបស់ក្មួយៗសិស្សានុសិស្ស និងលោកគ្រូ-អ្នកគ្រូ ថ្ងៃនេះគ្រប់សាលាអនុវិទ្យាល័យ និងវិទ្យាល័យក្នុងរាជធានីភ្នំពេញ នឹងរៀបចំបាញ់ថ្នាំសម្លាប់មេរោគជាមុន ដើម្បីត្រៀមបើកជូនសិស្សានុសិស្ស ចូលសិក្សានៅថ្ងៃទី១៥ ខែកញ្ញា ឆ្នាំ២០២១ ខាងមុខនេះ”។ សូមបញ្ជាក់ថា ប្រមុខរាជរដ្ឋាភិបាលកម្ពុជា ធ្លាប់បានលើកឡើងថា ការឲ្យសិស្សានុសិស្សពីថ្នាក់ទី៧ ដល់១២ ចូលរៀនមុនគេនេះ ដោយសារបានចាក់វ៉ាក់សាំងកូវីដ១៩រួចរាល់ ។ ក្នុងវ័យនេះដែរ ក្រោយចាក់រួច ពួកគេ ចេះការពារសុខភាព ក្នុងការរក្សាគម្លាតសុវត្ថិភាព ពាក់ម៉ាស់ និងការសំអាតដៃជាដើម ៕	2021-09-13T16:39:00+07:00	dap-news.com	https://dap-news.com/national/2021/09/13/183829/
b068e57f-84ae-4852-8ed0-e388d505cae6	អាជ្ញាធរ ត្រួតពិនិត្យការអនុវត្តនីតិវិធីស្តង់ដារប្រតិបត្តិ (SOP) ដើម្បីទប់ស្កាត់ការឆ្លងរាលដាលជំងឺកូវីដ-១៩ ពេលបើកឱ្យដំណើរការសាកល្បង សាលាឡើងវិញ	ខេត្តព្រះសីហនុ ៖ នៅព្រឹកថ្ងៃទី១៣ ខែកញ្ញា ឆ្នាំ២០២១ លោក ម៉ាង ស៊ីណេត អភិបាលរងខេត្តព្រះសីហនុ អញ្ជើញត្រួតពិនិត្យការអនុវត្តនីតិវិធីស្តង់ដារប្រតិបត្តិ (SOP) ដើម្បីទប់ស្កាត់ការឆ្លងរាលដាលជំងឺកូវីដ-១៩ នៅសាលាអនុ-វិទ្យាល័យ ហ៊ុន សែន មិត្តភាព ក្រុងព្រះសីហនុ ស្ថិតនៅសង្កាត់លេខ៤ ក្រុងព្រះសីហនុ ដែលត្រូវបើកឱ្យដំណើរការសាកល្បងសាលាឡើងវិញដោយមានការចូលរួមពីលោកស្រីប្រធានមន្ទីរ អបរំ យុវជន និងកីឡាខេត្ត លោកស្រីប្រធានមន្ទីរសុខាភិបាលខេត្តព្រះសីហនុ និងប្រធានមន្ទីរអង្គភាពដែលមានការពាក់ព័ន្ធ។ យោងតាមសេចក្តីណែនាំរបស់ក្រសួង អប់រំ យុវជន និងកីឡា ស្តីពីការបង្រៀន និងរៀនតាមបណ្តុំសម្រាប់គ្រឹះស្ថានសិក្សាសាធារណៈ និងឯកជននៅក្នុងភូមិសាស្ត្រខេត្តព្រះសីហនុ ដែលមានហានិភ័យទាប ដើម្បីបើកសាលាសាកល្បងឡើងវិញ រដ្ឋបាលខេត្តព្រះសីហនុ បានជ្រើសរើសយកសាលាដែលមានសុវត្ថិភាព និងរៀប ចំសណ្តាប់ធ្នាប់បានល្អ ធ្វើការបើកដំណើរ ការសាកល្បងបង្រៀន និងរៀនឡើងវិញដោយផ្តោតសំខាន់លើថ្នាក់ទី៩ និងថ្នាក់ទី១២ ចំនួន ៥សាលានៅតាមក្រុង ស្រុកទាំង៥ នៃខេត្តព្រះសីហនុ។ ការជ្រើសរើសបើកដំណើរការសាកល្បងសាលាទាំង៥ មានដូចជា៖ ១. អនុ-វិទ្យាល័យ ហ៊ុន សែន មិត្តភាព ក្រុងព្រះសីហនុ ២. អនុវិទ្យាល័យ ព្រែកស្វាយ ក្រុងកោះរ៉ុង ៣. វិទ្យាល័យ កែវផុស ស្រុកស្ទឹងហាវ ៤. អនុវិទ្យាល័យ ទួលកែវ ស្រុកព្រៃនប់ ៥. អនុវិទ្យាល័យ ស្ទឹងសំរោង ស្រុកកំពង់ សីលា ។ ចំពោះការបើកសាលាសាកល្បងឡើងវិញនៅសាលាអនុ-វិទ្យាល័យ ហ៊ុន សែន មិត្តភាព ស្ថិតនៅសង្កាត់លេខ៤ ក្រុងព្រះសីហនុ នាព្រឹកនេះមានចំនួន ២២ថ្នាក់ មានលោកគ្រូ អ្នកគ្រូសរុបចំនួន ៥៣នាក់ ស្រី ២២នាក់ សិស្សថ្នាក់ទី១២ សរុប ១៩៥នាក់ ស្រី ១០៤នាក់។ សិស្សថ្នាក់ទី៩ មាន ២៤៨នាក់ ស្រី ១១៤នាក់ ។ មុនចូលរៀន និងបង្រៀន លោកគ្រូ អ្នកគ្រូ និងសិស្សានុសិស្សទាំងអស់ ត្រូវយកសំណាកតេស្តរកមេរោគកូវីដ-១៩ ជាមុនសិន។ លោក ម៉ាង ស៊ីណេត អភិបាលរងខេត្តព្រះសីហនុ មានប្រសាសន៍ណែនាំដល់លោកនាយកសាលាអនុ-វិទ្យាល័យ ហ៊ុន សែន មិត្តភាព ត្រូវមានម៉ាស៊ីនវាស់កម្តៅ អាល់កុល ឬជែល កន្លែងលាងសម្អាតដៃនៅមុខថ្នាក់រៀននីមួយៗ រក្សាគម្លាតសុវត្ថិភាព នៅពេលចេញលេងមិនត្រូវឱ្យសិស្សចេញពេលស្របគ្នានោះទេ ដើម្បីធានាដល់ការកាត់បន្ថយហានិភ័យនៃការចម្លងជំងឺកូវីដ-១៩ ។ លោកអភិបាលរងខេត្ត បានបញ្ជាក់ថា យើងមានចំណុចសំខាន់ៗចំនួន៦ ដែលត្រូវអនុវត្តមានដូចជា៖ ទី១-ត្រូវមានការទទួលខុសត្រូវចំពោះខ្លួនឯង (ក្នុងករណីមានអាការៈសង្ស័យឬផ្តាសាយ ត្រូវជូនដំណឹងមកសាលា និងត្រូវដាក់ខ្លួននៅដាច់ដោយឡែកដើម្បីតាមសុខភាព ដោយមិនត្រូវបណ្តោយឱ្យខ្លួនឯងក្លាយជាភ្នាក់ងារចម្លងជំងឺទៅអ្នកដ៏ទៃនោះទេ) ទី២-ទទួលខុសត្រូវចំពោះគ្រួសារ ទី៣-ទទួលខុសត្រូវចំពោះមិត្តភក្ត្រ ទី៤-ទទួលខុសត្រូវចំពោះសង្គម ទី៥-អនុវត្តវិធានការរបស់ក្រសួងសុខាភិបាល និងវិធានការ ៣.ការពារ និង៣.កុំ របស់សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា និងទី៦-ត្រូវចាត់ទុកអ្នកនៅជុំវិញខ្លួនយើងជាជនសង្ស័យកូវីដ-១៩ ទើបលោកគ្រូ អ្នកគ្រូ និងសិស្សានុសិស្សរបស់យើងមិនមានហានិភ័យនៃការឆ្លងជំងឺកូវីដ-១៩ ៕ រក្សាសិទ្ធិដោយ៖CEN	2021-09-13T16:31:48+07:00	cen.com.kh	https://cen.com.kh/archives/388094.html
af9a3bdc-4b0e-46b1-a3fa-cf3b2876cca4	ចេះតែរមាស់ត្រចៀកមិនបាត់ អាចឆ្លងរោគផ្សិតត្រចៀក	ឆ្លងមេរោគផ្សិតនៅត្រចៀក អាចប៉ះពាល់ត្រចៀកផ្នែកខាងក្រៅ។ ការឆ្លងរោគផ្សិតនេះ អាចបណ្ដាលឲ្យអ្នកជំងឺបាត់បង់ការស្ដាប់ ឬខ្សោយការស្ដាប់នៅត្រចៀកដែលមានបញ្ហា និងអាចមានឡើងក្រហម និងឈឺចាប់នៅត្រចៀកនោះផងដែរ។ ពេលឆ្លងផ្សិតនៅត្រចៀក ធ្វើឲ្យយើងមានអារម្មណ៍មិនស្រួលនៅត្រចៀក ទៅតាមស្ថានភាពនៃការបង្ករោគនោះដែរ។ ខាងក្រោមនេះគឺជារោគសញ្ញាសំខាន់ៗមួយចំនួនកើតមានបើយើងមានបញ្ហាផ្សិតនៅត្រចៀក៖ ការឆ្លងរោគផ្សិតនៅត្រចៀក ត្រូវការការពិនិត្យ និងព្យាបាលដោយគ្រូពេទ្យជំនាញ គ្រូពេទ្យក៏ត្រូវដឹងពីប្រវត្តិជំងឺរបស់យើងផងដែរ។ បើសិនជាយើងមានជំងឺទឹកនោមផ្អែម ឬប្រព័ន្ធភាណស៊ាំចុះខ្សោយ យើងទំនងជាងាយនឹងមានបញ្ហាច្រើនជាងអ្នកធម្មតា ពីការរោគផ្សិតនៅត្រចៀក។ ផ្សិតចូលចិត្តបរិស្ថានដែលមានសំណើម ហើយសកម្មភាពមួយចំនួនដូចជាហែលទឹក ធ្វើឲ្យទឹកចូលត្រចៀក ជាមូលហេតុបង្កមួយនាំឲ្យមានឆ្លងរោគផ្សិត។ ដូចក្នាដែរ គ្នាយើងគួរកាត់បន្ថយការប្រើប្រាស់សំឡីត្បាល់ត្រចៀក ព្រោះថាអាចធ្វើឲ្យយើងបាត់បង់អាចម៌ត្រចៀកដែលជារនាំងការពារត្រចៀក ដែលជាហេតុធ្វើឲ្យងាយឆ្លងរោគផ្សិត។ អ្នកមានជំងឺទឹកនោមផ្អែម ជំងឺខ្យោយប្រព័ន្ធភាពស៊ាំ អ្នកមានជំងឺត្រអក និងមានរបួសនៅត្រចៀក ងាយនឹងកើតមានបញ្ហាផ្សិតនៅត្រចៀកនេះដែរ។ បើគ្នាយើងមានចេញរោគសញ្ញាដូចបានរៀបរាប់ខាងលើ គួរទៅជួបគ្រូពេទ្យដើម្បីបានធ្វើរោគវិនិច្ឆ័យ និងព្យាបាលត្រឹមត្រូវ។ គ្រូពេទ្យនឹងពិនិត្យត្រចៀក ដោយប្រើឧបករណ៍តូចមួយដើម្បីមើលទៅក្នុងត្រចៀក ដើម្បីបានឃើញច្បាស់រន្ធត្រចៀក និងក្រដាសត្រចៀក។ បើសិនជាត្រចៀកមានហៀរចេញសារធាតុរាវទៀតនោះ គ្រូពេទ្យអាចនឹងយកសំណាកដើម្បីពិនិត្យមើលថាមានបញ្ហាបង្កឡើងដោយផ្សិត ឬបាក់តេរី៕	2021-09-13T15:41:00+07:00	kampucheathmey.com	https://www.kampucheathmey.com/health/197834
8c3668b8-a08a-4b34-a273-99b73a032ed2	ហេតុអ្វីបានជាស្ត្រីភាគច្រើន កើតជំងឺរលាកតម្រងនោមជាងបុរស	ជំងឺរលាកតម្រងនោមស្រួចស្រាវ (Pyélonéphrite aiguë) ភាគច្រើនកើតលើស្ត្រីជាងបុរស (ក្នុងចំណោមអ្នកជំងឺ៥នាក់ មាន៤នាក់ជាស្ត្រី)។ ក្នុងមួយជីវិតនៃការរស់នៅ ៣០%នៃស្ត្រីអាចប្រឈមមុខនឹងជំងឺនេះ។ ១) រោគសញ្ញា៖ – នោមទាស់ (Dysurie) – នោមញឹក (Pollakiurie) – នោមក្រហាយ (Brûlures mictionnelles) – ក្តៅខ្លួនខ្លាំង (ជាទូទៅកម្តៅលើសពី៣៨អង្សា) – រងាញាក់ (Frissons) – ជាញឹកញាប់មានរណ្តំថ្គាម (Claquement des dents) – ឈឺចង្កេះ (ភាគច្រើនឈឺតែម្ខាង) ២) ការធ្វើរោគវិនិច្ឆ័យ៖ ដើម្បីធ្វើរោគវិនិច្ឆ័យជំងឺនេះ ឲ្យបានច្បាស់លាស់ ក្រុមគ្រូពេទ្យជំនាញ ត្រូវធ្វើការពិនិត្យអមវេជ្ជសាស្ត្រចាំបាច់ដូចខាងក្រោម៖ – ការយកទឹកនោម ទៅបណ្តុះមេរោគ (ECBU) – ការយកឈាមទៅបណ្តុះមេរោគ (Hémoculture) – ការពិនិត្យកម្រិតនៃការរលាក (Marqueurs inflammatoires): NFS, CRP, Procalcitonin – ថតពោះ (ASP) ដើម្បីរកគ្រួសតម្រងនោម – ធ្វើអេកូពោះ (Echographie abdominale) ដើម្បីបញ្ជាក់ថាមានគ្រួស ឬមានការរីកតាមបង្ហូរនោម – ធ្វើស្គែនតម្រងនោមបើចាំបាច់ ៣) ការព្យាបាល៖ បើអ្នកជំងឺមានបញ្ហាជំងឺរលាកតម្រងនោមស្រួចស្រាវ គាត់ចាំបាច់ត្រូវតែសម្រាកនៅក្នុងមន្ទីរពេទ្យដើម្បីងាយស្រួលដល់ការព្យាបាល និងតាមដានស្ថានភាពជំងឺ។ ការព្យាបាលដោយប្រើថ្នាំផ្សះ ភាគច្រើនត្រូវពឹងផ្អែកលើលទ្ធផលបណ្តុះមេរោគខាងលើ ហើយរយៈពេលនៃការព្យាបាល អាចប្រែប្រួលពី ២ ទៅ ៤សប្តាហ៍ ឬអាចលើសពីនេះ។ ៤) អ្នកប្រឈម៖ – អ្នកដែលមានគ្រួសតម្រងនោម – អ្នកជំងឺទឹកនោមផ្អែម – ស្ត្រីមានផ្ទៃពោះ – ចាស់ជរា (អាយុលើសពី ៧០ឆ្នាំ) – អ្នកប្តូរតម្រងនោម(Transplantation rénale) បើលោកអ្នក ជាពិសេសបងប្អូនស្ត្រីៗ មានរោគសញ្ញាដូចបានរៀបរាប់ខាងលើ សូមបងប្អូនអញ្ជើញមកពិគ្រោះប្រឹក្សាជាបន្ទាន់ជាមួយគ្រូពេទ្យជំនាញនៃមន្ទីរពេទ្យកាល់ម៉ែត ដើម្បីទទួលបានការពន្យល់លំអិតអំពីស្ថានភាពនៃជំងឺ និងវិធីសាស្ត្រនៃការព្យាបាលទាន់ពេលវេលា ដើម្បីអាចជៀសវាងផលវិបាកធ្ងន់ធ្ងរភ្លាមៗជាយថាហេតុ៕	2021-09-13T15:38:00+07:00	kampucheathmey.com	https://www.kampucheathmey.com/health/197849
e71efd5a-a878-47bd-9de4-9f62b1df024a	ក្រុមហ៊ុន ជីនប៉ី គ្រុប បរិច្ចាគថវិកា ៥ម៉ឺនដុល្លារ ដើម្បីជួយទប់ស្កាត់ជំងឺកូវីដ១៩ នៅខេត្ត ព្រះសីហនុ	ខេត្តព្រះសីហនុ៖ ក្រុមហ៊ុន ជីនប៉ី គ្រុប បានឆ្លើយតបជាវិជ្ជ មានចំពោះ ការបរិច្ចាគ ទឹកប្រាក់ចំនួន ៥ ម៉ឺនដុល្លារអាមេរិក ដល់រដ្ឋបាលក្រុងព្រះសីហនុ ដើម្បី ចូលរួម ចំណែកដល់ការសាងសង់អាគារតេជោព្យាបាលជំងឺកូវីដ១៩ ដែលនឹង ផ្តល់ការ ព្យាបាល និងសេវាកម្មថែទាំសុខភាពដល់ប្រជាពលរដ្ឋទូទៅ និងរងផលប៉ះ ពាល់ ដោយការរីករាលដាលនៃជំងឺកូវដី១៩។ រដ្ឋបាលខេត្តព្រះសីហនុ ក្រោមការដឹករបស់ឯកឧត្តម គួច ចំរើន អភិបាលខេត្ត បានចេញលិខិតថ្លែងអំណរគុណដល់ក្រុមហ៊ុន ជីនប៉ី គ្រុប ដែលបានផ្តល់ថវិកា ៥ម៉ឺនដុល្លារដល់រដ្ឋបាលខេត្តព្រះសីហនុ សម្រាប់ចូលរួមចំណែកក្នុងការកសាងអាគារតេជោព្យាបាលជំងឺកូវីដ១៩នៅខេត្តព្រះសីហនុ។ ក្រុមហ៊ុនជីនប៉ី គ្រុប ជឿជាក់ថា អោយតែយើងរួមគ្នាជាថ្លុងមួយ រឿងអ្វីក៏អាចជំនះបានដែរ ឧបសគ្គយ៉ាងណាក៏អាចឆ្លងផុតដែរ ។ ដើម្បីរក្សាទំនាក់ទំនងចងស្ពានមានមេត្រីជាមួយកម្ពុជា ជីនប៉ីគ្រុប តែងតែបន្តធ្វើសកម្មភាព ដើម្បីរួមគ្នាទប់ស្កាត់នៃការឆ្លងរាលដាលជំងឺកូវីដ១៩។ ក្រោយពីមកដល់ប្រទេសកម្ពុជា ក្នុងកាលៈទេសៈនៃជំងឺរីករាលដាលកូវីដ១៩ ចេះតែបន្តជះឥទ្ធិពល ជីនប៉ី គ្រុប បានព្យាយាមសហការជាមួយរាជរដ្ឋាភិបាលកម្ពុជា តាមរយៈការផ្តល់ជំនួយឧបត្ថមផ្សេងៗ ដល់សាលាខេត្តព្រះសីហនុ ដើម្បីយកមកសាងសង់មន្ទីរពេទ្យ ដែលផ្តល់ការការពារ និងការព្យាបាល អោយកាន់តែប្រសើរ ដល់ប្រជាជនដែលទទួលរងគ្រោះដោយជំងឺឆ្លងកូវីដ១៩។ ស៊ូឡើងកម្ពុជា ស៊ូឡើងខេត្តព្រះសីហនុ យើងនឹងដើរជាមួយគ្នាឆ្លងកាត់ឧបសគ្គនេះ ហើយឆ្ពោះទៅកាន់អនាគតដែរយើងទន្ទឹងរងចាំ៕	2021-09-13T14:46:24+07:00	cen.com.kh	https://cen.com.kh/archives/388050.html
2f8525c2-810e-460c-ab5e-ce035b96f13a	ឲ្យទុកចិត្តអ្នកណាបាន ! បើថ្ងៃនេះ កូវីដឆ្លងជាង ៦០០នាក់ហើយ	រាជធានីភ្នំពេញ ៖ នៅថ្ងៃទី១៣ ខែកញ្ញា ឆ្នាំ២០២១ នេះ ក្រសួងសុខាភិបាលបានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ ថ្មីចំនួន ៦២៩នាក់។ អ្នកជំងឺចំនួន៤២២នាក់ជាសះស្បើយ និងអ្នកស្លាប់ថ្មីចំនួន៩នាក់។ សូមបញ្ជាក់ថា បើគិតត្រឹមថ្ងៃទី១៣ ខែកញ្ញា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ សរុបចំនួន១០០ ១៣៣នាក់។ អ្នកជាសះស្បើយសរុបចំនួន ៩៤ ៣២៦នាក់។ អ្នក ស្លាប់សរុបចំនួន២ ០៤៩នាក់៕	2021-09-13T14:11:44+07:00	kbnnews.com	https://kbn.news/archives/237549
a1272d1a-d71c-48f3-ad6f-fdc362361209	ក្រសួងសុខាភិបាល ចេញសេចក្តីណែនាំ ស្តីពីការបង្កើនការប្រុងប្រយ័ត្នបន្ថែម ដើម្បីការពារការចម្លងវីរុសកូវីដ-១៩	ភ្នំពេញ ៖ ក្រសួងសុខាភិបាលនៃព្រះរាជាណាចក្រកម្ពុជា សូមជម្រាបជូនសាធារណជនទាំងអស់ឱ្យបានជ្រាបថា ស្ថានភាព នៃការចម្លងនៃវីរុសកូវីដ-១៩ នៅបណ្តាប្រទេសលើសកលលោក និងក្នុងតំបន់មិនទាន់មានការធូរស្បើយនៅឡើយជាក់ ស្តែងរហូតមកដល់ថ្ងៃទី០៦ ខែកញ្ញា ឆ្នាំ២០២១ នៅលើពិភពលោក មានករណីជំងឺកូវីដ-១៩ ចំនួន ២២០លាន៥៦៣ពាន់ ២២៧នាក់ ដែលក្នុងនោះមានអ្នកស្លាប់ចំនួន៤លាន ៥៦៥ពាន់៤៨៣នាក់ ដែលបានរាយការណ៍មកអង្គការសុខភាព ពិភពលោក ឯបណ្តាប្រទេសដែលមានភូមិផងរបងជាប់យើងវិញ ក៏នៅតែមានការចម្លងខ្ពស់នៅឡើយ ទោះបីជាមានការ ថយចុះបន្តិចក៏ដោយ។ ចំណែកព្រះរាជាណាចក្រកម្ពុជាយើង ដោយមានកិច្ចខិតខំប្រឹងប្រែងពីសំណាក់ប្រមុខរាជរដ្ឋាភិបាល ដែលមាន សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជាបានដឹកនាំ ចង្អុលបង្ហាញផ្លូវ ប្រកបដោយគតិបណ្ឌិតខ្ពស់ ដែលបានធ្វើឱ្យករណីឆ្លងជំងឺកូវីដ-១៩ បន្តធ្លាក់ចុះជាបន្តបន្ទាប់ជាទីមោទនះ ក្នុងអំឡុងខែសីហារហូតដល់ដើមខែកញ្ញានេះ។ ដោយឡែកនាប៉ុន្មានថ្ងៃចុងក្រោយនេះ យើងសង្កេតឃើញថាចំនួនករណី ជំងឺកូវីដ-១៩ មានការហក់ឡើងបន្តិចនៅតាមបណ្តាខេត្តមួយចំនួន ដែលក្នុងនោះក្រសួងសុខាភិបាលបានរកឃើញថា ករណី ផ្ទុះភាគច្រើនបានកើតឡើងនៅទីផ្សារលក់ដូរ ដែលមិនមែនជាផ្សារទំនើប គឺផ្សារលក់ដូរនៅតាមបណ្តាខេត្ត ក្រុង ភូមិ ទីប្រជុំ ជននានាជាដើម ដែលបងប្អូនប្រជាពលរដ្ឋយើងមានការទៅទិញម្ហូបអាហារ និងគ្រឿងឧបភោគបរិភោគ ឬជួបជុំគ្នាបរិភោគ ជាដើម។ អាស្រ័យហេតុនេះ ដើម្បីធានាឱ្យបាននូវការទប់ស្កាត់ការចម្លងជំងឺកូវីដ-១៩ និងឆ្ពោះទៅកាន់ការរស់នៅតាម បែបគន្លងប្រក្រតីភាពថ្មី ក្រសួងសុខាភិបាលសូមអំពាវនាវដល់លោកអ៊ុំ ពូ មីង ពុក ម៉ែ បងប្អូនទាំងអស់កុំមានអារម្មណ៍ ស្កប់ស្កល់ ដោយមានការពឹងផ្អែកទាំងស្រុងទៅលើវ៉ាក់សាំងដែលលោកអ៊ុំ ពូ មីង ពុក ម៉ែ បងប្អូនទាំងអស់ បានទទួលនោះទ ពីព្រោះតាមរយៈអង្គការសុខភាពពិភពលោកដែលបានចុះផ្សាយ ៖ “វ៉ាក់សាំងមានប្រសិទ្ធភាព ការពារយើងមិនឱ្យឈឺធ្ងន់ធ្ងរ ដែលតម្រូវឲ្យសម្រាកពេទ្យ និងកាត់បន្ថយហានិភ័យនៃការស្លាប់ដោយសារជំងឺកូវីដ-១៩ ប៉ុន្តែលទ្ធភាពចម្លងវីរុសកូវីដ-១៩ ចំពោះបុគ្គលដែលបានចាក់វ៉ាក់សាំងរួច គឺនៅតែអាចឆ្លងបានប្រសិនបើបុគ្គលនោះមិនបានអនុវត្តនូវវិធានការបង្ការការ ចម្លងវីរុសកូ វីដ-១៩ បានខ្ជាប់ខ្ជួនទេនោះ។ ភស្តុតាងពីបណ្តាប្រទេសនៅលើពិភពលោកទាំងអស់ក៏ទទួលស្គាល់ដែរថា វ៉ាក់សាំងមានសារៈសំខាន់ណាស់ក្នុងការទប់ស្កាត់ការចម្លងកូវីដ-១៩ ដោយបង្ការបុគ្គលមិនឲ្យកើតជំងឺកូវីដ-១៩ ធ្ងន់ធ្ងរ និង កាត់បន្ថយហានិភ័យនៃការស្លាប់ដោយសារជំងឺនេះ ទោះបីជាបានចាក់វ៉ាក់សាំងការពារវីរុសកូវីដ-១៩ រួចហើយក៏ដោយ ក៏ បុគ្គលគ្រប់រូបត្រូវអនុវត្តវិធានការសុខាភិបាលជាចាំបាច់ដើម្បីបង្ការការឆ្លងវីរុសកូវីដ-១៩ ចូលក្នុងខ្លួន គ្រួសារ និងសហគមន៍។ ជាបន្ថែមទៀត បណ្តាប្រទេសទាំងអស់នៅលើពិភពលោក ក៏បាននឹងកំពុងទទួលស្គាល់ថា វីរុសកូវីដ-១៩ បន្តបំប្លែងខ្លួនជា ច្រើនបែបច្រើនយ៉ាង តួយ៉ាងដូចជា វីរុសកូវីដ-១៩ បំប្លែងថ្មីប្រភេទដែលតា(Delta)ដែលបាននឹងកំពុងវាយលុកឥតងលឿននៅ បណ្តាប្រទេសជាង១៣០ប្រទេស រួមទាំងប្រទេសកម្ពុជាយើងផងដែរ ដែលមានចំនួនករណីជំងឺកូវីដ-១៩បង្កដោយវីរុស បំប្លែងថ្មីប្រភេទ ដែលតា” នេះ មានការកើនឡើងជារៀងរាល់ថ្ងៃដែលគួរឱ្យមានការព្រួយបារម្ភជាខ្លាំង។ ដូច្នេះក្រសួងសុខាភិបាល សូមអំពាវនាវ និងក្រើនរំលឹកដល់បងប្អូនប្រជាពលរដ្ឋទាំងអស់ ចូលរួមទទួលខុសត្រូវទប់ ស្កាត់ការចម្លងវីរុសកូវីដ-១៩ ដោយ បុគ្គល គ្រួសារ សហគមន៍ អាជ្ញាធរមូលដ្ឋានត្រូវបង្កើនការប្រុងប្រយ័ត្នខ្ពស់និងអនុវត្តឱ្យ បានខ្ជាប់ខ្ជួននូវ វិធានការពាការពារ ( ពាក់ម៉ាស់ លាងដៃឱ្យញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះ ឡើង) នឹងពាក្យ (កុំទៅកន្លែងមានមនុស្សច្រើន កុំទៅកន្លែងបិទជិតគ្មានខ្យល់ចេញចូល កុំប៉ះពាល់គ្នា កុំចាប់ដៃគ្នា កុំកៀក ស្មាគ្នា) តាមការណែនាំដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីន ព្រះរាជាណាចក្រកម្ពុជា ព្រមទាំងយកចិត្តទុកដាក់ខ្ពស់តាមដានការអនុវត្តន៍វិធានាការសុខាភិបាលនៅតាមទីតាំង នានា ជាពិសេសទីតាំងមានហានិភ័យខ្ពស់ ដូចជាទីតាំង ៣”ជ” (ទីតាំងមានមនុស្សច្រើនជួបជុំ ទីតាំងបិទជិតមិនមានខ្យល់ ចេញចូលគ្រប់គ្រាន់ និងទីតាំងដែលមានមនុស្សនៅជិតៗគ្នា និងចាត់វិធានការរដ្ឋបាលសមស្របចាំបាច់។ ការចូលរួម របស់បុគ្គល និងសហគមន៍ក្នុងការទប់ស្កាត់ការចម្លងវីរុសកូវីដ-១៩នៅតែចាំបាច់បំផុតនិងត្រូវអនុវត្តជាប់ជាប្រចាំទោះជាបង ប្អូនទាំងអស់បានចាក់វ៉ាក់សាំងរួចហើយក៏ដោយ។ ក្រសួងសុខាភិបាល និងបន្តធ្វើការជូនដំណឹងដល់សាធារណជន អំពីការវិវត្តន៍នៃបញ្ហាសុខភាពតាមទំព័រហ្វេសប៊ុក និងគេហទំព័ររបស់ក្រសួងសុខាភិបាល www.cdcmoh.gov.kh ដែលគេហទំព័រនេះមានសម្ភារអប់រំសុខភាព ដែលអាច ទាញយកមកមើល និងប្រើប្រាស់បាន៕រក្សាសិទ្ធិដោយ៖បញ្ញាស័ក្តិ	2021-09-13T09:52:15+07:00	cen.com.kh	https://cen.com.kh/archives/387766.html
e77e1541-5e26-4223-ab38-8bd3449588b2	សូមចូលរួមរំលែកទុក្ខផង! ម្តាយរបស់តារាជើងចាស់ ស៊ុន ណារីម៉ូនីកា ទទួលមរណភាពដោយជំងឺកូវីដ	រាជធានីភ្នំពេញ៖ ម្តាយរបស់តារាកំប្លែង និងចម្រៀងលោកស្រី ស៊ុន ណារីម៉ូនីកា គឺអ្នកស្រីមានឈ្មោះ សេង សុខា បានទទួលមរណភាព ក្នុងអាយុ៧៩ឆ្នាំ ដោយជំងឺកូវីដ កាលពីថ្ងៃត្រង់ថ្ងៃទី១២ ខែកញ្ញា ឆ្នាំ២០២១ នៅមណ្ឌលព្យាបាលជំងឺកូវីដ-១៩អូឡាំពិក។ អ្នកជិតដិតតារាចម្រៀង និងកំប្លែង ស៊ុន ណារីម៉ូនីកា បានបញ្ជាក់ថា ម្តាយរបស់អ្នកស្រី ស៊ុន ណារីម៉ូនីកា ស្នាក់នៅសង្កាត់ទឹកល្អក់ទី២ ខណ្ឌទួលគោក រាជធានីភ្នំពេញ បានទទួលមរណភាព កាលពីវេលាម៉ោងជាង១២ថ្ងៃត្រង់ថ្ងៃទី១២ ខែកញ្ញា ឆ្នាំ២០២១ នៅមណ្ឌលព្យាបាលជំងឺកូវីដ-១៩អូឡាំពិក។ ជាមួយគ្នានេះដែរ អ្នកស្រី ស៊ុន ណារីម៉ូនីកា បានបញ្ជាក់ប្រាប់អ្នកកាសែតថា ម្តាយរបស់អ្នកស្រីពិតជាបានទទួលមរណភាពដោយសារតែជំងឺកូវីដ-១៩ប្រាកដមែន គឺលឿនណាស់ត្រឹមតែមួយថ្ងៃប៉ុណ្ណោះ ធ្វើឲ្យម្តាយជាទីស្រលាញ់របស់អ្នកស្រីលាដោយគ្មានថ្ងៃវិលវិញឡើយ ហើយពេលនេះអ្នកស្រីនៅឆ្ងាយមិនអាចទៅទីណាបានឡើយ ហើយមុននេះលោកស្រីបានរៀបចំបាយសម្លខ្លះសែនពេ្រនជូនម្តាយពីចម្ងាយតែប៉ុណ្ណោះ ហើយពីរខែមកហើយដែលលោកស្រីមិនបានជួបមុខម្តាយ មកដល់ពេលនេះបែរជាចាកឆ្ងាយពីគ្នាទាំងមិនបានលា។ អ្នកស្រីពោលទាំងអួលដើមកថាពេលនេះនៅមិនទាន់បានដឹងនៅឡើយទេថាតើត្រូវរៀបចំពិធីបុណ្យឧទ្ទិសកុសលយ៉ាងដូចម្តេចជូនចំពោះអ្នកមានគុណនៅឡើយគឺកំពុងពិភាក្សាគ្នាថានឹងត្រូវធ្វើដូចម្តេចនោះ៕	2021-09-13T09:07:00+07:00	kbnnews.com	https://kbn.news/archives/237495
7258f4a5-7575-4ae7-9210-b4da89b927b2	ប្រធានសុខាភិបាលសាធារណៈស.រ.អ.ថា ការរឹតត្បិតថ្មីទប់ទល់នឹងជំងឺកូវីដ ជា«ការឆ្លើយតបត្រឹមត្រូវ»	ប្រធានផ្នែកសុខាភិបាលសាធារណៈសហរដ្ឋអាមេរិកលោក Vivek Murthy កាលពីថ្ងៃអាទិត្យបាននិយាយការពារបទបញ្ជាថ្មីរបស់លោកប្រធានាធិបតី Joe Biden ដែលតម្រូវឲ្យបុគ្គលិករាប់លាននាក់ចាក់វ៉ាក់សាំងបង្ការវីរុសកូរ៉ូណា ដោយគំរាមអំពីលទ្ធភាពបាត់បង់ការងាររបស់ពួកគេ ទោះជាមានការប្រឆាំងយ៉ាងខ្លាំងពីអភិបាលរដ្ឋខាងគណបក្សសាធារណរដ្ឋក៏ដោយ។ លោក Murthy បានប្រាប់បណ្តាញទូរទស្សន៍ ABC ក្នុងកម្មវិធី This Week ថា «នេះមិនមែនជាវិធានការមិនប្រក្រតីនោះទេ។ នេះជាការឆ្លើយតបដ៏ត្រឹមត្រូវ»។ ដោយសហរដ្ឋអាមេរិកមានកំណត់ត្រាការឆ្លងវីរុសកូរ៉ូណាបំប្លែងថ្មីប្រភេទដែលតា(Delta ) ប្រហែល១៥០.០០០ករណី និងមនុស្សស្លាប់ជាង១៥០០នាក់ជារៀងរាល់ថ្ងៃនោះ លោក Biden កាលពីសប្តាហ៍មុន បានបញ្ជាឲ្យក្រុមហ៊ុនដែលមានបុគ្គលិកចាប់ពី១រយនាក់ឡើងទៅ ត្រូវចាក់វ៉ាក់សាំងឲ្យបុគ្គលិករបស់ខ្លួនបើពុំដូច្នេះទេ តម្រូវឲ្យបុគ្គលិករបស់ក្រុមហ៊ុនទាំងនោះ ធ្វើតេស្តកូវីដ១៩ជារៀងរាល់សប្តាហ៍ ប្រសិនបើពួកគេមិនចាក់វ៉ាក់សាំង។ អ្នកធ្វើការប្រហែល៨០លាននាក់នៅក្នុងសេដ្ឋកិច្ចសហរដ្ឋអាមេរិក ដែលធំជាងគេបង្អស់ក្នុងពិភពលោក អាចរងផលប៉ះពាល់ដោយបទបញ្ជារបស់លោក Biden ដែលអាចធ្វើឲ្យពួកគេបាត់បង់ការងារ ប្រសិនបើពួកគេមិនព្រមចាក់វ៉ាក់សាំង ឬធ្វើតេស្ត។ លោកប្រធានាធិបតី ក៏បានបញ្ជាឱ្យបុគ្គលិករដ្ឋាភិបាលប្រហែល ២លាន ៥សែននាក់ចាក់វ៉ាក់សាំង ប្រសិនបើពួកគេមិនទាន់បានចាក់ ហើយលោកបានបញ្ចប់ជម្រើសកាលពីពេលមុនដែលថា ពួកគេធ្វើតេស្តជារៀងរាល់សប្តាហ៍ ប្រសិនបើពួកគេមិនចាក់វ៉ាក់សាំង។ ក្រុមហ៊ុនធំៗខ្លះ បានចាប់ផ្តើមតម្រូវឲ្យចាក់វ៉ាក់សាំងរួចហើយ ហើយនាយកប្រតិបត្តិក្រុមហ៊ុនសំខាន់ៗ ជាទូទៅបានបង្ហាញការគាំទ្របទបញ្ជារបស់លោក Biden។ ក៏ប៉ុន្តែអភិបាលរដ្ឋចំនួន១៩របស់គណបក្សសាធារណរដ្ឋ ដែលភាគច្រើនជាអ្នកតែងតែរិះគន់បទបញ្ជារបស់ប្រធានាធិបតីខាងគណបក្សប្រជាធិបតេយ្យនោះ បានប្រឆាំងសេចក្តីណែនាំរបស់លោកហើយថា ពួកគេកំពុងពិចារណាប្តឹងតាមផ្លូវច្បាប់៕	2021-09-13T07:00:00+07:00	khmer.voanews.com	https://khmer.voanews.com/a/us-surgeon-general-new-covid-restrictions-are-appropriate-response-/6224260.html
20df6a02-6056-4e00-860f-bd2f685727af	លោក ប្រាក់ សុខុន៖ មកដល់ពេលនេះ កម្ពុជាទទួលបានវ៉ាក់សាំងបង្ការជំងឺកូវីដ១៩ពីមហាមិត្តចិនជាង ២៦លានដូសហើយ ក្នុងនោះជំនួយឧបត្ថម្ភចំនួន៤លាន ៣សែនដូស (Video inside)	ឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិកម្ពុជា បានបញ្ជាក់ថា មកដល់ពេលនេះ ប្រទេសកម្ពុជាទទួលបានវ៉ាក់សាំងបង្ការការពារមេរោគកូវីដ-១៩ ពីរដ្ឋាភិបាលនៃសាធារណរដ្ឋប្រជាមានិតចិន និងប្រជាជនចិនចំនួន ២៦.៨ លានដូសហើយ។ ការថ្លែងបែបនេះរបស់លោក ប្រាក់ សុខុន ធ្វើឡើងក្នុងជំនួបជាមួយលោក វ៉ាង យី (Wang Yi) ទីប្រឹក្សារដ្ឋ និងជារដ្ឋមន្ត្រីក្រសួងការបរទេសចិន នារសៀលថ្ងៃទី១២ ខែកញ្ញា ឆ្នាំ២០២១នេះ នៅទីស្ដីការក្រសួងការបរទេស និងសហប្រតិបត្តិការអន្តរជាតិ។ លោក វ៉ាង បាននិងកំពុងបំពេញទស្សនកិច្ចផ្លូវការនៅប្រទេសកម្ពុជា ដែលមានរយៈពេល ២ ថ្ងៃ ចាប់ពីថ្ងៃទី១២-១៣ ខែកញ្ញា ឆ្នាំ២០២១។ ជាមួយនឹងទឹកមុខអំណររីករាយ លោក ប្រាក់ សុខុន បានថ្លែងយ៉ាងដូច្នេះថា ។ ប្រមុខការទូតកម្ពុជាក៏បានថ្លែងអំណរគុណចំពោះរដ្ឋាភិបាល និងប្រជាជនចិនដែលបានផ្ដល់ជំនួយ ផ្ដល់កិច្ចសហប្រតិបត្តិការ និងកិច្ចខិតខំប្រឹងប្រែងក្នុងការប្រយុទ្ធទប់ស្កាត់ការរីករាលដាលមេរោគ និងជំងឺកូវីដ-១៩ ជាមួយរាជរដ្ឋាភិបាលកម្ពុជា ក៏ដូចជាការខិតខំស្ដារ និងលើកស្ទួយវិស័យសេដ្ឋកិច្ច-សង្គម ដែលកំពុងរងផលប៉ះពាល់ដោយសារវិបត្តិជំងឺកូវីដ-១៩ ឱ្យងើបឡើងវិញផងដែរ។ ឧបនាយករដ្ឋមន្ត្រី ប្រាក់ សុខុន បានសង្កត់ធ្ងន់ថា ។ ជាមួយគ្នានោះ ប្រមុខការទូតចិន លោក វ៉ាង យី បានបញ្ជាក់បន្ថែមថា នៅពេលខាងមុខនេះ រដ្ឋាភិបាលចិននឹងផ្ដល់ជំនួយវ៉ាក់សាំងបង្ការការពារមេរោគកូវីដ-១៩ ចំនួន ៣ លានដូសបន្ថែមទៀត ដល់រាជរដ្ឋាភិបាលកម្ពុជា។ គួរជម្រាបដែរថា គិតត្រឹមយប់ថ្ងៃទី១១ ខែកញ្ញា ឆ្នាំ២០២១ ក្រសួងសុខាភិបាល និងក្រសួងការពារជាតិបានចាក់វ៉ាក់សាំងបង្ការការពារកូវីដ-១៩ ជូនមន្រ្តីរាជការ ប្រជាពលរដ្ឋ និងកងកម្លាំងប្រដាប់អាវុធនៅទូទាំងប្រទេស សរុបចំនួន ១១,៤២៩,៨៣៥ នាក់ហើយ៕	2021-09-13T00:46:00+07:00	freshnewsasia.com	https://m.freshnewsasia.com/index.php/en/localnews/212577-2021-09-12-10-46-36.html
d7af2f5a-6847-4e51-a486-c4a1dda68f10	ស្ត្រីចៀសមិនផុតពីការផ្លាស់ប្ដូរ ទ្វារមាស ៤ យ៉ាងនេះ ក្រោយសម្រាលកូនរួច	អំឡុងពេលសម្រាលកូន ទារកត្រូវឆ្លងកាត់មាត់ស្បូន និងចេញតាមទ្វារមាស ហើយច្រកចូលទ្វារមាសម៉ាក់ៗត្រូវបើកឲ្យធំ ដើម្បីឲ្យទារកឆ្លងកាត់រួច។ ក្រោយពេលសម្រាលកូនរួច វាមិនមែនជារឿងចម្លែកទេដែលម៉ាក់ៗមានអារម្មណ៍ថា ទ្វារមាសមានសភាពខុសពីមុនពេលសម្រាលកូន។ ក្នុងអត្ថបទនេះ “Hello គ្រូពេទ្យ” នឹងលម្អិតពីការផ្លាស់ប្ដូរទ្វារមាសរបស់ស្ត្រីក្រោយសម្រាលកូនតាមធម្មជាតិ ៤ យ៉ាងដូចជា៖ ទ្វារមាសស្រីៗនឹងប្រែប្រួល ពិសេសក្រោយពីយើងធ្លាប់សម្រាលកូនបានម្ដង។ ពេលសម្រាលកូន ទ្វារមាសយើងយឺតធំខ្លាំងលើសពីធម្មតា។ បន្ទាប់ពីជាសះស្បើយពីមុខរបួស សាច់ដុំទ្វារមាសនឹងរឹងជាងមុន ទំហំក៏ធំជាងមុនដែរ។ ចំពោះបញ្ហាផ្លាស់ប្ដូរទ្វារមាសមួយនេះ ស្រីៗមួយចំនួន ហៅបញ្ហាមួយនេះថា (VRS)។ វាជារឿងធម្មតាទេ ដែលស្ត្រីមានអារម្មណ៍ថា ទ្វារមាសស្ងួតជាងធម្មតា បន្ទាប់ពីសម្រាលកូនរួច។ បញ្ហាផ្លាស់ប្ដូរទ្វារមាសនេះ ត្រូវបានផ្សារភ្ជាប់ទៅនឹងកម្រិតអ័រម៉ូន Oestrogen ទាបក្នុងរាងកាយរបស់ម៉ាក់ៗ បើប្រៀបធៀបទៅនឹងពេលកំពុងពពោះ។ ចំពោះស្ត្រីបំបៅដោះកូន កម្រិតអ័រម៉ូន Oestrogen អាចទាបជាងម៉ាក់ៗដែលមិនបំបៅដោះកូន ដូចនេះទ្វារមាសអាចមានសភាពខ្លាំងជាង។ បន្ទាប់ពីសម្រាលកូនរួច ម៉ាក់ៗអាចមានការឈឺចាប់នៅតំបន់ថ្នេរ ឬ តែម្ដង ប៉ុន្តែ ការផ្លាស់ប្ដូរទ្វារមាសមួយនេះ អាចនឹងធូរស្រាលដូចធម្មតាវិញក្នុងរយៈ ក្រោយសម្រាលរួច។ គ្នាយើងស្រីៗត្រូវដឹងថា វាមានសារសំខាន់ណាស់ក្នុងការថែទាំតំបន់ទ្វារមាសឲ្យស្អាតជានិច្ច ដូច្នេះមុននឹងម៉ាក់ៗប្ដូរសំឡីអនាម័យ ឬលាងសម្អាតមុខថ្នេរ គួរលាងដៃឲ្យស្អាតជាមុនសិន និងត្រូវសម្អាតតំបន់នោះឲ្យបានលឿនបំផុតតាមដែលយើងអាចធ្វើបាន។ ការឈឺចាប់អំឡុងពេលរួមភេទក្រោយសម្រាលកូន អាចជាលទ្ធផលនៃជាលិកាស្លាកស្នាមនៅក្នុងទ្វារមាស ឬដោយសារការសម្រាលកូនបង្កការរហែកខ្លាំងពីរន្ធទ្វារមាសដល់រន្ធគូថ។ យូរទៅៗ បញ្ហានេះនឹងជាសះស្បើយដោយឯកឯង បូករួមនឹងការថែទាំរបស់យើង ប៉ុន្តែក្នុងករណីម៉ាក់ៗមានការឈឺចាប់ខ្លាំងក្នុងពេលរួមភេទ កើតជាក្ដីបារម្ភ គួរទៅពិគ្រោះជាមួយគ្រូពេទ្យជំនាញ ដើម្បីទទួលបានដំណោះស្រាយត្រឹមត្រូវ៕	2021-09-13T00:31:00+07:00	kampucheathmey.com	https://www.kampucheathmey.com/health/197741
a57d6eb9-5dc4-425a-b6f6-6e577c0a34b0	ឧបនាយករដ្ឋមន្រ្តី ប្រាក់ សុខុន ថ្លែងអំណរគុណរដ្ឋាភិបាលចិន ដែលជួយកម្ពុជាការប្រយុទ្ធប្រឆាំងជំងឺកូវីដ១៩ និងជួយស្តារសេដ្ឋកិច្ច-សង្គម (Video inside)	ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីការបរទេស និងសហប្រតិបត្តិការអន្តរជាតិកម្ពុជា បានថ្លែងអំណរគុណដល់ប្រទេសចិន ដែលបានជួយប្រទេសកម្ពុជា ក្នុងការប្រយុទ្ធប្រឆាំងជំងឺកូវីដ១៩ និងបានជួយស្តារសេដ្ឋកិច្ច-សង្គមកម្ពុជា ដែលរងគ្រោះដោយសារជំងឺកូវីដ១៩។ ការថ្លែងអំណរគុណរបស់ឧបនាយករដ្ឋមន្ត្រី ប្រាក់ សុខុន បានធ្វើឡើងនៅក្នុងសន្និសីទសារព័ត៌មាន រួមមានគ្នាជាមួយលោក វ៉ាង យី ទីប្រឹក្សារដ្ឋ និងជារដ្ឋមន្ត្រីការបរទេស នៃសាធារណរដ្ឋប្រជាមានិតចិន នៅរសៀល ថ្ងៃទី១២ ខែកញ្ញានេះ ដោយភាគីទាំងពីរកំពុងបន្តធ្វើសន្និសីទរួមគ្នាមួយ នៅទីស្តីការក្រសួងការបរទេស។ ឧបនាយករដ្ឋមន្ត្រី បានឱ្យដឹងថា ប្រទេសបចិន បានបោះដៃជួយដល់ប្រទេសនានានៅលើលោកដែលត្រូវការវ៉ាក់សាំង និងសម្ភារៈពេទ្យដែលជំនះជំងឺកូវីដ១៩នេះដែរ។ ឧបនាយករដ្ឋមន្ត្រី ប្រាក់ សុខុន បានថ្លែងអំណរគុណយ៉ាងដូច្នេះថា៖ ។ ឧបនាយករដ្ឋមន្ត្រី ប្រាក់ សុខុន បានបន្ថែមទៀត គ្មានប្រទេសណាមួយនៅលើលោកដែលបានជួយដល់ប្រទេសកម្ពុជា ដូចដែលរដ្ឋាភិបាលចិន បានជួយដល់កម្ពុជា ជាបន្តបន្ទាប់នេះជាដើម។ បន្ថែមពីនេះ ឧបនាយករដ្ឋមន្ត្រី ប្រាក់ សុខុន ក៏បានថ្លែងអំណរគុណប្រទេសចិន ចំពោះការបន្តជួយកម្ពុជា ដើម្បីបន្តការអភិវឌ្ឍរបស់ខ្លួន ទៅតាមមាគ៌ាផ្ទាល់របស់ខ្លួន និងបានផ្តល់ជំនួយឧបត្ថម្ភ ផ្នែកអភិវឌ្ឍន៍នៅគ្រប់កាលៈទេសៈទាំងអស់។ គួរជម្រាបថា រាល់វត្តមានជំនួយនានាទាំងវ៉ាក់សាំងបង្ការជំងឺកូវីដ១៩ សម្ភារៈបរិក្ខា និងថវិការ របស់ចិន ដល់រដ្ឋាភិបាលកម្ពុជា បានបង្ហាញច្បាស់ពីស្មារតីនៃមិត្តភាពដែកថែបរវាងចិន និងកម្ពុជា ដែលជាស្មារតីជួយជ្រោមជ្រែងគ្នារាល់ការលំបាក។ ជាពិសេសបានបង្ហាញនូវស្មារតីចូលរួមដ៏ខ្លាំងក្លារបស់ចិន ក្នុងការជួយប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជា៕	2021-09-13T00:01:00+07:00	freshnewsasia.com	https://m.freshnewsasia.com/index.php/en/localnews/212574-2021-09-12-10-01-59.html

Subsets and Splits

No community queries yet

The top public SQL queries from the community will appear here once available.